കൊച്ചി കോർപ്പറേഷന് അകത്തിരിക്കുന്നവരെ ഓടിക്കണം, ബന്ധുക്കളടക്കമുളളവർ ചെളിയിൽ, തുറന്നടിച്ച് വിനായകൻ! | Actor Vinayakan slams Kochi Corporation for poor town planning - Malayalam Oneindia\nPublished: October 23 2019, 17:24 [IST]\nകൊച്ചി: എറണാകുളം മണ്ഡലത്തിലെ ഉപതിരഞ്ഞെടുപ്പിനെ പോലും തടസ്സപ്പെടുത്തുന്ന തരത്തിലാണ് കൊച്ചിയെ കഴിഞ്ഞ ദിവസം വെള്ളം മൂടിയത്. മുഖ്യമന്ത്രിയുടെ നിര്‍ദേശ പ്രകാരം കളക്ടര് ഇടപെട്ടാണ് ഓപ്പറേഷന് ബ്രേക്ക് ത്രൂ വഴി കൊച്ചിയിലെ വെളളമിറക്കിയത്. പിന്നാലെ തുടര്‍ച്ചയായി രണ്ട് ദിവസം കൊച്ചി കോര്‍പ്പറേഷന് ഹൈക്കോടതിയില് നിന്ന് രൂക്ഷ വിമര്‍ശനം ഏറ്റുവാങ്ങേണ്ടി വന്നു. കോര്‍പ്പറേഷനെ വിമര്‍ശിച്ച് നടന് വിനായകനും രംഗത്ത് വന്നിരിക്കുകയാണ്.\nകൊച്ചിയില് ആര്‍ക്ക് വേണ്ടിയുളള വികസനമാണ് നടത്തുന്നത് എന്ന് വിനായകന് തുറന്നടിച്ചു. കൊച്ചി കായല് കയ്യേറി നടത്തുന്ന നിര്‍മ്മാണ പ്രവര്‍ത്തനങ്ങള്‍ക്കെതിരെയും വിനായകന് ആഞ്ഞടിച്ചു. എറണാകുളം നഗരത്തിലെ കയ്യേറ്റങ്ങള് പ്രമേയമാക്കി പുറത്തിറങ്ങിയ കമ്മട്ടിപ്പാടം എന്ന ചിത്രത്തിലെ നായകന് കൂടിയാണ് വിനായകന്.\nഇനി കൊച്ചി കായലില് അല്‍പ സ്ഥലം കൂടി അവശേഷിക്കുന്നുണ്ടെന്നും അത് കൂടി നികത്തി നിര്‍മ്മാണം നടത്തണം എന്നും വിനായകന് രോഷം കൊണ്ടു. കൊച്ചിക്കാരെ ആരും കാണുന്നില്ലേ എന്ന് ചോദിച്ച വിനായകന് തന്റെ ബന്ധുക്കള് അടക്കമുളളവര് ചെളിയിലാണെന്നും പറഞ്ഞു. ടൗണ് പ്ലാനിംഗ് എന്നൊന്നില്ലേ എന്നും വിനായകന് ചോദിച്ചു. കോര്‍പ്പറേഷനും ജിസിഡിഎയും ഉണ്ടായിട്ടും ഒരു കാര്യവും ഇല്ലെന്നും വിനായകന് തുറന്നടിച്ചു.\nകൊച്ചിയിലെ വെള്ളപ്പൊക്കത്തിന് കാരണം വേലിയേറ്റമൊന്നുമല്ല. ഇവിടെ ഉണ്ടായിരുന്ന തോടുകളൊന്നും കാണാനില്ല. ഇതെല്ലാം കട്ട് മുടിച്ച് തീര്‍ക്കുകയാണ്. എത്രയും വേഗം കായല് നികത്തി ബാക്കി കൂടി കട്ട് മുടിച്ച് വീട്ടില് പോയിരിക്കട്ടെ. ആര്‍ക്കും എന്തും ചെയ്യാം എന്ന അവസ്ഥയാണ് എന്ന് പാലാരിവട്ടം, മരട് വിഷയങ്ങള് ചൂണ്ടിക്കാട്ടി വിനായകന് പറഞ്ഞു. ഇനി ജനം ഇറങ്ങി കാശ് അടിച്ച് മാറ്റുന്നവരുടെ വീടുകളിലോട്ട് കയറുമെന്നും വിനായകന് പറഞ്ഞു.\nകോര്‍പ്പറേഷന് പിരിച്ച് വിടേണ്ട സമയം കഴിഞ്ഞിരിക്കുകയാണ്. ജിസിഡിഎയുടെ കെട്ടിടമൊക്കെ തല്ലിപ്പൊളിച്ച് കളയണം. ഇതൊക്കെ എന്തിന് വേണ്ടിയാണെന്ന് പോലും മനസ്സിലാകുന്നില്ല. ദീപസ്തംഭം മഹാശ്ചര്യം നമുക്കും കിട്ടണം പണം എന്നതാണ് എല്ലാവരുടേയും പരിപാടി. ഇത് കൊച്ചിയിലെ മാത്രം പ്രശ്‌നമല്ല, കേരളത്തിലാകെയുളള പ്രശ്‌നമാണ്. അടുത്ത പ്രാവശ്യവും ഇവിടെ പ്രളയമുണ്ടാകും. പെട്ടെന്ന് ഒരു പരിഹാരം സാധ്യമല്ല. വിവരമുളള ആളുകള് ചര്‍ച്ച ചെയ്ത് പരിഹാരമുണ്ടാക്കണം. പുറത്ത് വന്ന ഉദ്യോഗസ്ഥര്‍ക്ക് കൊച്ചിയോട് ആത്മാര്‍ത്ഥതയില്ല എന്ന് മേയര് പറയുന്നത് വിവരക്കേടാണ്. കോര്‍പ്പറേഷന് കെട്ടിടത്തിന് അകത്തിരിക്കുന്നവരെ ഒക്കെ അവിടെ നിന്ന് ഓടിക്കണമെന്നും വിനായകന് തുറന്നടിച്ചു.\nkochi ernakulam kochi corporation vinayakan actor കൊച്ചി എറണാകുളം നടൻ\nActor Vinayakan slams Kochi Corporation for poor town planning


സംസ്ഥാനത്ത് ഡീസല് ഓട്ടോറിക്ഷകള്‍ക്ക് നിരോധനം വരുന്നു; ഇ‑ഓട്ടോ റിക്ഷകൾക്ക് സബ്സിഡി - ഇ വാർത്ത | evartha - Diesel autorickshaws will bann in the kerala Subsidy for e-auto rickshaws\nസംസ്ഥാനത്ത് ഡീസല് ഓട്ടോറിക്ഷകള്‍ക്ക് നിരോധനം വരുന്നു; ഇ‑ഓട്ടോ റിക്ഷകൾക്ക് സബ്സിഡി\nTVM Desk7November 2020\nസംസ്ഥാനത്ത് ഡീസല് ഓട്ടോറിക്ഷകള്‍ക്ക് നിരോധനം ഏര്‍പ്പെടുത്താന് ഒരുങ്ങി സര്‍ക്കാര്. 15 വര്‍ഷത്തില് കൂടുതല് പഴക്കമുള്ള ഡീസൽ ഓട്ടോറിക്ഷകൾക്ക് നിരോധനം ഏര്‍പ്പെടുത്തി കേരളാ മോട്ടോര് വാഹനചട്ടം സര്‍ക്കാര് ഭേദഗതി ചെയ്തു. 2021 ജനുവരി ഒന്നിന് ശേഷം 15 വര്‍ഷത്തില് കൂടുതല് പഴക്കമുള്ള ഡീസൽ ഓട്ടോറിക്ഷകള്‍ക്ക് റോഡില് ഇറങ്ങാന് സാധിക്കില്ല.\nപ്രകൃതി സൗഹാര്‍ദ വാഹനങ്ങളെ പ്രോത്സാഹിപ്പിക്കുന്നതിന്‍റെ ഭാഗമായാണ് നടപടി. പൊതുഗതാഗതത്തിന് ഉപയോഗിക്കുന്ന ഓട്ടോറിക്ഷകള്‍ക്കാണ് ഈ നിയമം ബാധകമാകുകയെന്നാണ് റിപ്പോര്‍ട്ടുകള്. 15 വര്‍ഷത്തില് അധികം പഴക്കമുള്ള വാഹനങ്ങളുടെ നിരോധനം സംബന്ധിച്ച് ദേശിയ ഹരിത ട്രൈബ്യൂണലിന്റെയും നിര്‍ദേശമുണ്ട്. 2020 നവംബർ അഞ്ചിന് ഇറങ്ങിയ നോട്ടിഫിക്കേഷൻ പ്രകാരം ഇത്തരം ഓട്ടോകൾ ഇലക്ട്രിക്, സിഎന്‍ജി, എല്‍പിജി, എല്‍എന്‍ജി തുടങ്ങിയവയിലേക്ക് മാറിയാല് തുടര്‍ന്നും ഉപയോഗിക്കാന് സാധിക്കും.\nഅതെ സമയം ഇ‑ഓട്ടോ റിക്ഷകൾക്ക് സബ്സിഡി നൽകുമെന്ന് വ്യവസായവകുപ്പ് മന്ത്രി ഇപി ജയരാജൻ അറിയിച്ചു. 2022 ഓടെ പത്തുലക്ഷം വൈദ്യതി ഇന്ധനമായുള്ള വാഹനങ്ങൾ നിരത്തിലിറക്കാനാണ് സർക്കാർ ലക്ഷ്യമിട്ടിട്ടുള്ളത് .ഇവയ്ക്കു ആവശ്യമായ ചാർജിങ് സ്റ്റേഷനുകൾ നിർമിക്കാൻ കെഎസ്ഇബിയെയാണ് ചുമതലപെടുത്തിയിട്ടുള്ളത് . കേരള ഓട്ടോമൊബൈല് ലിമിറ്റഡിന്റെ ഇലക്ട്രിക്ക് ഓട്ടോ റിക്ഷകളുടെ വ്യാപനം ലക്ഷ്യമിട്ടാണ് ആദ്യഘട്ടത്തിൽ ഇ‑ഓട്ടോ റിക്ഷകൾക്ക് സബ്സിഡി നൽകുന്നത്. വ്യവസായ, ഗതാഗത വകുപ്പുകൾ സംയുക്തമായി ആദ്യം രജിസ്റ്റർ ചെയ്യുന്ന 500 പേർക്കാണ് സബ്സിഡി നൽകുന്നത്\nTopics: Auto diesel auto


സുഖനിദ്രയ്ക്ക് ആഗ്രഹിക്കുന്നവരാണോ; രാത്രിയിൽ ശീലമാക്കാം മഞ്ഞള്‍പ്പാല് | Vision News\nസുഖനിദ്രയ്ക്ക് ആഗ്രഹിക്കുന്നവരാണോ; രാത്രിയിൽ ശീലമാക്കാം മഞ്ഞള്‍പ്പാല്\nരാത്രിയിൽ സുഖമായി ഉറങ്ങാൻ ആഗ്രഹിക്കുന്നവരാകും എല്ലാവരും. ഇനി രാത്രിയിൽ മഞ്ഞൾ പാലും ശീലമാക്കാം. ആന്റിബയോട്ടിക് ഘടകങ്ങളാല് സമ്പുഷ്ടമായ മഞ്ഞളും പാലും നമ്മുടെ ശരീരത്തെ നിരവധി രോഗങ്ങളില് നിന്നും രക്ഷിക്കുന്നു. രാത്രിയില് ഉറങ്ങുന്നതിന് മുൻപ് മഞ്ഞള് ചേര്‍ത്ത പാല് കുടിച്ചാല് ഗുണങ്ങള് ചെറുതൊന്നുമല്ല. ഇതിലെ ആന്റി ഇന്‍ഫമേറ്ററി ഘടകമാണ് ഇതിന് ഈ മിശ്രിതത്തെ പ്രാപ്തമാക്കുന്നത്. ഡിഎന്‍എയെ തകര്‍ക്കുന്നതില് നിന്ന് ഇത് അര്‍ബുദകോശങ്ങളെ തടയുന്നതിനെ കൂടാതെ കീമോത്തെറാപ്പിയുടെ പാര്‍ശ്വഫലങ്ങളെ കുറയ്ക്കുകയും ചെയ്യുന്നു.\nശ്വാസകോശ സംബന്ധമായ അസുഖങ്ങള്, ദഹനസംബന്ധമായ അസുഖങ്ങള് എന്നിവ അകറ്റാന് മഞ്ഞള് പാല് കുടിക്കുന്നത് വളരെ നല്ലതാണ്.ശരീരത്തിനും നിറവും ശോഭയും നല്‍കാന് മഞ്ഞളിന് പ്രത്യേകമായ കഴിവുണ്ട്. മഞ്ഞളില് അടങ്ങിയ ആന്റിഓക്സിഡന്റുകള് ശരീര കാന്തി വര്‍ധിപ്പിക്കും. വാര്‍ധക്യം തടയാനും മഞ്ഞളിന് കരുത്തുണ്ടത്രെ. ചര്‍മ്മത്തിന്റെ അലര്‍ജിയെ ഇല്ലാതാക്കാനും മഞ്ഞള്‍പ്പാല് ഉത്തമമാണ്. ചര്‍മ്മത്തിലുണ്ടാകുന്ന ഇത്തരത്തിലുള്ള ചൊറിച്ചിലുകളും മറ്റും മഞ്ഞള്‍പ്പാല് ഉപയോഗിക്കുന്നതിലൂടെ ഇല്ലാതാകുന്നു.\nപേസ്റ്റ് രൂപത്തിലാക്കിയ മഞ്ഞള് അല്‍പം പാലില് മിക്സ് ചെയ്ത് അലര്‍ജിയുള്ള സ്ഥലത്ത് പുരട്ടിയാല് മതി.\nതടി കുറയ്ക്കാനും മഞ്ഞള്‍പ്പാല് തന്നെ മുന്നില്. ദിവസവും മഞ്ഞള്‍പ്പാല് കുറയ്ക്കുന്നത് തടിയും വയറും കുറയ്ക്കുന്നു. കൊഴുപ്പ് നീക്കിയ പാല് മഞ്ഞള് ചേര്‍ത്ത് ദിവസവും രാത്രി ഉറങ്ങും മുമ്ബ് കുടിക്കുക. പ്രമേഹം തടയുന്നതില് മഞ്ഞളിന് പ്രത്യേകമായ കഴിവുണ്ട്. ശരീരത്തിലെ ഇന്‍സുലിന്റെ അളവ് കൃത്യമായി നിലനിര്‍ത്താന് മഞ്ഞള് സഹായിക്കുന്നു.


മാനസികോല്ലാസത്തിനും രോഗ ശമനത്തിനും ഹീലിങ് ഗാർഡൻ; ഒരുക്കേണ്ടത് ഇങ്ങനെ! | garden making | exterior\nMonday 05 November 2018 04:45 PM IST : By സ്വന്തം ലേഖകൻ\nമാനസികോല്ലാസത്തിനും രോഗ ശമനത്തിനും ഹീലിങ് ഗാർഡൻ; ഒരുക്കേണ്ടത് ഇങ്ങനെ!\nMonday 05 November 2018 04:45 PM IST\nമാനാസികാരോഗ്യകേന്ദ്രത്തിലും വൃദ്ധമന്ദിരത്തിലും ആ ശുപത്രികളോടു ചേർന്നും തയാറാക്കുന്ന പൂന്തോട്ടത്തിന് രോഗശമനം, മാനസികോല്ലാസം, സഹകരണ മനോഭാവം വളർത്തുക തുടങ്ങി പല നല്ല ഉദ്ദേശങ്ങളും ഉണ്ട്. ഭിന്നശേഷിയുള്ള കുട്ടികളെ സാധാരണ ജീവിതത്തിലേക്ക് തിരിച്ചു കൊണ്ടുവരാനും അവരുടെ കഴിവുകളെ പ്രോത്സാഹിപ്പിക്കാനനുമായി ഉദ്യാന പരിപാലനം സ്പെഷൽ സ്കൂളിലെ പാഠ്യപദ്ധതിയുടെ ഭാഗമാണ്.\nഹീലിങ് ഗാർഡൻ ഏതുതരം ആണെങ്കിലും രോഗികൾക്കും അന്തോവാസികൾക്കും അവിടം സുരക്ഷിതമായിരിക്കണം. ശബ്ദമലിനീകരമില്ലാത്തതും ശാന്തമായ അന്തരീക്ഷം ഉള്ളിടത്തുമാണ് ഹീലിങ് ഗാർഡൻ ഒരുക്കേണ്ടത്.\nമരങ്ങള് നിറയെ തിങ്ങി നിൽക്കാതെ തുറസായതും അധികമായി പുൽത്തകിടിയുള്ളതുമായ ലാൻഡ്സ്കേപ് ഘടനയാണ് യോജിച്ചത്. ഇത്തരം ഘടന അന്തേവാസികളിൽ സുരക്ഷിതബോധം വർധിപ്പിക്കും. ഉദ്യാനത്തിന്റെ എല്ലാ ഭാഗത്തും രാത്രിയോ പകലോ എന്ന വ്യത്യാസമില്ലാതെ നല്ല പ്രകാശമുണ്ടായിരിക്കണം. രോഗശമനത്തിനായുള്ള എല്ലാത്തരം ഉദ്യാനത്തിലും പൂച്ചെടികളും പൂമരങ്ങളും ഉൾപ്പെടുത്തണം. പൂമ്പാറ്റകളെയും തേൻകുരുവികളെയും ആകർഷിക്കാൻ കൊങ്ങിണി, ചെത്തി, ഡുറാന്റാ, ചെമ്പരത്തി തുടങ്ങിയ പൂച്ചെടികൾ നല്ലതാണ്. തണൽ മരങ്ങളുടെ ചുവട്ടിൽ ഇരിപ്പിടങ്ങൾ സ്ഥാപിച്ചു വിശ്രമ സങ്കേതങ്ങളാക്കാം.\nചെറുജോലികൾ ചെയ്യാൻ ഇഷ്ടമുള്ള അന്തേവാസികളാണെങ്കിൽ ചെടികളുടെ നന, വളം നൽകൽ, കള നീക്കം ചെയ്യൽ തുടങ്ങി ലളിതമായ ജോലികൾ അവർക്കായി മാറ്റി വ യ്ക്കാം. ആഴം കുറഞ്ഞതും ആവശ്യത്തിന് വലുപ്പമുള്ളതുമായ അലങ്കാരങ്ങളും അതിലൊരു ജലധാരയും ഹീലിങ് ഗാർഡന്റെ ഭാഗമാക്കാം. ജലാശയത്തിൽ വർണമീനുകൾ, ആമ്പൽ എന്നിവയും നല്ലതായിരിക്കും.


ജാഗ്രത: കെജ്രിവാളിനെതിരെ ചീമുട്ടയേറും മഷിപ്രയോഗവും\nവാരാണസി: തെരഞ്ഞെടുപ്പു പ്രചാരണത്തിനായി വാരാണസിയിലെത്തിയ ആം ആദ്മി പാര്‍ടി നേതാവ് അരവിന്ദ് കെജ്രിവാളിന് ചീമുട്ടയേറും മഷിപ്രയോഗവും. കാശി വിശ്വനാഥ് ക്ഷേത്രം, കാലഭൈരവ ക്ഷേത്രം എന്നിവിടങ്ങളില് ദര്‍ശനം കഴിഞ്ഞ് പുറത്തിറങ്ങിയപ്പോഴായിരുന്നു പ്രതിഷേധം. ചീമുട്ടയേറും മഷിപ്രയോഗത്തെയും തുടര്‍ന്ന് എഎപിക്കാരും ബിജെപി പ്രവര്‍ത്തകരും ഏറ്റുമുട്ടി. ചൊവ്വാഴ്ച വൈകിട്ട് വാരാണസിയില് റോഡ്ഷോ നടത്തുമ്പോഴായിരുന്നു മഷിപ്രയോഗം. റോഡ്ഷോയ്ക്കായി എത്തിയപ്പോഴാണ് അജ്ഞാതസംഘം മഷിയൊഴിച്ചത്. കെജ്രിവാളിന്റെ മുഖത്തും ഷര്‍ട്ടിലും മഷി വീണു. ഒപ്പമുണ്ടായിരുന്ന സഞ്ജയ്സിങ്, സോംനാഥ്ഭാര്‍തി, മനീഷ് സിസോദിയ എന്നിവരുടെ ദേഹത്തും വസ്ത്രങ്ങളിലും മഷി വീണു. ഏറെ കൊട്ടിഘോഷിച്ചാണ് റോഡ്ഷോ സംഘടിപ്പിച്ചതെങ്കിലും വലിയ പ്രതികരണമുണ്ടായില്ല. ഇവിടെ ചിലയിടങ്ങളില് ബിജെപിക്കാര് കെജ്രിവാളിനെതിരെ കരിങ്കൊടിയും വീശി. രാവിലെ കാശി വിശ്വനാഥക്ഷേത്ര ദര്‍ശനത്തിനുശേഷം പുറത്തിറങ്ങിയപ്പോഴാണ് ചീമുട്ടയേറുണ്ടത്. ക്ഷേത്രത്തിനു പുറത്ത് സംഘടിച്ച ബിജെപി പ്രവര്‍ത്തകരാണ് ചീമുട്ട എറിഞ്ഞതെന്ന് എഎപി ആരോപിച്ചു. ഇവിടെ കെജ്രിവാളിന്റെ വാഹനം തടയാന് ശ്രമമുണ്ടായി. കൂടുതല് പൊലീസ് എത്തിയാണ് സംഘര്‍ഷത്തിന് അയവ് വരുത്തിയത്.\nആം ആദ്മി സ്ഥാനാര്‍ഥിക്ക് 190 കോടിയുടെ ആസ്തി\nസാധാരണക്കാരുടെ പാര്‍ടിയെന്ന് അവകാശപ്പെടുന്ന ആം ആദ്മി പാര്‍ടിയുടെ ബംഗളൂരു സെന്‍ട്രല് ലോക്സഭാ മണ്ഡലത്തിലെ സ്ഥാനാര്‍ഥി വി ബാലകൃഷ്ണന് 190 കോടി രൂപയുടെ ആസ്തി. നാമനിര്‍ദേശപത്രികയ്ക്കൊപ്പം സമര്‍പ്പിച്ച സത്യവാങ്മൂലത്തിലാണ് ഇക്കാര്യം വ്യക്തമാക്കിയിട്ടുള്ളത്. ഇന്‍ഫോസിസ് ഓഹരിയാണ് ഇതില് ഭൂരിഭാഗവും. ഭാര്യ ചിത്ര ബാലകൃഷ്ണന് 19.34 കോടിയുടെ ആസ്തിയുണ്ട്. ബംഗളൂരുവില് സ്വന്തമായി സ്വത്തും വീടുമുണ്ട്. ഭാര്യയുടെ പേരില് ചെന്നൈയില് ഫ്ളാറ്റുണ്ട്. 15 ലക്ഷത്തിന്റെ ആഭരണങ്ങള് ഉള്ളതായും സത്യവാങ്മൂലത്തില് പറയുന്നു. ഇന്‍ഫോസിസ് ഡയറക്ടര്‍മാരില് ഒരാളായ ബാലകൃഷ്ണന് ഇന്‍ഫോസിസ് വിട്ട ശേഷമാണ് ആം ആദ്മി പാര്‍ടിയില് ചേര്‍ന്നത്. ഉടന്‍തന്നെ സ്ഥാനാര്‍ഥിയുമായി.


വീൽ ചെയറിൽ ഇരുന്ന് ഓർഡർ വാങ്ങി യുവതി ഉണ്ടാക്കിയത് 5000 പേനകൾ; ഉണ്ടാക്കി കഴിഞ്ഞപ്പോൾ സിനിമാക്കാരന്റെ ചതി, സഹായം അഭ്യർത്ഥിച്ച് യുവതി..!! – Online Malayali\nവീൽ ചെയറിൽ ഇരുന്ന് ഓർഡർ വാങ്ങി യുവതി ഉണ്ടാക്കിയത് 5000 പേനകൾ; ഉണ്ടാക്കി കഴിഞ്ഞപ്പോൾ സിനിമാക്കാരന്റെ ചതി, സഹായം അഭ്യർത്ഥിച്ച് യുവതി..!!\nജീവിതം വീൽ ചെയറിൽ ആയിട്ടും തളരാത്ത പോരാളി ആണ് മിനി ചാക്കോ എന്ന യുവതി. പേനകളും മറ്റും നിർമ്മിച്ചതാണ് യുവതി ഉപജീവന മാർഗം കണ്ടെത്തുന്നത്. ഒരു സിനിമാക്കാരൻ നൽകിയ ഓർഡർ പ്രകാരം 8 രൂപ വില വരുന്ന 5000 പേനകൾ ആണ് യുവതി ഉണ്ടാക്കിയത്, എന്നാൽ ഉണ്ടാക്കി കഴിഞ്ഞപ്പോൾ ഓർഡർ നൽകിയ ആൾ പിന്മാറുക ആയിരുന്നു. ഇപ്പോൾ യുവതി അഭ്യർഥനയുമായി സോഷ്യൽ മീഡിയയിൽ എത്തിയിരിക്കുകയാണ്.\nമിനി ചാക്കോ പുതുശ്ശേരി സോഷ്യൽ മീഡിയയിൽ കുറിച്ച പോസ്റ്റ് ഇങ്ങനെ,\n8 രൂപയുടെ അയ്യായിരത്തോളം പേനകള് സ്റ്റോക്കുണ്ട്, സിനിമ ഫീല്‍ഡില് ഉള്ള ഒരാള് പണി തന്നതാ, ഉണ്ടാക്കി കഴിഞ്ഞപ്പോള് ക്രെഡിറ്റ് കൊടുക്കാന് പറഞ്ഞു ഇത്രയും പേന ക്രെഡിറ്റ് കൊടുക്കാനുള്ള ത്രാണി ഇപ്പോള് ഇല്ലാത്തത് കൊണ്ട് റിസ്ക് എടുത്തില്ല. ഐസ്ക്രീം പോലെ അലിയുന്ന മനസ്സാ എന്റേത് അതുകൊണ്ട് നേരത്തെ കിട്ടിയിട്ടുണ്ട് എട്ടിന്റെ പണി, ഇനി മേലാ വയ്യാതോണ്ടാ\nഒരു ഉപകാരം ചെയ്യാമോ ഈ പോസ്റ്റ് വാട്സപ്പ്, ഫേസ്ബുക്ക് ഗ്രൂപ്പുകളിലും ഒക്കെ ഒന്ന് ഷെയര് ചെയ്യാമോ പ്ലീസ്, പ്ലീസ്, വേണമെങ്കില് കാലു പിടിക്കാം\nവിവാഹം, പെരുന്നാള്, ജന്മദിനം, വിവാഹ വാര്‍ഷികം, പരസ്യങ്ങള്, സിനിമാ പരസ്യം, സമ്മേളനങ്ങള്, ഹോസ്പിറ്റലുകള്, സ്കൂളുകള്, ഇലക്ഷൻ തുടങ്ങി എല്ലാതരം ആഘോഷങ്ങള്‍ക്കും പരസ്യത്തിനും ഈ പേപ്പര് സീഡ് പേന ഉപയോഗിക്കുന്നുണ്ട്.\nഒരാള് പേന വാങ്ങുമ്പോള് കൊടുക്കുന്നത്\nക്യാഷ് മാത്രമല്ല കരുണയും കരുതലും കൂടിയാണ്\nഓള് സെയില് റേറ്റ്\nസാദാ റീഫിൽ മാഗസിൻ പേപ്പർ =5രൂപ\nസാദാ റീഫിൽ ക്രാഫ്റ്റ് പേപ്പർ =6രൂപ\nപോയിന്‍റ് റീഫിൽ മാഗസിൻ പേപ്പർ =7രൂപ\nപോയിന്‍റ് റീഫിൽ ക്രാഫ്റ്റ് പേപ്പർ = 8 രൂപ\n(വിളിച്ചിട്ട് കിട്ടിയില്ലെങ്കില് വാട്സപ്പ് ചെയ്യണേ, റേഞ്ച് പ്രശ്നം ഉണ്ട് അതാട്ടോ)\nഅതെ പ്രകൃതി സൗഹാർദ്ദം ആണ് ഈ പേപ്പർ പേനകൾ. റീഫിൽ മാത്രമാണ് ഇതിൽ പ്ലാസ്റ്റിക്ക്. ബാക്കി എല്ലാം പല നിറത്തിൽ ഉള്ള ക്രാഫ്റ്റ് /മാഗസിൻ പേപ്പറുകൾ ആണ്. സാധാരണ പ്ലാസ്റ്റിക്ക് പേനയുടെ അഞ്ചിൽ ഒന്നുപോലും പ്ലാസ്റ്റിക്ക് ഇതിൽ ഇല്ല എന്നർത്ഥം.\nഓരോ പേപ്പർ പേനയിലും ഒരു വിത്ത് ഉള്ളടക്കം ചെയ്തിട്ടുണ്ട്. ഉപയോഗശേഷം വലിച്ചെറിഞ്ഞാൽ ആ പേനയിലെ വിത്ത് മുളച്ച് ഒരു തൈ ആയി മാറുന്നു.\n8 രൂപയുടെ അയ്യായിരത്തോളം പേനകള് സ്റ്റോക്കുണ്ട് … സിനിമ ഫീല്‍ഡില് ഉള്ള ഒരാള് പണി തന്നതാ …ഉണ്ടാക്കി കഴിഞ്ഞപ്പോള്…\nPosted by Mini Chacko Puthussery on Monday,4March 2019\nഎനക്ക് മോഹൻലാൽ സാറേ റൊമ്പ പുടിക്കും; നാൻ അവരോടെ പെരിയ ഫാൻ: ധനുഷ്..!!\nഉപ്പും മുളകിലെ ശിവാനിക്ക്4വീടുകൾ, കുടുംബ വിശേഷങ്ങൾ ഇങ്ങനെ..!!


Thushar vellappally Talking to marunadan | അപ്പൻ പറഞ്ഞാലും മകൻ കേൾക്കില്ല..! എസ്എൻഡിപിക്കാർ സമരത്തിന് ഇറങ്ങരുതെന്ന വെള്ളാപ്പള്ളിയുടെ ആഹ്വാനം വീട്ടുകാർ പോലും വകവെക്കുന്നില്ല; എൻഡിഎ സംഘടിപ്പിക്കുന്ന ശബരിമല പ്രക്ഷോഭത്തിൽ താൻ നേരിട്ട് പങ്കെടുക്കുമെന്ന് തുഷാർ വെള്ളാപ്പള്ളി; യോഗം ജനറൽ സെക്രട്ടറി എതിർത്തത് ചില ഹിന്ദു സംഘടനകൾ എടുത്തുചാടി പ്രക്ഷോഭം നടത്തിയതിനെയെന്ന് ബിഡിജെഎസ് നേതാവ് മറുനാടനോട് - MarunadanMalayali.com\nOctober 09, 2018 | 07:01 PM IST | Permalink\nകൊച്ചി: ശബരിമല തന്ത്രിയും തന്ത്രികുടുംബവും ഒരു വിഭാഗം സവർണ ഹിന്ദുക്കളും ചേർന്ന് നടത്തുന്ന ശബരിമല സ്ത്രീപ്രവേശന പ്രക്ഷോഭത്തിനെതിരെ എസ്എൻഡിപി യോഗം ജനറൽ സെക്രട്ടറി വെള്ളാപ്പള്ളി നടേശൻ ഇന്ന് രംഗത്തെത്തിയിരുന്നു. എസ്എൻഡിപിക്കാർ ആരും സർക്കാറിന് എതിരായ പ്രക്ഷോഭത്തിൽ പങ്കെടുക്കരുതെന്നായിരുന്നു വെള്ളാപ്പള്ളിയുടെ ആഹ്വാനം. എന്തായാലും വെള്ളാപ്പള്ളിയുടെ ഈ ആഹ്വാനം കുടുംബത്തിൽ നിന്നു തന്നെ പാളുമെന്ന സൂചനയാണ് പുറത്തുവരുന്നത്. കാരണം എസ്എൻഡിപി ഭാരവാഹി കൂടിയായ മകൻ തുഷാർ ഇക്കാര്യത്തിൽ ബിജെപി നേതാക്കളുടെ നിലപാടിനൊപ്പമാണ്.\nബിജെപിയുടെ നേതൃത്വത്തിൽ എൻ.ഡി.എ സംഘടിപ്പിക്കുന്ന ശബരിമല പ്രക്ഷോഭത്തിൽ താൻ നേരിട്ട് പങ്കെടുക്കുമെന്ന് തുഷാർ വെള്ളാപ്പള്ളി മറുനാടൻ മലയാളിയോട് വ്യക്തമാക്കി. സർക്കാരിനെതിരെ തങ്ങളുമായി കൂടിയാലോചിക്കാതെ ഒരു ഹിന്ദു സംഘടന നടത്തുന്ന പ്രക്ഷോഭത്തെയാണ് എസ്.എൻ.ഡി.പി ജനറൽ സെക്രട്ടറി വെള്ളാപ്പള്ളി നടേശൻ കൂറ്റപ്പെടുത്തിയത്. അല്ലാതെ, യുവതികളെ കയറ്റണമെന്നല്ല ബി.ഡി.ജെ.എസും എൻ.എൻ.ഡിപിയും ഉദ്ദേശിച്ചതെന്നും തുഷാർ പറഞ്ഞു.\nഅപ്പപ്പോൾ കാണുന്നവരെ അപ്പനെന്ന് വിളിക്കുന്ന വെള്ളാപ്പള്ളി നടേശൻ; ബിജെപി പിന്തുണയിൽ ആരൊക്കെ മത്സരിച്ചാലും തോൽക്കുമെന്ന് കട്ടായം പറഞ്ഞ വെള്ളാപ്പള്ളി മകന്റെ തലയിൽ കൈവച്ച് വിജയം ആശംസിച്ചു; എസ് എൻ ഡി പി ഭാരവാഹിത്തം രാജിവയ്ക്കാതെ മത്സരിക്കാൻ അനുവദിക്കില്ലെന്ന് പറഞ്ഞ വെള്ളാപ്പള്ളി മകന്റെ കാര്യത്തിൽ ന്യായം മറന്നു; പറഞ്ഞവാക്കും പ്രവർത്തിയും തമ്മിൽ യാതൊരു ബന്ധവുമില്ലാത്ത നേതാവ് വേറെയുണ്ടോ?\nതുഷാർ മത്സരിക്കുന്നില്ലെങ്കിൽ എന്തിനീ സഖ്യം എന്ന അമിത് ഷായുടെ വിരട്ടൽ ഏറ്റു; ഒടുവിൽ ലോക്സഭ തെരഞ്ഞെടുപ്പിൽ മത്സരിക്കുമെന്ന് സൂചന നൽകി തുഷാർ വെള്ളാപ്പള്ളി; മകൻ വെള്ളാപ്പള്ളിക്കായി പരിഗണിക്കുന്നത് ആറ്റിങ്ങൽ കൊല്ലം ആലപ്പുഴ തൃശ്ശൂർ എന്നീ മണ്ഡലങ്ങൾ; താൻ മത്സരിച്ചാലും ഇല്ലെങ്കിലും ബിഡിജെഎസിന് അഞ്ച് സീറ്റ് വേണമെന്നും തുഷാർ; പുതിയ പാർട്ടിയുണ്ടാക്കിയത് സാമ്പത്തിക ക്രമക്കേടിനെ തുടർന്ന് പാർട്ടിയിൽ നിന്ന് പുറത്താക്കിയവരെന്നും വിശദീകരണം\nവനിതാ മതിൽ വർഗീയ മതിൽ അല്ലെന്ന് തുഷാർ വെള്ളാപ്പള്ളി; മതിൽ പണിയുന്നത് ശബരിമലക്ക് എതിരാണെന്ന് ആരും പറഞ്ഞിട്ടില്ല; സർക്കാർ പരിപാടി ആയതിനാൽ ആർക്കും പങ്കെടുക്കാം; ലോക്‌സഭ തിരഞ്ഞെടുപ്പിൽ എൻഡിഎ മുന്നണിയിൽ നിന്നു തന്നെ ബിഡിജെഎസ് മത്സരിക്കും; അക്കീരമൺ പാർട്ടി യോഗങ്ങളിൽ പങ്കെടുക്കാത്തതിനാൽ അദ്ദേഹത്തിന് കാര്യങ്ങൾ അറിയില്ല: വിവാദത്തിൽ നിലപാട് വ്യക്തമാക്കി ബിഡിജെഎസ് അധ്യക്ഷൻ\nഎസ്.എൻ.ഡി.പി യോഗത്തിന് ഒരു സംഘടന സംവിധാനമുണ്ട്. സംഘടന ഘടകങ്ങളിൽ ചർച്ചചെയ്യാതെ, ചില ഹിന്ദു സംഘടനകൾ എടുത്ത് ചാടി പ്രക്ഷോഭം നടത്തിയതും റിവ്യു പെറ്റീഷൻ നൽകിയതും പോലെ എസ്.എൻ.ഡി.പിക്ക് ആകില്ല. അവർക്കൊപ്പം ചെന്ന് ചേരാൻ ഞങ്ങൾക്കാകില്ല. പക്ഷെ, ഞങ്ങൾക്ക് പ്രതിഷേധം ഉണ്ട്. നിയമനിർമ്മാണത്തിലൂടെ അല്ലാതെ ശബരിമല വിഷയത്തിന് ഒരു പരിഹാരമുണ്ടാകില്ല. തുഷാർ വെള്ളാപ്പള്ളി മറുനാടനോട് പറഞ്ഞു.\nഞങ്ങൾക്ക് അഭിപ്രായവുമുണ്ട്. എസ്.എൻ.ഡിപി റിവ്യൂ പെറ്റീഷൻ നൽകണോ വേണ്ടെയോ എന്നത് ഉടൻ തന്നെ യോഗം നേതൃയോഗം ചേർന്ന് തീരുമാനിക്കും. എൻ.ഡി.എയുടെ നേതൃത്വത്തിൽ നടക്കുന്ന പ്രതിഷേധത്തിൽ ബിഡിജെഎസ് പ്രവർത്തകരും പങ്കെടുക്കും. എൻ.ഡി.എ എന്ന നിലയിൽ ഞങ്ങളോടും കൂടി ആലോചിച്ച ശേഷമാണ് ആ സമരം പ്ലാൻ ചെയ്തത്. അതിനാൽ ആ പരിപാടിയിൽ എല്ലാവരും പങ്കെടുക്കും. ഹിന്ദു സംഘടനകൾ ഒരുമിച്ച് കൂടി ആലോചന നടത്തിയതിന് ശേഷം വേണമായിരുന്നു ഈ പ്രക്ഷേഭങ്ങൾ ആരംഭിക്കേണ്ടിയിരുന്നത്. ആരോടും ആലോചിക്കാതെ ചില സംഘടനകൾ ഒറ്റയ്ക്ക് സമരവുമായി മുന്നോട്ട് പോകുന്നതിൽ എസ്.എൻ.ഡി.പിക്ക് അഭിപ്രായവിത്യാസമുണ്ട്. പക്ഷെ വിശ്വാസിസമൂഹത്തിന് ഒപ്പം തന്നെയാണ് എസ്.എൻ.ഡി.പി ഉള്ളത്. തുഷാർ വ്യക്തമാക്കി.\nവിശ്വാസികളുടെ എല്ലാ സമരങ്ങൾക്കും എസ്.എൻ.ഡി.പി യോഗത്തിന്റെ പിന്തുണയുമുണ്ട്. ഇനി നടക്കാൻ പോകുന്ന പ്രക്ഷോഭങ്ങൾ സംബന്ധിച്ച് എസ്.എൻ.ഡി.പിയുമായി കൂടിയാലോചിക്കാൻ തയ്യാറായാൽ അതിൽ പങ്കെടുക്കും. എല്ലാവരും ഒന്നിച്ച് പോയാൽ മാത്രമേ, ഇതിന് പരിഹാരമാകുകയുള്ളു. എസ്.എൻ.ഡി.പി യോഗത്തിന്റെ നേതൃത്വത്തിൽ ഇതുവരെ ഒരു പ്രക്ഷോഭവും സംഘടിപ്പിച്ചിട്ടില്ല. ഒരു പ്രത്യേക വിഭാഗം സമരവുമായി മുന്നോട്ട് പോയി. അവരുടെ പിന്നാലെ എല്ലാവരും വരണമെന്ന് പറയുന്നത് ശരിയല്ലെന്നാണ് ജനറൽ സെക്രട്ടറി വെള്ളാപ്പള്ളി മാധ്യമങ്ങളോട് പറഞ്ഞത്.\nകേരളം ആരുഭരിച്ചാലും ആ സർക്കാരിന് സുപ്രീം കോടതിയുടെ ഉത്തരവ് നാടപ്പാക്കാൻ ഉത്തരവാദിത്വമുണ്ടെന്നും എന്നാൽ ഇക്കാര്യത്തിൽ തിടുക്കമില്ലാതെ, എല്ലാവരുമായി ആലോചിച്ച് സർക്കാർ അഭിപ്രായങ്ങൾ പറയേണ്ടതായിരുന്നുവെന്നും തുഷാർ മറുനാടൻ മലയാളിക്ക് നൽകിയ പ്രത്യേക അഭിമുഖത്തിൽ വ്യക്തമാക്കി.\nഅതേസമയം രാജ്യത്ത് ഹിന്ദുത്വം പറഞ്ഞ് കലാപമുണ്ടാക്കരുതെന്നായിരുന്നു വെള്ളാപ്പള്ളി നടേശൻ പറഞ്ഞത്. തെരുവിലേക്കിറങ്ങി വിദ്വേഷം സൃഷ്ടിക്കാനുള്ള നടപടി ശരിയല്ല. അത് തിരിച്ചറിയാനുള്ള വിവേകം ജനങ്ങൾക്കുണ്ടാകണം. ഹിന്ദുവെന്ന പേരിൽ സമരത്തിനിറങ്ങരുതെന്നും വെള്ളാപ്പള്ളി പറയുകയുണ്ടായി. ശബരിമലയിൽ ബിജെപിയുടേത് രാഷ്ട്രീയ മുതലെടുപ്പാണ്. വോട്ട് മാത്രം ലക്ഷ്യമിട്ടാണ് ബിജെപി ജനങ്ങളെ തെരുവിലേക്കിറക്കിയിരിക്കുന്നത്. സമരം ഹിന്ദുക്കളെ പ്രതിനിധീകരിക്കുന്നില്ല. പ്രതിഷേധ സമരങ്ങളെ എസ്.എൻ.ഡി.പി പിന്തുണക്കുന്നില്ല. ശബരിമല വിധി നിർഭാഗ്യകരമാണ്. ആചാരങ്ങൾ അനുഷ്ഠിക്കണം, നിയമങ്ങൾ അനുസരിക്കണം. ആ വിധിയെ അംഗീകരിക്കാൻ എല്ലാവരും ബാധ്യസ്ഥരാണ്. വിധിയെ കർമ്മം കൊണ്ടാണ് മറികടക്കേണ്ടത്.\nതിരുവതാംകൂർ ദേവസ്വം ബോർഡ് പ്രസിഡന്റ് എ.പത്മകുമാറാണ് വിധിക്കെതിരായ സമരത്തിന് എണ്ണയൊഴിക്കുന്നത്. അയാൾ രണ്ട് വള്ളത്തിൽ കാൽ വയ്ക്കുന്നു. അദ്ദേഹത്തിന് നിലവാരവും നിലപാടുമില്ലെന്നും വെള്ളാപ്പള്ളി ആരോപിച്ചു. സർക്കാർ നിലപാട് കഴിഞ്ഞ ദിവസം മുഖ്യമന്ത്രി വിശദീകരിച്ചിട്ടുണ്ട്. തുറന്ന സമീപനമാണ് വിഷയത്തിൽ അദ്ദേഹം സ്വീകരിച്ചത്. മുഖ്യമന്ത്രി വിളിച്ച കൂടിക്കാഴ്ച തന്ത്രി കുടുംബവും തിരുവതാംകൂർ രാജകുടുംബവും ബഹിഷ്‌കരിച്ചത് ശരിയായ നടപടിയല്ല.\nഹിന്ദുക്കൾ മുഴുവൻ പ്രതിഷേധിക്കുന്നു എന്ന് പറയുമ്പോഴും ഇവിടെയുള്ള ഹിന്ദു സമുദായവുമായി ആരും ചർച്ച ചെയ്തിട്ടില്ല. തമ്പുരാക്കന്മാർ പറയുന്നത് അടിയാളന്മാർ കേൾക്കണമെന്നു പറയുന്നത് നല്ല രീതിയല്ല. കേരളത്തിലെ ഹിന്ദു സംഘടനകളെ വിളിച്ചു കുട്ടാൻ മുഖ്യമന്ത്രി മനസ് കാണിക്കണമെന്നും അദ്ദേഹം പറഞ്ഞു. ജനങ്ങളെ തെരുവിലിറക്കി സർക്കാറിനെ മുട്ടുമടക്കിപ്പിക്കാമെന്ന ദേവസ്വം ബോർഡിന്റെ നിലപാട് ശരിയല്ല. അടുത്ത വിമോചനം നടത്താനാണോ ദേവസ്വം ബോർഡ് നേതാക്കളുടെ തീരുമാനമെന്നും വെള്ളാപ്പള്ളി ചോദിച്ചു.


ചൈനീസ് സ്മാർട്ടഫോൺ ഭീമൻ വാവേ ടെക്നോളജീസ് തങ്ങളുടെ ഫ്ലാഗ്ഷിപ്പ് സ്മാർട്ടഫോണായ വാവേ പി40 പുറത്തിറക്കി. ഫോട്ടോഗ്രഫിക്കായി നിർമ്മിച്ച് പുറത്തിറക്കിയ ഫോൺ ഇപ്പോൾ ഓൺലൈനിലാണ് ലഭിക്കുന്നത്. കൊറോണ വൈറസ് ബാധയുടെ പശ്ചാത്തലത്തിലാണ് ഫോൺ ഓൺലൈൻ വഴി പുറത്തിറക്കിയത്. വാവേ സിഇഒ റിച്ചാർഡ് യു ബുധനാഴ്ച പി40, പി40 പ്രൊ, പി40 പ്രൊ+ എന്നീ മൂന്ന് മോഡലുകളാണ് പുറത്തിറക്കിയിരിക്കുന്നത്. ട്രിപ്പിൾ(3), ക്വാഡ്(4), പെന്റാ(5) എന്നിങ്ങനെയാണ് ഓരോ മോഡലിലുമുള്ള ക്യാമറകൾ. 10x ഒപ്റ്റിക്കൽ സൂം, സ്മാർട്ടഫോണിലെ ഏറ്റവും ക്യാമറ സെൻസർ, മികവാർന്ന More\nചൈനീസ് സ്മാർട്ടഫോൺ ഭീമൻ വാവേ ടെക്‌നോളജീസ് തങ്ങളുടെ ഫ്ലാഗ്ഷിപ്പ് സ്മാർട്ടഫോണായ വാവേ പി40 പുറത്തിറക്കി. ഫോട്ടോഗ്രഫിക്കായി നിർമ്മിച്ച് പുറത്തിറക്കിയ ഫോൺ ഇപ്പോൾ ഓൺലൈനിലാണ് ലഭിക്കുന്നത്. കൊറോണ വൈറസ് ബാധയുടെ പശ്ചാത്തലത്തിലാണ് ഫോൺ ഓൺലൈൻ വഴി പുറത്തിറക്കിയത്.\nവാവേ സിഇഒ റിച്ചാർഡ് യു ബുധനാഴ്ച പി40, പി40 പ്രൊ, പി40 പ്രൊ+ എന്നീ മൂന്ന് മോഡലുകളാണ് പുറത്തിറക്കിയിരിക്കുന്നത്. ട്രിപ്പിൾ(3), ക്വാഡ്(4), പെന്റാ(5) എന്നിങ്ങനെയാണ് ഓരോ മോഡലിലുമുള്ള ക്യാമറകൾ.\n10x ഒപ്റ്റിക്കൽ സൂം, സ്മാർട്ടഫോണിലെ ഏറ്റവും ക്യാമറ സെൻസർ, മികവാർന്ന നിർമിത ബുദ്ധി എന്നിവ പി40യുടെ ഏറ്റവും മികച്ച മേന്മയെന്ന് റിച്ചാർഡ് യു അവകാശപ്പെടുന്നു.\nപക്ഷെ ചാരപ്രവർത്തന ആരോപണത്തിന്റെ പേരിൽ കഴിഞ്ഞ വർഷം അമേരിക്ക വാവേക്ക് വിലക്ക് ഏർപ്പെടുത്തുകയും ഗൂഗിൾ അവരുടെ സേവനങ്ങൾ വാവേയിൽ നിന്നും പിൻവലിച്ചതും കമ്പനിക്ക് തിരിച്ചടിയായിരുന്നു. കൂടാതെ നിലവിലെ സാഹചര്യത്തിൽ ഫോണിന് വിപണിയിൽ ചലനം സൃഷ്ടിക്കാൻ കഴിയുകയുമില്ല. സ്മാർട്ടഫോൺ കണ്ടുപിടിച്ച ശേഷമുള്ള ഏറ്റവും മോശം കാലഘട്ടത്തിലൂടെയാണ് വിപണി കടന്നു പോകുന്നത്.\nകൊറോണ വൈറസ് ചൈനയിൽ നിയന്ത്രണവിധേയമായത് കൊണ്ടും ഫാക്ടറി തുറന്നു പ്രവർത്തിക്കാൻ സാധിച്ചത് കൊണ്ടാണ് ഫോൺ ഇപ്പോൾ പുറത്തിറക്കിയത്. എന്നാൽ ചൈന ഒഴികെയുള്ള എല്ലാ രാജ്യങ്ങളിൽ കൊറോണ വലിയ തോതിൽ പ്രശ്നങ്ങൾ സൃഷ്ടിച്ചു കൊണ്ടിരിക്കുകയാണ്.\n“ഗൂഗിളുമായി സഹകരിക്കണമെന്നാണ് ഞങ്ങളുടെ ആഗ്രഹം” യു പറഞ്ഞു. ഗൂഗിൾ പ്ലേ സ്റ്റാറിന് പകരം ‘ആപ്പ് ഗാലറി’ എന്ന വാവേയുടെ തന്നെ സ്റ്റോറാണ് ആപ്പുകൾ ഡൗൺലോഡ് ചെയ്യാൻ ലഭ്യമായത്. ഏപ്രിൽ7മുതൽ യൂറോപ്പിൽ ലഭ്യമാകുന്ന ഫോണുകൾക്ക് 65,000, 83,000, 1,10,000 രൂപ എന്നിങ്ങനെയായിരിക്കും വില.


ലങ്ക കീഴടക്കി ന്യൂസീലാന്റ് നേടി\nAdministrator Sunday, September 27th, 2009 11:42 pm 27 September, 2009\nജൊഹനാസ്ബര്‍ഗ്: ചാംപ്യന്‍സ് ട്രോഫി ഗ്രൂപ്പ് ബിയിലെ നിര്‍ണായക മത്സരത്തില് ശ്രീലങ്കക്കെതിരെ ന്യൂസീലന്‍ഡിന് 38 റണ്‍സ് ജയം. ഇരുവര്‍ക്കും ജയം അനിവാര്യമായിരുന്ന മത്സരത്തില് കിവീസ് ഉയര്‍ത്തിയ 316 റണ്‍സ് വിജയലക്ഷ്യം മറികടക്കാന് ശ്രമിക്കുന്നതിനിടെ 46.4 ഓവറില് 277 റണ്‍സിന് ലങ്ക തകര്‍ന്ന് വീണു.\nജെസി റൈഡറുടേയും മാര്‍ട്ടിന് ഗുപ്റ്റിലിന്റേയും അര്‍ധസെഞ്ചുറികളുടെ ബലത്തിലാണ് ന്യൂസീലന്‍ഡ് 50 ഓവറില് ഏഴു വിക്കറ്റ് നഷ്ടത്തില് 315 റണ്‍സെടുത്തത്. ക്യാപ്റ്റന് ഡാനിയല് വെറ്റോറി 48 റണ്‍സും മക്കല്ലം 46 റണ്‍സും നേടി. ശ്രീലങ്കക്കു വേണ്ടി സനത് ജയസൂര്യ പത്തോവറില് 39 റണ്‍സ് വഴങ്ങി മൂന്നുവിക്കറ്റെടുത്തു.\nമറുപടി ബാറ്റിങ് തുടങ്ങിയ ശ്രീലങ്കക്കു വേണ്ടി ദില്‍ഷനും(41) ജയസൂര്യയയും(24) ചേര്‍ന്ന് മികച്ച തുടക്കം നല്‍കിയെങ്കിലും തുടര്‍ച്ചയായി നാല് വിക്കറ്റുകള് നഷ്ടമായതോടെ ലങ്ക പതറി. ലങ്കന് മധ്യ നിരക്ക് പ്രതിരോധമുയര്‍ത്താനായില്ല. കുമാര് സംഗക്കാര(11), സമരവീര(17),കണ്ടാംബി(11), ആഞ്ചലോ മാത്യൂസ്(2) എന്നിവര് നിരനിരയായി മടങ്ങിയപ്പോള് ലങ്കന് പ്രതീക്ഷകള് മങ്ങി. അവസാന ഓവറുകളില് നുവാന് കുലശേഖര (56)നടത്തിയ ചെറുത്തു നില്‍പ്പാണ് ശ്രീലങ്കക്ക് അല്‍പമെങ്കിലും ആശ്വാസമായത്.


OICC UAE: ഓരോ പീഡനങ്ങളും വളര്‍ച്ചയ്ക്കുള്ള വി.എസിന്റെ ഓരോരോ കാലത്തെ ആയുധങ്ങള്\nഓരോ പീഡനങ്ങളും വളര്‍ച്ചയ്ക്കുള്ള വി.എസിന്റെ ഓരോരോ കാലത്തെ ആയുധങ്ങള്\nസ്ത്രീപീഡനക്കാരെ കയ്യാമം വയ്ക്കുമെന്ന നടക്കാത്ത സുന്ദരവാഗ്ദാനം നല്‍കി ഒരുതവണ മുഖ്യമന്ത്രിക്കസേര വരെ സ്വന്തമാക്കിയ പ്രതിപക്ഷനേതാവ് വി.എസ് അച്യുതാനന്ദന് വീണ്ടുമൊരു പീഡനക്കേസിന്റെ മറവില് പാര്‍ട്ടിയില് ശക്തിപരീക്ഷണത്തിനു ഇറങ്ങിത്തിരിക്കുന്നു. നേരത്തെ കവിയൂര് കിളിരൂര് സൂര്യനെല്ലി പീഡനങ്ങളുടെ കഥ പൊതുവേദികളില് നീട്ടിപ്പാടിയാണ് വി.എസ് മുഖ്യമന്ത്രിക്കസേരയിലെത്തിയത്. അഞ്ചുവര്‍ഷം ഭരണത്തില് തുടര്‍ന്നിട്ടും കവിയൂര് കേസിലെ പ്രതികളെ നിയമത്തിനു കൊണ്ടുവരാന് വി.എസിനു കഴിഞ്ഞിരുന്നില്ല. അതെല്ലാം മറവിയുടെ ചാരംമൂടിയതോടെയാണ് പാര്‍ട്ടിയില് വിഭാഗീയത നിലനില്‍ക്കുന്നുണ്ടെന്ന് വരുത്തിതീര്‍ക്കുന്നതിനു പീഡനം സംബന്ധിച്ച ഒരു പുതിയ കത്തുമായി വി. എസ് രംഗത്തെത്തിയിരിക്കുകയാണ്.\nതന്റെ അഡീഷണല് പ്രൈവറ്റ് സെക്രട്ടറി സി. എം. രവീന്ദ്രനെ അടിയന്തരമായി ആസ്ഥാനത്ത് നിന്ന് മാറ്റണമെന്ന് ആവശ്യപ്പെട്ടാണ് വി. എസ് സംസ്ഥാന നേതൃത്വത്തിന് കത്ത് നല്‍കിയിരിക്കുന്നത്. സി. പി. എം സമ്മേളനങ്ങള് തുടങ്ങാനിരിക്കെയാണ് പുതിയ വിവാദങ്ങള്‍ക്കുള്ള ആദ്യപടിയായി കത്ത് തയ്യാറാക്കിയത്. വി. എസിന്റെ അഡീഷണല് പ്രൈവറ്റ് സെക്രട്ടറിയായി പാര്‍ട്ടി നിശ്ചയിച്ച ആളാണ് രവീന്ദ്രന്. ജൂലൈ എട്ടിന് രവീന്ദ്രന്റെ വീട്ടിലെ ജോലിക്കാരി ഒളിച്ചോടിപ്പോയിരുന്നു. പിന്നീട് പെണ്‍കുട്ടിയെ കോഴിക്കോട് നിന്ന് കണ്ടെത്തി. പെണ്‍കുട്ടിയെ കാണാതായ വിവരം രവീന്ദ്രന് തന്നെയാണ് മ്യൂസിയം പൊലീസിനെ അറിയിച്ചത്. തീരെ സാമ്പത്തികശേഷി ഇല്ലാത്ത വീട്ടിലെ കുട്ടിയെ രവീന്ദ്രന് വീട്ടിലെ സഹായിയായി കൊണ്ടുവന്നത് കുട്ടിയുടെ കുടുംബത്തെ സാമ്പത്തികമായി സഹായിക്കുക എന്ന ലക്ഷ്യത്തോടെ ആയിരുന്നെന്നാണ് സി. പി. എം ഔദ്യോഗിക നേതൃത്വത്തിന്റെ നിലപാട്. ഔദ്യോഗിക നേതൃത്വത്തിന്റെ താത്പര്യപ്രകാരം കൂടിയാണ് രവീന്ദ്രനെ വി. എസിന്റെ അഡീഷണല് പ്രൈവറ്റ് സെക്രട്ടറിയായി നിയമിച്ചിരിക്കുന്നതും. പെണ്‍കുട്ടിയെ കാണാതായ സംഭവത്തെ കുറിച്ച് അന്വേഷിക്കണമെന്ന് ചീഫ് വിപ്പ് പി. സി. ജോര്‍ജ്ജ് മുഖ്യമന്ത്രിക്ക് കത്ത് നല്‍കിയിരുന്നു.\nഈ കത്തിന്റെ അടിസ്ഥാനത്തിലാണ് പ്രായപൂര്‍ത്തിയാകാ ത്ത കുട്ടിയെ ജോലിക്ക് നിറുത്തിയതിന്റെ പേരില് രവീന്ദ്രനെതിരെ പൊലീസ് കേസെടുത്തത്. ഇതിന് തൊട്ടുമുമ്പാണ് രവീന്ദ്രനെ തന്റെ അഡീഷണല് പ്രൈവറ്റ് സെക്രട്ടറി സ്ഥാനത്ത് നിന്ന് മാറ്റണമെന്ന് ആവശ്യപ്പെട്ട് വി. എസ് സി. പി. എം നേതൃത്വത്തിന് കത്ത് നല്‍കിയത്. എന്നാല് അതിന് ശേഷം ചേര്‍ന്ന പാര്‍ട്ടി സംസ്ഥാന സെക്രട്ടേറിയേറ്റ് ഈ കത്ത് പരിഗണനയ്ക്ക് എടുത്ത് ചര്‍ച്ച ചെയ്തില്ല. ഇതില് കുപിതനായ വി. എസ് എതിര്‍പക്ഷം നല്‍കിയ കത്തിന് പരോക്ഷ പിന്തുണയും നല്‍കി. ഇക്കാര്യത്തില് വി. എസ് ഇരട്ടത്താപ്പ് കാട്ടുകയാണെന്നും ആക്ഷേപമുണ്ട്. ഏതാനും വര്‍ഷം മുമ്പ് വി. എസിന്റെ കീഴിലുണ്ടായിരുന്ന ഇന്‍ലാന്റ് വാട്ടര് കോര്‍പ്പറേഷന്റെ ചുമതല ഉണ്ടായിരുന്ന സി. കെ. മേനോനെ അദ്ദേഹത്തിന്റെ വീട്ടുജോലിക്കാരിയുമായി തൈക്കാട് ഗസ്റ്റ്ഹൗസില് നിന്ന് തമ്പാനൂര് പൊലീസ് അറസ്റ്റ് ചെയ്തിരുന്നു. അന്ന് പേരിന് സസ്‌പെന്റ് ചെയ്‌തെങ്കിലും കേസ് നിലനില്‍ക്കെ തന്നെ വി. എസ്. അച്യുതാനന്ദന് മേനോന്റെ സസ്‌പെന്‍ഷന് റദ്ദാക്കി വീണ്ടും പഴയ തസ്തികയില് തന്നെ പ്രതിഷ്ഠിച്ചു.\nഇതേ വി. എസ്. തന്നെ ഇപ്പോള് കാര്യമില്ലാത്ത സ്ത്രീപീഡനവാദവുമായി രംഗത്തെത്തിയതാണ് പാര്‍ട്ടി നേതൃത്വത്തിന് രുചിക്കാത്തത്. അതേസമയം പ്രായപൂര്‍ത്തിയാകാത്ത പെണ്‍കുട്ടിയെ ബാലവേലയ്ക്കു നിര്‍ത്തി ദേഹോപദ്രവമേല്‍പ്പിക്കുകയും മാനസികമായി പീഡിപ്പിക്കുകയും ചെയ്തതിനു രവീന്ദ്രനെതിരെ പൊലീസ് കേസെടുത്തിട്ടുണ്ട്. ജുവനൈല് ആക്ടിലെ വിവിധ വകുപ്പുകള് പ്രകാരമാണു കേസ് റജിസ്റ്റര് ചെയ്തു ചീഫ് ജുഡീഷ്യല് മജിസ്‌ട്രേട്ട് കോടതിയില് മ്യൂസിയം പൊലീസ് പ്രഥമ വിവര റിപ്പോര്‍ട്ട് നല്‍കിയത്. ബാലവേല പാടില്ലെന്ന നിയമം ലംഘിച്ചതിനാണു രവീന്ദ്രനെതിരെ കേസ്. ജവാഹര് നഗറിലെ ഓഫിസേഴ്‌സ് ക്വാര്‍ട്ടേഴ്‌സിലാണു പെണ്‍കുട്ടിയെ ബാലവേലയ്ക്കു വിധേയയാക്കിയത്. രവീന്ദ്രന് നേരത്തേ മുന് ആഭ്യന്തരമന്ത്രി കോടിയേരി ബാലകൃഷ്ണന്റെയും അഡീ. പ്രൈവറ്റ് സെക്രട്ടറിയായിരുന്നു. ചീഫ് വിപ്പ് പി.സി. ജോര്‍ജ് മുഖ്യമന്ത്രി ഉമ്മന് ചാണ്ടിക്കു നല്‍കിയ പരാതിയുടെ അടിസ്ഥാനത്തിലാണു കേസ്. മുഖ്യമന്ത്രിക്കു ലഭിച്ച പരാതി തുടര്‍നടപടിക്കായി ഡിജിപിക്ക് അയച്ചുകൊടുത്തിരുന്നു. കഴിഞ്ഞ എട്ടിന് ഇവിടെ നിന്നു പോയ പെണ്‍കുട്ടി റയില്‍വേ സ്‌റ്റേഷനില് പരിചയപ്പെട്ട യുവാവിനൊപ്പം കന്യാകുമാരിയില് പോയെന്നും അവിടെ വച്ചു പീഡിപ്പിക്കപ്പെട്ടെന്നുമാണു പൊലീസിനു ലഭിച്ച വിവരം. പെണ്‍കുട്ടിയെയും പിതാവിനെയും കൊണ്ടു മ്യൂസിയം പൊലീസ് കന്യാകുമാരിയിലെ ലോഡ്ജിലെത്തി തെളിവെടുത്തിരുന്നു.\nതന്റെ സമ്മതത്തോടെയാണു യുവാവിനൊപ്പം കഴിഞ്ഞതെന്നു പെണ്‍കുട്ടി പൊലീസിനോടു പറഞ്ഞെങ്കിലും കുട്ടിക്കു പ്രായപൂര്‍ത്തിയാകാത്തതിനാല് മാനഭംഗത്തിനു കേസെടുക്കുമെന്നു പൊലീസ് വ്യക്തമാക്കി. ദുരൂഹ സാഹചര്യത്തില് കാണാതായ പെണ്‍കുട്ടിയെ പയ്യോളിയില് ഹോട്ടലില് ഭക്ഷണം കഴിച്ചിറങ്ങുമ്പോള് പൊലീസ് കസ്റ്റഡിയിലെടുക്കുകയായിരുന്നു. മാധ്യമങ്ങളിലെ ചിത്രം കണ്ടു തിരിച്ചറിഞ്ഞവരാണു പൊലീസിനെ വിവരം അറിയിച്ചത്. എല്‍പിജി സിലിണ്ടര് വാങ്ങാനായി രവീന്ദ്രന് പെണ്‍കുട്ടിക്ക് 500 രൂപ നല്‍കിയിരുന്നു. ഈ പണവുമായി എട്ടിനു രാവിലെ റയില്‍വേ സ്‌റ്റേഷന് പരിസരത്തെത്തിയ പെണ്‍കുട്ടി അവിടെവച്ചാണു യുവാവിനെ പരിചയപ്പെട്ടത്. ഇരുവരും കൂടി കന്യാകുമാരിയില് പോയി ലോഡ്ജില് മുറിയെടുത്തു. നെറുകയില് സിന്ദൂരം ചാര്‍ത്തിയാണു യുവാവ് തന്നെ കൊണ്ടുനടന്നതെന്നും രണ്ടു ദിവസം ലോഡ്ജില് താമസിച്ചെന്നും പെണ്‍കുട്ടി പറഞ്ഞു. ഇതിനു ശേഷം ഇരുവരും തിരികെ തിരുവനന്തപുരത്തെത്തി. തമ്പാനൂരില് നിന്നുള്ള ബസ്‌യാത്രയ്ക്കിടെ തന്നെ നെടുമങ്ങാട്ട് ഇറക്കിവിടുകയായിരുന്നെന്നു പെണ്‍കുട്ടി പറയുന്നു. അവിടെ നിന്നു തിരികെ തമ്പാനൂരിലെത്തി ട്രെയിനിലാണു കോഴിക്കോട്ടേക്കു തിരിച്ചത്. പയ്യോളിയില് സ്വകാര്യ സ്ഥാപനത്തില് ജോലി ചെയ്തിരുന്ന പെണ്‍കുട്ടിയെ അമ്മാവനാണു രവീന്ദ്രന്റെ വീട്ടില് എത്തിച്ചത്. രവീന്ദ്രനുമായി ഇയാള്‍ക്കു മുന്‍പരിചയമുണ്ടെന്നു പൊലീസ് പറഞ്ഞു. കന്യാകുമാരിയിലെ ലോഡ്ജില് തെളിവെടുത്ത ശേഷം പെണ്‍കുട്ടിയെ കോടതിയില് ഹാജരാക്കും. അതിനു ശേഷം വൈദ്യപരിശോധനയ്ക്കു വിധേയമാക്കും. യുവാവിനെ കണ്ടെത്താനുള്ള ശ്രമവും ആരംഭിച്ചിട്ടുണ്ട്.\nഅതേസമയം ബന്ധുവിനു വഴിവിട്ടു ഭൂമി നല്‍കിയ സംഭവം ആയുധമാക്കി വി.എസിന്റെ കത്തിനെ പ്രതിരോധിക്കാനാണ് ഔദ്യോഗികപക്ഷം തീരുമാനിച്ചിരിക്കുന്നത്. സംഭവം ഇപ്പോള് ഹൈക്കോടതിയുടെ പരിഗണനയിലാണ്. അച്യുതാനന്ദന്റെ ബന്ധുവിന് ഭൂമി നല്‍കിയത് നിയമവിരുദ്ധമായതിനാലാണ് നടപടി റദ്ദാക്കി വിജിലന്‍സ് അന്വേഷണത്തിന് ഉത്തരവിട്ടതെന്ന് സര്‍ക്കാര് കഴിഞ്ഞദിവസം ഹൈക്കോടതിയെ ബോധിപ്പിച്ചിരുന്നു. സര്‍ക്കാര് നടപടിക്കെതിരെ വി.എസിന്റെ ബന്ധു ആലപ്പുഴ വടക്കേ ആര്യാട് വെളിയില് ടി.കെ. സോമന് സമര്‍പ്പിച്ച ഹര്‍ജിയിലാണ് വിശദീകരണം. കേസ് പരിഗണിക്കുന്ന 25 വരെ ഹര്‍ജിക്കാരനെ ഒഴിപ്പിക്കരുതെന്ന് കോടതി നിര്‍ദ്ദേശിച്ചു.\n1976 ലാണ് ഭൂമി പതിച്ച് നല്‍കണമെന്ന് ആവശ്യപ്പെട്ട് സോമന് കാസര്‍കോട് തഹസില്‍ദാര്‍ക്ക് ആദ്യം അപേക്ഷ നല്‍കിയതെന്ന് സത്യവാങ്മൂലത്തില് പറയുന്നു. മൂന്നേക്കര് ഭൂമി നല്‍കണമെന്നായിരുന്നു ആവശ്യം. എന്നാല്, ഭൂമിയുടെ കാര്യത്തില് തര്‍ക്കം ഉയര്‍ന്നതിനാല് സോമന് ഇത് കൈപ്പറ്റിയില്ല. പിന്നീട് 2007-ല് കാട്ടുകുക്ക വില്ലേജില് ഭൂമി നല്‍കണമെന്ന് ആവശ്യമുന്നയിച്ചു. ഭൂമി വിലയും തടി വിലയുമായി നാലര ലക്ഷം രൂപ മൂന്നു മാസത്തിനകം കെട്ടിവയ്ക്കാന് സര്‍ക്കാര് നിര്‍ദ്ദേശിച്ചെങ്കിലും ഈ ഭൂമിയും കൈപ്പറ്റിയില്ല. തുടര്‍ന്ന് സര്‍ക്കാരിലുള്ള സ്വാധീനം ഉപയോഗിച്ച് അപേക്ഷ ഷെറിനി വില്ലേജിലേക്ക് അയപ്പിക്കുകയായിരുന്നു. തഹസില്‍ദാര് തടസവാദങ്ങള് ഉന്നയിച്ചെങ്കിലും കളക്ടര് ഭൂമി നല്‍കാന് നിര്‍ദ്ദേശിച്ചു. 75000 രൂപയിലധികം വാര്‍ഷിക വരുമാനമുള്ളവര്‍ക്ക് ഭൂമി നല്‍കാന് നിയമതടസമുണ്ട്. ഹര്‍ജിക്കാരന് ഭൂരഹിതനാണെന്ന സര്‍ട്ടിഫിക്കറ്റും ഹാജരാക്കിയിട്ടില്ല. എന്നാല്, ഹര്‍ജിക്കാരന്റെ അപേക്ഷ പരിഗണിച്ച മന്ത്രിസഭായോഗം ഇതില് ഇളവ് അനുവദിക്കുകയായിരുന്നുവെന്നും സര്‍ക്കാരിന് വേണ്ടി ഗവ. പ്‌ളീഡര് സി.എസ്. മണിലാല് സമര്‍പ്പിച്ച സത്യവാങ്മൂലത്തില് പറഞ്ഞു


പ്രണയം ഭ്രാന്തു പിടിപ്പിച്ച ചിലര് | Surprising Facts About Love - Malayalam BoldSky\n» പ്രണയം ഭ്രാന്തു പിടിപ്പിച്ച ചിലര്\nപ്രണയം ഭ്രാന്തു പിടിപ്പിച്ച ചിലര്\nPublished: Wednesday, July 12, 2017, 14:22 [IST]\nപ്രണയിക്കാത്തവര് ചുരുങ്ങും.പ്രണയം ഒരു പ്രത്യേക അനുഭവമാണെന്നു പറയാം.\nപ്രണയത്തിന് പ്രത്യേക അവസ്ഥകളുണ്ടെന്നാണ് പഠനങ്ങള് തെളിയിക്കുന്നത്. ചിലരെ പ്രണയം വട്ടു പിടിപ്പിയ്ക്കും. ചിലരെ പ്രണയം സാമാന്യബോധത്തില് നിന്നും പുറകോട്ടു നടത്തും. ഇതങ്ങനെ പോകുന്നു ഇത്.\nപ്രണയത്തെക്കുറിച്ചുള്ള അദ്ഭുതപ്പെടുത്തുന്ന ചില കാര്യങ്ങളെക്കുറിച്ചറിയൂ,\nപ്രണയത്തിന്5സ്റ്റേജുകളുണ്ടെന്നാണ് റിസര്‍ച്ചില് തെളിഞ്ഞിരിയ്ക്കുന്നത് ഇതടിസ്ഥാനപ്പെടുത്തി ഒരാള് പ്രണയത്തില് ഉറച്ചു നില്‍ക്കുമോ അതോ ഇടയ്ക്കുപേക്ഷിയ്ക്കുമോയെന്നു പറയാനാകും.\nആദ്യസ്റ്റേജില് ഇത് വികാരവും ഭക്ഷണം പോലും മറക്കുന്ന അവസ്ഥയിലുമാകും. അതായത് പ്രണയം കാരണം എല്ലാം മറക്കുന്ന അവസ്ഥ. രണ്ടാം സ്റ്റേജില് തലച്ചോര് ന്യൂറോകെമിക്കല്‍സ് പുറപ്പെടുവിയ്ക്കും. ഇതു സന്തോഷകരമായ ഉത്കണ്ഠയുണ്ടാക്കും. മൂന്നാംസ്‌റ്റേജില് ഈ പ്രണയം ശരിയായി തീരുമാനമോ അല്ലയോ എന്ന ചിന്തയുണ്ടാകാം. നാലാംസ്‌റ്റേജ് സ്‌ട്രെസ്, ടെന്‍ഷന് എന്നിവയാകാം. അഞ്ചാം സ്‌റ്റേജില് വിശ്വാസവും അടുപ്പവുമെല്ലാം വര്‍ദ്ധിയ്ക്കും.\nപ്രണയം നിങ്ങളെ അന്ധനാക്കാം, ഉത്തരവാദിത്വങ്ങളില് നിന്നും പുറകോട്ടു വലിയ്ക്കാം. ചെയ്യേണ്ട കാര്യങ്ങള് പോലും ചെയ്യാത്ത അവസ്ഥയിലാക്കാം. ചെയ്യരുതാത്ത കാര്യങ്ങള് ചെയ്തുപോകാം.\nപ്രണയം ആളുകളെ, പ്രത്യേകിച്ചു സ്ത്രീകളില് ശരീരഭാരം വര്‍ദ്ധിപ്പിയ്ക്കുമെന്നു പഠനങ്ങള് പറയുന്നു. യുകെമെഡിക്‌സ് ഡോട്ട് കോമില് ഇതു സംബന്ധിച്ച ലേഖനത്തിലാണ് ഇക്കാര്യം പറയുന്നത്.\nയൂണിവേഴ്‌സിറ്റി ഓഫ് ഷിക്കാഗോ നടത്തിയ പഠനത്തില് ഒരാളുടെ കണ്ണില് നോക്കിയാല് അയാള്‍ക്ക് അല്ലെങ്കില് അവള്‍ക്കു പ്രണയമുണ്ടോയെന്നു തിരിച്ചറിയാന് സാധിയ്ക്കുമെന്നു പറയുന്നു. പ്രണയമാണോ അതോ കാമമാണോ അതെന്നു കണ്ണുകള് വെളിപ്പെടുത്തും.\nനല്ല സംഗീതം രണ്ടുപേരില് പ്രണയഭാവങ്ങളുണര്‍ത്താന് പ്രേരകമാണെന്നു ചില പഠനങ്ങള് വെളിപ്പെടുത്തുന്നു.\nSurprising Facts About Love, Read more to know about\nStory first published: Wednesday, July 12, 2017, 14:22 [IST]


തപസി നടിയല്ലെന്ന്; വിസ കൊടുത്തില്ല | Tapasee, Switzerland, Actress, Visa, തപസി, സ്വിസര്‍ലന്റ്, നടി, വിസ, നടി - Malayalam Filmibeat\n» തപസി നടിയല്ലെന്ന്; വിസ കൊടുത്തില്ല\nതപസി നടിയല്ലെന്ന്; വിസ കൊടുത്തില്ല\nPublished: Saturday, October 2, 2010, 16:07 [IST]\nതെന്നിന്ത്യയിലെ പുതിയ സെന്‍സേഷന് നടി തപസിയ്ക്ക് സ്വിറ്റ്‌സര്‍ലന്റ് വിസ നിഷേധിച്ചു. തപസ്സി നടിയാണെന്നതിന് തെളിവില്ലെന്ന് പറഞ്ഞാണ് സ്വിസ് എംബസി അധികൃതര് വിസ അപേക്ഷ തള്ളിയതെന്ന് സൂചനകളുണ്ട്.\nവിസ ശരിയാക്കുന്നതിന് വേണ്ടി തപസി മുംബൈയില് നിന്നും ഹൈദരാബാദിലേക്ക് കഴിഞ്ഞ ദിവസം പറന്നിരുന്നു. തപസി സമര്‍പ്പിച്ച അപേക്ഷകളില് നടിയാണെന്നതിന് വേണ്ടത്ര തെളിവില്ലെന്നാണ് അവര് പറയുന്നത്.\nനടിയാണെന്ന് തെളിയിക്കാനായി ഏതെങ്കിലും പത്രപരസ്യങ്ങളോ മറ്റു രേഖകളോ ഹാജരാക്കാന് തപസിയോട് അധികൃതര് ആവശ്യപ്പെട്ടിട്ടുണ്ട്. ലുധിയാനക്കാരിയായ തപസി കഴിഞ്ഞ ദിവസമാണ് വെള്ളിത്തിരയില് അരങ്ങേറിയതിന്റെ ഒന്നാം വാര്‍ഷികം പൂര്‍ത്തിയാക്കിയത്.\n'ജുമാണ്ടി നാദം' എന്ന തെലുങ്ക് ചിത്രത്തിലൂടെയാണ് തപസി സിനിമയിലെത്തിയത്. ധനുഷ് നായകനായ ആടുംകാലം എന്ന ചിത്രത്തിലാണ് ഉത്തരേന്ത്യന് സുന്ദരി ഇപ്പോള് അഭിനയിക്കുന്നത്. മമ്മൂട്ടിയുടെ നായികയായി ഡബിള്‍സിലൂടെ തപസി മലയാളത്തിലും ഭാഗ്യം പരീക്ഷിയ്ക്കാനൊരുങ്ങുകയാണ്.\nRead more about: actress തപസ്സി നടി വിസ സ്വിസര്‍ലന്റ് switzerland tapasee visa\nStory first published: Saturday, October 2, 2010, 16:07 [IST]


അവളുടെ സിദ്ധി അവള്‍ക്കു മുന്‍പേ അറിഞ്ഞത് ഒരു കള്ളനാണ് .\nപുലര്‍ച്ചെ രണ്ടു മണിയായിക്കാണും ...ഒരസാധാരണ ശബ്ദം കേട്ടുണര്‍ന്നതാണവള് .\nനോക്കുമ്പോള് ഒരാള് കമ്പിപ്പാര കൊണ്ട് മിനക്കെട്ട് ജനലഴി വളക്കാന് ശ്രമിക്കുന്നു ..!!\nഅവള് കട്ടിലില് എണീറ്റിരുന്നു . ഇത് കണ്ട കള്ളന് പേടിക്കണോ -അതോ പേടിപ്പിക്കണോ എന്ന് ആലോചിക്കുമ്പോഴേക്കും അവളുടെ രാക്കിളിനാദം ....."അല്ലല്ലാ ....മാധവനിതെപ്പാ ആലുവേലെത്തിയെ ...?" ടിമ്ട്ടിം ....!!കള്ളനും കമ്പിപ്പാരയും നടുമുറ്റത്ത് ..!!!\nപരിചയക്കാരില്ലാത്ത നാട്ടില് പരിചയമില്ലാത്ത വീട്ടില് ഉത്ഘാടനക്കളവിനു എത്തിയതായിരുന്നു മാധവന്‍കുട്ടി! വളയാത്ത ജനല്‍ക്കമ്പി പിടിച്ച് താഴോട്ടു നോക്കുമ്പോള് ഗേറ്റിന് പുറത്തുകൂടി ഒരു ഓട്ടോ പാഞ്ഞു പോകുന്നു !\nമറ്റൊരു ദിവസം ....പാതിരയല്ല.... -.സന്ധ്യാ സമയം .മാര്‍ജിന് ഫ്രീ ഷോപ്പില് നിന്നും കണ്ണില് കണ്ടതും കൈയ്യില് കിട്ടിയതും വാങ്ങി ഓട്ടോവിനു കാത്തു നില്‍ക്കുന്നു ഇന്ദിര. ഇഷ്ടംപോലെ ഓട്ടോ ഓടുന്നുണ്ട് .പക്ഷെ ,ബസ്സ്സ്റ്റോപ്പില് നിന്നും ഒരു നൂറു മീറ്റര് ഉള്ളിലേക്ക് പോകാന് റിട്ടേണ് കിട്ടില്ലാത്രെ ! രണ്ടു കൈകളില് ആറു സഞ്ചികളും ആയി നില്‍ക്കുന്ന ഇന്ദിരക്ക് അവളെക്കണ്ടപ്പോള് ആശ്വാസമായി !കൂട്ടായല്ലോ !\nഅതാ വരുന്നു വേറൊരു ഓട്ടോ. അവരെക്കണ്ടു ഓട്ടോ നിര്‍ത്തി ."എങ്ങോട്ടാ ..?"\n"ചെമ്പകശ്ശേരി അമ്പലത്തിന്നടുത്ത് .."\n" അവിടുന്ന് തിരിച്ച് ഓട്ടം കിട്ടില്യ ....വേണേല് ജംങ്ഷനില് ഇറക്കാം ..."ഇന്ദിരയോടിത് പറഞ്ഞ് അയാള് തിരിഞ്ഞപ്പോളാണ് അവള് അയാളുടെ മുഖം കണ്ടത് ...!" അല്ലാ ....സൂര്യനാരായണനല്ലേ?എന്താ വര്‍മ്മേ ...കണ്ണില് ചോരയില്ലാത്ത വര്‍ത്താനം പറയണത് !ഞങ്ങളെ ഒന്ന് വീട്ടില് എത്തിച്ചേ ... നീ കയറ് ഇന്ദിരെ ..."\nഹെഡ്മാസ്റെരുടെ മോള് നോക്കിച്ചിരിക്കാന് തൊടങ്യപ്പോ പത്താംക്ലാസ്സില് ഒരുവട്ടം തോറ്റു. അവള് മിസ്സ് കാള് തുടങ്ങ്യപ്പോ രണ്ടാംവട്ടവും തോറ്റു.\nഅപ്പോഴേക്കും പതിനെട്ടു വയസ്സായി !ഡ്രൈവിംഗ് ലൈസെന്‍സ് എടുത്തു നാടുവിട്ടു .ആലുവക്കാരുടെ ഇടയില് സന്തോഷ് എന്ന പേരില് വിലസുമ്പോളിതാ മുഖം നോക്കി പേരു പറയുന്നു ഒരു സുന്ദരി !\nഅയാള് ഓട്ടോന്റെ സ്പീഡ് കൂട്ടി !!അവരെ വീട്ടുമുറ്റത്തെത്തിച്ചു .കൊടുത്ത കാശ് നോക്കാതെ കീശയിലേക്കിട്ടു പോയതിലും സ്പീഡില് മടങ്ങി !!\nആയിടക്കാണ് ഇന്ദിരയെ പെണ്ണുകാണാന് വരുന്നതും കല്യാണം ഉറപ്പിക്കുന്നതും ..പിന്നെ വീട്ടിലും അയല്‍പക്കത്തും ഉത്സവപ്രതീതി ...മുറ്റം പണി ....പെയിന്റിംഗ് ....ആശാരിപ്പണി ....അങ്ങനെ അങ്ങനെ ബഹളത്തോടു ബഹളം ..!!പണി പകുതിതീര്‍ത്ത് ആശാരി മുങ്ങി !\nകോഴിക്കോടുള്ള ഒരു കല്യാണവീട്ടില് പണിതുടങ്ങിയത്രെ !ഇന്ദിരേടെ വീട്ടുകാര്‍ക്ക് ടെന്‍ഷന് ....കല്യാണത്തിന് ഇനി പത്തു ദിവസം മാത്രം ..! ചാരുപടി പകുതിയായിക്കിടക്കുന്നു ... ഇന്ദിരയോടൊപ്പം അവളും ടെന്‍ഷനടിച്ചു നില്‍ക്കുമ്പോള്\nപരിചയമില്ലാത്ത ഒരാള് വീട്ടിലേക്കു വരുന്നു "കല്യാണവീടല്ലേ ..?"അയാള് മുറ്റത്തു നിന്നും ഉമ്മറതിണ്ണയിലേക്ക് കയറി .\nഅപ്പോഴാണ് അവള് അയാളുടെ മുഖം ശ്രദ്ധിച്ചത് !\n"അല്ല ശശീ എന്തു പണ്യാ ഇതൊക്കെ ? ഇവിടുത്തെ പണി തീര്‍ത്തിട്ടു പോയാല് പോരായിരുന്നോ ?" ശശികുമാര് ഞെട്ടി മുറ്റത്തേക്ക് ചാടിപ്പോയി !\nമൂന്നു ദിവസം കഴിഞ്ഞാല് വരും പണിതുടങ്ങും എന്ന് ഉറപ്പു കൊടുക്കാന് കോഴിക്കോട് പഠിക്കുന്ന അനിയന്റെ മകനെ ശശികുമാറിനെ പറഞ്ഞുവിട്ടതായിരുന്നു ആശാരി !\nശശികുമാര് അവരോടൊന്നും പറഞ്ഞില്ല ....ഗേറ്റ് കടന്നു പുറത്ത് എത്തി മൊബൈല് എടുത്തു ആരോടോ എന്തൊക്കയോ പറഞ്ഞു ..!!\nഎന്തായാലും പിറ്റേ ദിവസം ആശാരിമാര് ഇന്ദിരേടെ വീട്ടില് ഹാജര് !!\nഅങ്ങനെ ആഴ്ചകള്‍ക്കുള്ളില് കള്ളന്മാരുടെ ഇടയിലും ഓട്ടോക്കാര്‍ക്കിടയിലും ആശാരിമാര്‍ക്കിടയിലും ഒരു സുന്ദരിയുടെ 'പേരുപറ ' സിദ്ധി വാര്‍ത്തയായി പടര്‍ന്നു കയറി !!\nഅങ്ങനെ ഇരിക്കെ ശിവരാത്രി ആലുവയില്‍എത്തുന്നു ...!\nപെരിയാറിനു കുറുകെ പാലം ഉയരുന്നു ...!!\nമാര്‍ച്ച് 10 -അവള് പുലര്‍ച്ചെ എണീറ്റു കുളിച്ചു മണപ്പുറത്തേക്ക് നടന്നു. പാലം കടക്കുമ്പോള് ,കറപ്പ് ഷര്‍ട്ടിട്ട് തൊഴുതു എതിരെ വരുന്ന ആളെ അടുത്തെത്തിയപ്പോഴാണ് അവള് കണ്ടത് !\n" അല്ലാ ....ഇത് നമ്മുടെ ..."എന്ന് തുടങ്ങിയപ്പോഴേക്കും അയാളുടെ പിറകില് നിന്നും കണ്ടു പരിചയമുള്ള മുഖമുള്ള ഒരു സുന്ദരി കേട്ടു പരിചയമുള്ള ശബ്ദത്തില് പറഞ്ഞു.\n" ഇത്തവണ ഞാന് പ്രവചിക്കാം ...ഇത് ദിലീപ് ...ഞാന് മഞ്ചു ...മഞ്ജുവാരിയര് ...!! "\nപിന്നീട് ആ പാലം പൊളിച്ചു !!!\nപൊട്ടമ്മല് പാലാഴി റോഡ്\nകുതിരവട്ടം പി ഒ\nകാലിക്കട്ട് - 673016\nmob - 9496344311


കാറും സ്മാർട്ട്ഫോണും ഇനി ഭായി ഭായി - നവമലയാളി | NAVAMALAYALI\nBy നിഖിൽ നാരായണൻ / April 14, 2014\nകാറും സ്മാർട്ട്ഫോണും ഇനി ഭായി ഭായി\nപ്രവചനങ്ങൾ.ടെക്ക് രംഗത്തെ പ്രവചനങ്ങളുടെ പട്ടികകൾ എല്ലാം കൂടെ പ്രിന്‍റ് എടുത്ത്കൂട്ടി വച്ചാൽ ഒരു മാളികയോളം വരും. മറ്റു മേഖലകളിലെ പ്രവചനങ്ങളും ഒട്ടുംമോശമല്ല, കേട്ടോ. ടെക്ക് പ്രവചനങ്ങളില് വേറിട്ട്…\nപ്രവചനങ്ങൾ.ടെക്ക് രംഗത്തെ പ്രവചനങ്ങളുടെ പട്ടികകൾ എല്ലാം കൂടെ പ്രിന്‍റ് എടുത്ത്കൂട്ടി വച്ചാൽ ഒരു മാളികയോളം വരും. മറ്റു മേഖലകളിലെ പ്രവചനങ്ങളും ഒട്ടുംമോശമല്ല, കേട്ടോ.\nടെക്ക് പ്രവചനങ്ങളില് വേറിട്ട് നിന്ന ഒരെണ്ണം കാറുകളിലെ ജീ പീഎസ്സ് സംവിധാനവുമായി ബന്ധപ്പെട്ടിരിക്കുന്നു. മൊബൈല് ഫോണിലുള്ള ജീപീഎസ്സ്-ന്‍റെയും, ഭൂപടത്തിന്‍റെയും സഹായത്തോടുകൂടി നമ്മള് വഴി തേടുന്നത്ഇന്ന് സാധാരണമാണല്ലോ. നിരത്തിലെ തിരക്ക് അടക്കം പറഞ്ഞ് തന്ന് നമ്മുടെസ്മാര്‍ട്ട് ഫോണുകൾ നമ്മളെ ഇന്ന് സഹായിക്കുന്നു. ഏറ്റവും പുതിയഭൂപടങ്ങള്, ബാറ്ററി ക്ഷമത, വലിയ സ്ക്രീന് എന്നൊക്കെ പറഞ്ഞു കൊണ്ട് ഈ വഴി-തപ്പല് സേവനങ്ങള്‍ക്ക് മാത്രമായി ചില കമ്പനികള് ഉപകരണങ്ങൾ പണിയില് ഇറക്കുന്നുണ്ട്. അതാകട്ടെ കാറില് നിന്ന് പുറത്ത് എടുക്കുകപോലും വേണ്ട. കാറില് സിനിമ കാണാന് ഉള്ള സ്ക്രീന് വേണമെങ്കിൽ അത് വേറെ. നിങ്ങളുടെ ഫോണിലാകട്ടെ ഭൂപടവും, ജീ പീ എസ്സും, പാട്ടും, സിനിമയും, വാര്‍ത്താവിനിമയ സൌകര്യവും എല്ലാമുണ്ട്.ഫോണുകളിലെ സാങ്കേതിക വിദ്യ അനുദിനം മെച്ചപ്പെട്ടുകൊണ്ടിരിക്കുന്നു. അതിലെ മാപ്പുകളുടെ കൃത്യതയാകട്ടെ, ബാറ്ററി ജീവനാകട്ടെ – ഇതെല്ലാം കാലത്തിനൊത്ത് നന്നായിക്കൊണ്ടിരിക്കുന്നു. അപ്പോള് പിന്നെ കാറില് ജീ പീ എസ്സിന്മാത്രമായി എന്തിന് വേറെ ഉപകരണം എന്ന ചോദ്യം പ്രസക്തമായി തുടങ്ങി.\nഅപ്പോൾ ഫോണിനെ തന്നെ വലിയൊരു സ്ക്രീനില് കാറിനുള്ളില് കാണിച്ചാലോ? അതാണ് ഇനിയുള്ള കാലത്തെ വഴികാട്ടി. കാര് നിര്‍മ്മാതാക്കളായ ഔഡി, ഹ്യൂണ്ടായി, കിയ എന്നിവര് ഗൂഗിളുമായി ചേര്‍ന്ന് ആണ്ട്രോയിഡ് ഫോണുകളുമായി ചേർന്ന് പ്രവര്‍ത്തിക്കാൻ കഴിയുന്ന ഒരു സ്ക്രീന് പുറത്തിറക്കാനുള്ള തിരക്കിലാണ്. മറ്റു ചിലരാകട്ടെ ആപ്പിളുമായി സഹകരിച്ചാണ് ഇത്തരം ‘കാറിനുള്ളിലെസ്ക്രീനുകള്‘ വികസിപ്പിക്കുന്നത്.\nവഴി കാണിക്കുന്ന സ്ക്രീനില്, ഇനിയിപ്പോൾ ഫോണിലെ മിക്ക സംവിധാനങ്ങളും ലഭ്യാമാകും എന്നതില് സംശയമില്ല. പക്ഷെ, വഴികാട്ടികള് നിങ്ങളെ അപകടത്തില്‍ചാടിക്കരുതല്ലോ. അപ്പോള് പിന്നെ ടച്ച് സ്ക്രീനിലൂടെ ഫോൺ വിളിക്കലും, സന്ദേശങ്ങള് അയക്കലും ഒക്കെ വണ്ടിയോടിക്കുന്ന സമയത്ത് ചെയ്യാന് നിങ്ങളെ അനുവദിക്കില്ല. ഇതിന് പകരം വണ്ടി ഓടിക്കുമ്പോള് വാക്കാലുള്ള നിങ്ങളുടെ നിര്‍ദേശങ്ങൾ ഇത്തരം കാറുകൾ (അതിലെ സ്ക്രീനുകള്) സ്വീകരിക്കും.\nനിങ്ങളുടെ ഫോണിന്‍റെ ഒരു പ്രതിബിംബം ഈ വര്‍ഷം നിരവധി മോഡലുകളിൽ ലഭ്യമാകും എന്നാണു വിപണിയിലെ സംസാരം. ഇനി കാര് വാങ്ങുമ്പോൾ ഒരു കാര്യം കൂടി ശ്രദ്ധിക്കേണ്ടി വരും. വാങ്ങുന്ന കാറിലെ സ്ക്രീന് ആണ്ട്രോയിഡ് ആണോ അല്ല ഐ ഓഎസ്സാണോ എന്ന്.\n(നിഖിൽ നാരായണൻ ഐടി കമ്പനിയിൽ പ്രോഡക്ട് മാനേജർ ആയി ജോലിചെയ്യുന്നു. ദിനപത്രങ്ങളിൽ ശാസ്‌ത്രസാങ്കേതികവിദ്യ സംബന്ധിച്ച് എഴുതാറുണ്ട്. ലേഖകന്റെ ഫേസ്‌ബുക്ക്/ ട്വിറ്റർ ഹാൻഡിൽ : NikhilNarayanan)\nCategories: ശാസ്ത്രം Tags: automobile, car, smartphone, സ്മാർട്ട് ഫോൺ


കൊറോണ : സർക്കാർ ഓഫീസുകളിൽ തെർമൽ സ്ക്രീനിങ്ങ് - News Bengaluru\nബെംഗളൂരു : കൊറോണ വ്യാപനം തടയുന്നതിൻ്റെ ഭാഗമായി കർണാടക സർക്കാർ സ്ഥാപനങ്ങളിൽ ശരീരോഷ്മാവ് പരിശോധിക്കാനുള്ള സംവിധാനം ഏർപ്പെടുത്തി. നിയമസഭ ഉൾപ്പെടുന്ന ബെംഗളൂരിലെ വിധാൻ സൗധ, ഹൈക്കോടതി, സെക്രട്ടറിയേറ്റ്, സിറ്റി സിവിൽ കോടതി എന്നീ വിടങ്ങളിൽ ഇതിൻ്റെ ഭാഗമായുള്ള തെർമൽ സ്ക്രീനിംഗ് സംവിധാനം നിലവിൽ വന്നു.\nമുഖ്യമന്ത്രി യെദിയൂരപ്പയുടെ ഡോളേഴ്സ് കോളനിയിലെ വീട്ടിന് മുന്നിൽ തെർമ്മൽ സ്ക്രീനിംഗ് സംവിധാനം ആരംഭിച്ചിട്ടുണ്ട്. മുഖ്യമന്ത്രിയെ സന്ദർശിക്കാനും നിവേദനങ്ങൾ സമർപ്പിക്കാനു മെത്തുന്നവരെ തെർമൽ സ്ക്രീനിങ്ങിന് വിധേയമാക്കിയതിന് ശേഷമാണ് അകത്തേക്ക് പ്രവേശിപ്പിക്കുന്നത്. തെർമ്മൽ സ്ക്രീനിങ്ങിനായി പ്രത്യേക മെഡിക്കൽ സംഘത്തെ നിയോഗിച്ചിട്ടുണ്ട്. സംസ്ഥാന ആരോഗ്യ വകുപ്പിൻ്റെ കീഴിലുള്ള പ്രത്യേക സംഘമാണ് തെർമൽ സ്ക്രീനിങ്ങിൻ്റെ നേതൃത്വം വഹിക്കുന്നത്. സ്ക്രീനിംഗ് പോയിൻ്റുകളിൽ ആംബുലൻസ് സേവനവുമുണ്ട്.\nകൊറോണ : ഇസ്‌കോണ് ക്ഷേത്രം താൽക്കാലികമായി ഭക്ത ജനങ്ങള്‍ക്കു വിലക്കേര്‍പ്പെടുത്തുന്നു


തുളസിച്ചെടി വീട്ടിൽ ഉണ്ടായാൽ.... ഇതിനെപ്പറ്റി അറിയാതെ പോകരുത്\nതുളസിച്ചെടി വീട്ടിൽ ഉണ്ടായാൽ…. ഇതിനെപ്പറ്റി അറിയാതെ പോകരുത്\nവീടുകളിൽ തുളസിച്ചെടി നടേണ്ട സ്ഥാനവും അത് ഏതൊക്കെ സ്ഥാനങ്ങളിൽ നട്ടാൽ എന്തൊക്കെ ഗുണങ്ങൾ ആണ് നമുക്ക് ജീവിതത്തിൽ ഉണ്ടാകാൻ പോകുന്നത് തുടങ്ങിയ കാര്യങ്ങളാണ് ഇന്നത്തെ വീഡിയോയിൽ വളരെ വ്യക്തമായി നിങ്ങൾക്ക് മുന്നിൽ പറഞ്ഞു തരാൻ പോകുന്നത്. ഇതിനു മുന്നേ തുളസിച്ചെടിയെ കുറിച്ച് മറ്റൊരു വീഡിയോ ഈ ചാനലിൽ തന്നെ ചെയ്തിരുന്നു. തുളസിച്ചെടി ഏത് സമയത്ത് നനയ്ക്കണം ഏത് സമയങ്ങളിലൊക്കെ അത് ചെയ്യാൻ പാടില്ല എന്നതിനെ കുറിച്ചൊക്കെ മുന്നേ തന്നെ വീഡിയോകൾ ഇതിൽ അപ്‌ലോഡ് ആയിരുന്നു. തുളസിച്ചെടിയുടെ പ്രത്യേകത നമുക്ക് എല്ലാവർക്കും അറിയുന്നത് തന്നെയാണ്.\nതുളസിച്ചെടി നമ്മൾ ദൈവികമായി കാണുന്ന ഒന്നാണ്. അതുപോലെതന്നെ നമ്മൾ പൂജകൾക്കും മറ്റുമൊക്കെയായി ഉപയോഗിക്കുന്ന ഒന്നാണ് തുളസിയുടെ ഇല. അതുപോലെ തന്നെ ഒരുപാട് മെഡിസിനുകൾ അതിനെ ഗുണം നൽകുന്ന ഒന്നാണ് തുളസിച്ചെടി. ഈ തുളസിച്ചെടി കൃത്യമായ രീതിയിൽ നമ്മുടെ വീട്ടിൽ പരിപാലിച്ചു പോവുകയാണെങ്കിൽ തീർച്ചയായിട്ടും നമുക്ക് അതിൻറെ ഐശ്വര്യവും ഗുണഫലങ്ങളും ഒക്കെ വളരെ വലിയ തോതിൽ തന്നെ നമ്മുടെ ജീവിതത്തിൽ അനുഭവിച്ചറിയാൻ നമുക്ക് സാധിക്കുന്നത് ആയിരിക്കും. വളരെ നല്ല രീതിയിലുള്ള ഐശ്വര്യവും അഭിവൃദ്ധിയും ഒക്കെ നമ്മുടെ വീട്ടിൽ ഉണ്ടാകുന്നതും ആയിരിക്കും.\nഅതുപോലെ തന്നെ തുളസിച്ചെടി എപ്പോഴും നല്ല ശുദ്ധിയുള്ള സ്ഥലത്ത് വേണം നമ്മുടെ വയ്ക്കാൻ. അതുപോലെതന്നെ വളരെ ശുദ്ധിയായി നമ്മൾ ഇതിനെ പരിപാലിച്ചു പോവുകയും വേണം. നമ്മൾ കുളിക്കാതെ അതുപോലെതന്നെ വൃത്തിയില്ലാത്ത രീതിയിൽ അതുപോലെ മാംസ ആഹാരം കഴിച്ചു അങ്ങനെയൊന്നും തുളസിച്ചെടിയുടെ അടുത്തേക്ക് നമ്മൾ പോകാതിരിക്കുക. ഇങ്ങനെയൊക്കെ ചെയ്തതിനുശേഷം അതിൽ നിന്നും ഇല ഒക്കെ പറയാതിരിക്കുക. ഇതൊക്കെ നമ്മൾ വളരെയധികം ശുദ്ധിയോടും കൂടി ചെയ്യേണ്ട കാര്യങ്ങൾ ആണ്.


നമ്മുടെ പ്രതിഷേധങ്ങളുടെ രാഷ്ട്രീയത്തെ കുറിച്ച് ചില വിചാരങ്ങള് | DoolNews\nനമ്മുടെ പ്രതിഷേധങ്ങളുടെ രാഷ്ട്രീയത്തെ കുറിച്ച് ചില വിചാരങ്ങള്\nTuesday, 17th April 2018, 6:33 pm\nഇന്ത്യയിലെ മനുഷ്യര് എന്ന് വിളിക്കപെടാന് അര്‍ഹതയുള്ള മനുഷ്യരുടെ മുഴുവന് ഉറക്കം കെടുത്തിയ വാര്‍ത്തയാണ് കാശ്മീരില് എട്ടുവയസ്സുള്ള ബക്കര്‍വാള് ജാതിയില് പെട്ട മുസ്ലിം പെണ്‍കുട്ടി ബി.ജെ.പി/ ആര്.എസ്.എസ് രാഷ്ട്രീയം മുന്നോട്ടുവയ്ക്കുന്ന ഹിന്ദുത്വ- വര്‍ഗീയ നിലപാടുകളുടെ ഇരയായി കത്വവയിലെ അമ്പലത്തിനുള്ളില് വച്ച് അതിക്രൂരമായി ബലാല്‍സംഗത്തിനിരയായി കൊല്ലപ്പെട്ടു എന്ന വാര്‍ത്ത. ഇതേതുടര്‍ന്ന് ഇന്ത്യയുടെ പലഭാഗത്തും പ്രത്യേകിച്ച് തെക്കേയിന്ത്യയില് വ്യാപകമായ പ്രതിഷേധങ്ങള് ഉയര്‍ന്നു വന്നു. പ്രതികള്‍ക്ക് വേണ്ടി ബി.ജെ.പി എം.എല്.എ അടക്കമുള്ളവര് തെരുവിലിറങ്ങി. പ്രതികളെ അറസ്റ് ചെയ്തത് ഹിന്ദുക്കള്‍ക്ക് നേരെയുള്ള അക്രമമാണ് എന്നാണ് അവര് വാദിച്ചത്. ഈ വിഷയത്തില് എണ്ണമറ്റ ലേഖനങ്ങള് വന്നതുകൊണ്ട് മറ്റുവിശദാംശങ്ങളിലേക്കു കടക്കുന്നില്ല.\nഞാന് രണ്ടു വിഷയങ്ങളെയാണ് വിശദമാക്കാന് ആഗ്രഹിക്കുന്നത്. അതില് ഒന്ന് ഏപ്രില് 16 നു നാഥയില്ലാത്ത ഹര്‍ത്താലുകള് ആഹ്വാനം ചെയ്യപ്പെടുന്ന\nകേരളത്തിന്റെ അവസ്ഥയാണ്. വാട്സ്ആപ്പില് ആരോ ഇന്ന് കത്വ പെണ്‍കുട്ടിയുടെ മരണത്തില് പ്രതിഷേധിച്ച് ഹര്‍ത്താല് നടത്തണം എന്ന് പറയുന്നു. എന്നാല് യാതൊരു സ്ഥിരീകരണവും ഔദ്യോഗികമായി ജനങ്ങള്‍ക്ക് ലഭിക്കുന്നില്ല. തുടര്‍ന്ന് കേരളത്തിന്റെ പലയിടങ്ങളിലും ഹര്‍ത്താലിന്റെ മറവില് അക്രമങ്ങള് അരങ്ങേറുന്നു.\nബസുകള് കല്ലെറിഞ്ഞു തകര്‍ക്കുന്നു. റോഡില് ടയറും മറ്റും കൂട്ടിയിട്ട് കത്തിക്കുന്നു. ആളുകളെ തടയുന്നു. ആരാണ് ഈ ആള്‍ക്കൂട്ടം ? ആരാണ് അല്ലെങ്കില് എന്താണ് ഇവരെ നയിക്കുന്നത്? ആ കുഞ്ഞിനോടുള്ള സഹാനുഭൂതിയോ? സമരത്തില് പങ്കെടുക്കുന്ന ഒരാളെ കണ്ടാല് പോലും ആത്മാര്‍ത്ഥമായ കോപത്തില് നിന്നും ഉണ്ടായ ഒന്നാണ് ഇന്നത്തെ കലാപം എന്ന് തോന്നുകയില്ല. സെല്‍ഫിയെടുത്തും ആക്രോശിച്ചും ചിരിച്ചും കളിച്ചും ആഹ്ലാദത്തോടെ ആണ് അവര് പൊതുജനത്തിന്റെ വഴി തടയുന്നത്.\nമനുഷ്യന്റെ സഹജമായ ആക്രമണ സ്വഭാവത്തെ, ഉള്ളിലെ വെറിയെ, ഹാലിളക്കത്തെ പ്രദര്‍ശിപ്പിക്കാനുള്ള അവസരം മാത്രമായിരുന്നു ഇത് എന്ന് ഒരാള്‍ക്ക് തോന്നിയാല് അവരെ കുറ്റപ്പെടുത്താന് സാധിക്കില്ല. രാത്രിയില് നടന്നുപോകുമ്പോള് വെറുതെ പഞ്ചായത്തു വഴിവിളക്കിന് കല്ലെറിഞ്ഞു പൊട്ടിക്കുന്ന അതെ മനോഭാവമാണ് ഇത്.\nരാഷ്ട്രീയ പാര്‍ട്ടികള് നടത്തുന്ന ഹര്‍ത്താല് മാത്രമേ പാടുള്ളൂ എന്ന് ചോദ്യം ഉയരാം. നിങ്ങള് എന്തിനു വേണ്ടി എപ്പോള് എങ്ങിനെ സമരം ചെയ്യുന്നു എന്നതാണ് പ്രധാനം. ഇന്ന് റോഡില് നടത്തിയ അഴിഞ്ഞാട്ടത്തെ എന്തിന്റെ പേരില് ആണ് ന്യായീകരിക്കാന് സാധിക്കുക? ജനങ്ങള്‍ക്ക് പെണ്‍കുട്ടിയുടെ ക്രൂരമായ കൊലപാതകത്തിന് പിന്നില് പ്രവര്‍ത്തിച്ച ആര്.എസ്.എസിന്റെ യഥാര്‍ത്ഥ മുഖം കാണിച്ചുകൊടുക്കാന് തുടങ്ങിയ പ്രതിഷേധം പക്ഷെ മറ്റൊരു വര്‍ഗീയ കക്ഷിയായ എസ്.ഡി.പി.ഐ ഹൈജാക്ക് ചെയ്യുന്ന അവസ്ഥയാണ് കണ്ടത്. എസ്.ഡി.പി.ഐയും ആര്.എസ്.എസും മതവര്‍ഗീയത എന്ന ഒറ്റ നാണയത്തിന്റെ ഇരുവശങ്ങളാണ്.\nകത്വ പെണ്‍കുട്ടിയെ കൊന്നതുകൊണ്ടു ആത്മാര്‍ത്ഥമായ സങ്കടം തോന്നിയിട്ടല്ല എസ്.ഡി.പി.ഐ ഇന്ന് സമരത്തിനിറങ്ങിയത്. അത് മുസ്ലിം എന്നുള്ള മുതലെടുപ്പിന് തന്നെയാണ്. എന്നാല് അത് മനസിലാക്കാന് വാട്സ്ആപ്പ് വീരസമരക്കാര്‍ക്കും പിന്തുണക്കാര്‍ക്കും നേരത്തെ സാധിച്ചതുമില്ല. ആര്‍ക്കും അക്കൗണ്ടബിലിറ്റി ഇല്ലാത്ത, അച്ചടക്കമില്ലാത്ത അരാഷ്ട്രീയ-ആള്‍ക്കൂട്ട പ്രതിഷേധങ്ങളില് ഇത്തരം നുഴഞ്ഞുകയറ്റങ്ങള് തടയാന് സാധിക്കണം എന്നുമില്ല. അതോടൊപ്പം മുസ്ലിം തീവ്രവാദം റോഡില് അഴിഞ്ഞാടുന്നു.\nഇതിനു വേണ്ടിയാണ് പെണ്‍കുട്ടിയുടെ കൊലപതാകം ആര്.എസ്.എസിന്റെ തലയില് കെട്ടിവയ്ക്കുന്നത് എന്നൊക്കെയുള്ള ബി.ജെ.പി വാദത്തിനു ഊക്കം കൂടുകയും ചെയ്തു. സമരം നടത്തിയപ്പോള് പ്രതിസ്ഥാനത്തു നില്‍ക്കുന്ന സംഘടനയ്ക്ക് ക്‌ളീന് ചിറ്റ് ആളുകളുടെ മനസ്സില് ഉണ്ടാക്കാന് മാത്രമാണ് ഇന്നത്തെ ഹര്‍ത്താലിന് സാധിച്ചത്. ഒരുപക്ഷെ അത് തന്നെ ആയിരിക്കണം സമരത്തിന് ആഹ്വാനം ചെയാത്തവരുടെയും ഉദ്ദേശ്യം.\nഅതോടൊപ്പം കഴിഞ്ഞ ആഴ്ചയില് ദളിത് സംഘടനകള് നടത്തിയ പ്രതിഷേധ സമരത്തെ- “കണ്ട പറയന്റേം പെലച്ചീടേം സമരം- അത് പൊളിക്കണം” എന്ന് പറഞ്ഞു ഒറ്റകെട്ടായി നിന്ന ആളുകള് ആരോ പറഞ്ഞറിഞ്ഞ ഹര്‍ത്താലിന് വരെ കട അടയ്ക്കാനും വീട്ടിലിരിക്കാനും തയ്യാറായി എന്ന് കേള്‍ക്കുമ്പോള് ആണ്, ഇന്ത്യയില് ജാതി എത്ര ആഴത്തില് ആണ് ഇടപെടുന്നത് എന്ന് മനസിലാവുക!.\nഈ വിഷയത്തില് നടന്ന പ്രതികാരങ്ങളിലെ പൊള്ളത്തരമാണ് മറ്റൊരു വിഷയം. ഹിന്ദുത്വ വാദത്തിന്റെ അശ്ലീലമായ ചിന്തകളും ആര്.എസ്.എസ പാരമ്പര്യത്തിന്റെ വെറുപ്പും മാത്രം ഭക്ഷിച്ച് ജീവിച്ചു വളര്‍ന്ന …… പോലെയുള്ള വിഷ ജന്തുക്കളുടെ പ്രതികരണം ഒരുവശത്ത് നില്‍ക്കുന്നു. അത് അത്രമേല് നികൃഷ്ടമായി തള്ളിക്കളയുന്നു. മറുവശത്ത് മനുഷ്യന് ആയതില് ലജ്ജ തോന്നുന്ന ഒരു കൂട്ടം ആളുകളുടെ ആത്മാര്‍ത്ഥമായ വേദനയും കാണുന്നു. എന്നാല് ഇവയില് നിന്നൊക്കെ ഏറെ വ്യത്യസ്തമാണ് പലരുടെയും പ്രതിഷേധവും പ്രതികരണവും.\nആര്.എസ്.എസ് പ്രവര്‍ത്തകര് ആസൂത്രിതമായി നടത്തിയ കൊലപാതകമാണ് ഇത് എന്ന് തെളിഞ്ഞിട്ടും, തിരുവനന്തപുരത്ത് ഇന്നലെ നടന്ന പ്രതിഷേധത്തിലും ആരാണ് കൊന്നത് എന്ന് കൃത്യമായി പറയാതെ പ്രതിഷേധ സൂചകമായി മെഴുകുതിരികള് കത്തിക്കാന് ആയിരുന്നു ആളുകളുടെ ശ്രമം. “പെണ്‍കുട്ടിയെ കൊന്നത് ഹിന്ദുത്വം ആണ് എന്ന് പറയത്തിടത്തോളം കാലം നിങ്ങള് കൊളുത്തുന്ന മെഴുകുതിരികള് നിരര്‍ത്ഥകമാണ് ” എന്ന് അരുണ് ലാല് ഫേസ്ബുക്കില് കുറിയ്ക്കുന്നു. അതാണ് സത്യം. ഈ റേപ്പ് കാമപൂര്‍ത്തിയ്ക്കായി നടത്തിയ ഒന്നല്ല എന്ന് വ്യക്തമാകുമ്പോഴും പെണ്‍കുട്ടികളെ “സംരക്ഷിക്കാന് ” ആണ് ആളുകള് ആഹ്വാനം ചെയ്യുന്നത്. എന്നാല് കത്വ സംഭവത്തിന്റെ കുറ്റപത്രത്തില് കൃത്യമായി ഇങ്ങനെ അടയാളപ്പെടുത്തിയിരിക്കുന്നു.\n“രസാന പ്രവിശ്യയില് നിന്നും ബക്കര്‍വാള് സമുദായത്തെ എന്നെന്നേയ്ക്കുമായി ഒഴിവാക്കുക എന്ന് താന് മനസ്സില് കൊണ്ട് നടന്നിരുന്ന പദ്ധതി നടപ്പിലാക്കാന് ജനുവരിയിലെ ആദ്യ ആഴ്ച്ചയിലെപ്പോഴോ പ്രതി സഞ്ജിറാം തീരുമാനിച്ചത് അതില് നിന്നും വെളിപ്പെട്ടു. അതിനായി അയാള് പൊലീസ് വകുപ്പിലെ ഒരു ഉദ്യോഗസ്ഥനായ ദീപക് ഖജൂറിയയെയും കുട്ടിക്കുറ്റവാളിയെയും ഗൂഢാലോചനയില് പങ്കാളികളാക്കുകയും വ്യത്യസ്തമായ ദൗത്യങ്ങള് നടപ്പിലാക്കാന് ഇരുവരേയും വെവ്വേറെ ചുമതലപ്പെടുത്തുകയും ചെയ്തു. “മേല്‍പ്പറഞ്ഞ ആളുകള് എല്ലാം ഹിന്ദു വലതുപക്ഷ പാര്‍ട്ടികളുടെ സജീവ പ്രവര്‍ത്തകര് ആയിരുന്നു എന്നും തെളിയുന്നു. ഇതൊരു ആസൂത്രിതമായ കൊലയാണ്, പെട്ടന്നുണ്ടായ ലൈംഗിക പൂര്‍ത്തീകരണത്തിന് വേണ്ടി നടത്തിയ ഒന്നല്ല എന്നും ഇതിലൂടെ വ്യക്തമാകുന്നു.\nRead more കത്‌വ കേസില് രാജിവെച്ച മന്ത്രിക്ക് കശ്മീരില് സ്വീകരണം\nഓരോ റേപ്പും നടക്കുമ്പോള് ആളുകള് എടുത്തണിയുന്ന സുരക്ഷിതമായ കവചമുണ്ട്. അത് ഞാന് അല്ലല്ലോ അല്ലെങ്കില് എന്റെ വ്യവഹാര പരിസരങ്ങളില് അല്ലല്ലോ അത് നടക്കുന്നത്- ഏതൊക്കെയോ മാനസിക രോഗികള് ആണ് ഇത് ചെയ്യുന്നത് എന്നൊക്കെയുള്ള ന്യായമാണ് ഒന്നാമത്തേത്. അതേപോലെയാണ് എനിക്ക് പെണ്‍കുട്ടി ഉള്ളതുകൊണ്ട് വേദനിക്കുന്നു അല്ലെങ്കില് പ്രതികരിക്കുന്നു എന്ന നിലപാട്. ഇത് രണ്ടും ഒരു പോലെ അശ്ലീലമാണ്.\nബലാല്‍സംഗം ഒരു മനുഷ്യാവകാശ ധ്വംസനമാണ് എന്ന ബോധ്യത്തില് നിന്നുകൊണ്ട് പ്രതികരിച്ചവര് എത്രയോ വിരളം ആയിരിക്കും. ഈ മനുഷ്യാവകാശ ധ്വംസനത്തിനു നമ്മള് കലാകാലങ്ങള് ആയി പിന്തുടരുന്ന പുരുഷാധിപത്യ മൂല്യങ്ങള് ആണ് അടിസ്ഥാനം എന്നും, അതിനെ മറികടക്കാന്, അല്ലെങ്കില് ഇത്തരം അതിക്രമങ്ങള് പെണ്‍കുഞ്ഞുങ്ങള്‍ക്ക് നേരെ നടക്കുന്നത് ഒഴിവാക്കാന് ആരോഗ്യകരമായ സമൂഹം ഉണ്ടായി വരേണ്ടത് ആവിശ്യമാണ്.\nഅതിനായി ഇനി നമുക്ക് എന്തൊക്കെ ചെയ്യണം എന്ന് ആലോചിക്കാനുള്ള സമയം കൂടിയാണ് ഇത്.\nആണ്‍കുഞ്ഞിനും പെണ്‍കുഞ്ഞിനും തുല്യ നീതി ഉറപ്പാക്കിക്കൊണ്ട് വളര്‍ന്നുവരാനുള്ള മൗലിക അവകാശം ഉണ്ടെന്നു നാം ഓരോരുത്തരും തിരിച്ചറിയണം. ആണും പെണ്ണും മറ്റു ലൈംഗികസ്വത്വങ്ങളും തുല്യരാണ് എന്നും അവര്‍ക്കും സ്വതന്ത്രമായി ജീവിക്കാന് ഈ ഭൂമിയില് അവകാശമുണ്ടെന്നു വിശ്വസിക്കുകയും പ്രാവര്‍ത്തികമാക്കുകയും ചെയ്യണം. സ്ത്രീ എന്നാല് ശരീരം മാത്രമല്ല എന്നും- ബലാല്‍സംഗം അവളുടെ മാനത്തിനു എതിര് പോറലും ഏല്‍പ്പിക്കുന്നില്ല എന്നും, കുടുംബത്തിലെ സ്ത്രീയെ ശാരീരികമായി ഉപദ്രവിക്കുന്നത് മറ്റേതൊരു കുറ്റകൃത്യത്തേയും പോലെയുള്ള ഒന്നാണ് എന്നും, അതില് കുടുംബത്തിന്റെയോ, പുരുഷന്മാരുടെയോ അഭിമാനത്തിന് ക്ഷതം ഏല്‍പ്പിക്കുന്നില്ല എന്നും മനസിലാക്കാന് സാധിക്കുന്ന ഒരു സമൂഹമായി നമ്മള് മാറണം. മതം എന്നത് മനുഷ്യന്റെ ഗുണത്തിന് ഉതകുന്നതാകണം, മറ്റൊരുവനെ വെറുക്കാന് പറയുന്ന മതം മതം അല്ല മദം ആണെന്ന് തിരിച്ചറിയണം. നമ്മുടെ വേര്‍തിരിവുകളുടെ അടിസ്ഥാനത്തെ, അതിന്റെ ബോധ്യങ്ങളെ എല്ലാം റദ്ദു ചെയ്ത് വേണം മുന്നോട്ട് നീങ്ങേണ്ടത് എന്ന് തിരിച്ചറിയണം.\nപക്ഷെ അത് മെഴുകുതിരി കത്തിച്ച് നില്‍ക്കുന്ന പോലെയോ പ്രൊഫൈല് പിക് മാറ്റുന്ന പോലെയോ എളുപ്പമല്ല. ബലാല്‍സംഗം ഒരു ആയുധമായി പ്രയോഗിക്കപ്പെടുന്ന ഒരു സമൂഹത്തെ മാറ്റാന് നമ്മുടെ ഉറച്ച ബോധ്യങ്ങള്‍ക്കു മാത്രമേ സാധിക്കൂ. അതിനു എന്തായാലും പ്രതി സ്ഥാനത്ത് നില്‍ക്കുന്ന ആര്.എസ്.എസിനോ (ഹിന്ദു വര്‍ഗീയതക്കോ) ഹര്‍ത്താല് നടത്തുന്ന എസ്.ഡി.പി.ഐക്കോ (മുസ്ലിം വര്‍ഗീയതക്കോ) സാധിക്കില്ല. മാനവികതയില് ഊന്നി നില്‍ക്കുന്ന മനുഷ്യനെ സാധിക്കൂ.\nഏറ്റവും പ്രധാനം: ഇപ്പോള് പോണ് സൈറ്റുകളിലെ “ചൂടന് “സെര്‍ച്ച് കത്വ പെണ്‍കുട്ടി എന്നതാണ്. ഇത് ഒരു യാഥാര്‍ഥ്യം ആണ്. ഏത് പീഡനം നടന്നു എന്ന് കേട്ടാലും വാട്സ്ആപ്പ് “തുണ്ടു” ഗ്രൂപ്പുകളില് പലരും തിരക്കുന്നത് പീഡനത്തിന്റെ ദൃശ്യങ്ങള് കിട്ടാനുണ്ടോ എന്നാണ്. പ്രശസ്ത നടി പീഡനത്തിനിരയായി എന്ന് കേള്‍ക്കുമ്പോഴും ആളുകള് ആദ്യം അന്വേഷിച്ചത്- പുരോഗമനത്തിന്റെ കാവലാളുകള് എന്ന് പൊതുസമൂഹം കരുതുന്ന ആളുകള് ആണ് ഇവരില് പലരും എന്നത് മറ്റൊരു വശം- കിട്ടിയോ എന്നായിരുന്നു. അവരുടെ കേസിലെ കുറ്റപത്രവും മൊഴിയും വായിച്ച് സ്വയംഭോഗം ചെയ്ത ആളുകള് വരെയുണ്ട് എന്ന് കേള്‍ക്കുമ്പോള് ആണ് നമ്മുടെ മനസിലെ വൈകൃതങ്ങള് എത്ര ഭീകരമാണ് എന്ന് നാം തന്നെ തിരിച്ചറിയുന്നത്.\nAlso Read ‘ഒരു തൂക്കുകയര് മുകളില് കിടന്നാടുന്നത് ഞാന് കാണുന്നുണ്ട്’; ടി.ജി മോഹന്‍ദാസിനോട് ‘മാപ്പ് പറഞ്ഞ്’ പരിഹസിച്ചു ദീപാ നിശാന്ത്\nഎന്തിനധികം പറയുന്നു, സ്വന്തം മകളുടെയും, പെങ്ങളുടെയും ഫോട്ടോകള് എങ്ങനെയുണ്ട് ചരക്ക് എന്ന് ചോദിച്ചുകൊണ്ട് കൊച്ചുസുന്ദരികളിലും (കൊച്ചു കുട്ടികളെ ചിത്രങ്ങള് ഷെയര് ചെയ്ത ആവിശ്യമുള്ളവര്‍ക്ക് എത്തിച്ച് കൊടുക്കുന്ന ഫേസ്ബുക് ഗ്രൂപ്പ്) മറ്റും ധാരാളമായി ഷെയര് ഒരു സമൂഹത്തോടാണ് നമ്മള് ഇത് പറയുന്നത്. ഓരോ മരണത്തിലും മകളെ മാപ്പ് എന്ന് കേഴുന്ന സമൂഹത്തോട് ഒന്ന് മാത്രം പറയട്ടെ, വൈകുന്നേരം മെഴുകുതിരി പ്രതിഷേധം കഴിഞ്ഞു മൊബൈല് തുറന്നു വാട്സ്ആപ്പില് കിട്ടുമോടാ എന്നെങ്കിലും ചോദിക്കാതിരിക്കാനുള്ള പ്രബുദ്ധത നമ്മള് കാണിക്കണം- അതൊരു പിഞ്ചു കുഞ്ഞാണ് – നിങ്ങളുടെ വര്‍ഗീയതയുടെയും ലൈംഗിക വൈകൃതങ്ങളുടെയും ഇരയാവേണ്ടവള് അല്ല. കൊന്നിട്ടുകഴിഞ്ഞു- ഇനിയെങ്കിലും അതിനെ നിങ്ങളുടെ സ്വയംഭോഗ കാമനകളില് നിന്ന് ഒഴിവാക്കണം\nKathua gangrape-murder case\nContent Manager, Eram Infotech


ബാങ്കുകൾ ജാഗ്രതൈ : Deepika.com Special News\nനവീ മുംബൈയിലെ വന്പൻ ബാങ്ക് കവർച്ച ഒരാഴ്ച മുന്പായിരുന്നു. പോലീസിന്‍റെ പ്രത്യേക അന്വേഷണ സംഘങ്ങൾ സംസ്ഥാനത്തിനകത്തും പുറത്തും ഉൗർജ്ജിതമായ തെരച്ചിലിലാണ്. സംഭവവുമായി ബന്ധപ്പെട്ട് ഒരു സ്വർണപ്പണിക്കാരൻ ഉൾപ്പെടെ അഞ്ചു പേരെ അറസ്റ്റ് ചെയ്തു. വിശദമായ ചോദ്യം ചെയ്യൽ പുരോഗമിക്കുന്നുവെങ്കിലും പ്രതികളെക്കുറിച്ച് വ്യക്തമായ സൂചന ലഭിച്ചിട്ടില്ല. വളരെ ആസൂത്രിതമായി നടത്തിയ കവർച്ചയിൽ നഷ്ടമായത് കോടികളാണ്.\nരണ്ടാം ശനിയാഴ്ചയുടെയും ഞായറിന്‍റെയും അവധിക്കു ശേഷം ജൂയ്നഗർ റെയിൽവേ സ്റ്റേഷനു സമീപത്തെ ബാങ്ക് ഓഫ് ബറോഡയുടെ സൻപദ ശാഖയിലെത്തിയ ജീവനക്കാർ നടുങ്ങിപ്പോയി. ലോക്കർ റൂമുകൾ പലതും തകർക്കപ്പെട്ട നിലയിൽ. ആഭരണങ്ങളുടെ കെയ്സുകൾ നിലത്ത് ചിതറിക്കിടക്കുന്നു. ചുമരിൽ ഒരു വലിയ ദ്വാരം. പ്രത്യക്ഷത്തിൽ ജീവനക്കാർക്ക് തോന്നിയ ഈ വലിയ ദ്വാരം 40 അടി നീളമുള്ള തുരങ്കത്തിന്‍റെ ഒരു ഭാഗം മാത്രം. ബാങ്കിൽ അവസാനിക്കുന്ന ആ തുരങ്കത്തിന്‍റെ മറുവശം അൽപ്പം അകലെയുള്ള ശ്രീബാലാജി ജനറൽ സ്റ്റോറിലാണ് തുടങ്ങുന്നത്. ഭക്തി റസിഡന്‍റ്സ് ബിൽഡിംഗിലെ താഴത്തെ നിലയിലുള്ള ഈ വ്യാപാരസ്ഥാപനം മാസങ്ങൾക്ക് മുന്പ് ഝാർഖണ്ഡ് സ്വദേശിയായ ജെന ബച്ചൻ പ്രസാദ് എന്നയാൾ വാങ്ങിയിരുന്നു. ശാരീരികാസ്വാസ്ഥ്യമെന്ന കാരണത്താൽ ഇയാൾ ഈയിടെ നാട്ടിലേക്ക് തിരിച്ചുപോയി. രണ്ടു പേർക്ക് കടയുടെ താത്കാലിക ചുമതലയും നൽകി. കടയുടമയുടെ പേരും മേൽവിലാസവും ശരിയാണോ എന്നതിനെക്കുറിച്ചും പോലീസ് അന്വേഷിക്കുന്നു. വ്യാജപേ ും കൃത്രിമ തിരിച്ചറിയൽ കാർഡുകളുമാകാം ഒരുപക്ഷെ കട കൈമാറ്റത്തിനായി നൽകിയിട്ടുള്ളത്.\nതുരങ്കം എടിഎമ്മിന്‍റെ അടിയിൽ കൂടി...\nഭൂമിയിൽ നിന്നും അഞ്ചടി താഴെയായാണ് തുരങ്കം നിർമിച്ചിട്ടുള്ളത്. ജനറൽ സ്റ്റോറിൽ നിന്നും ആരംഭിച്ച് ബാങ്ക് ലോക്കർ റൂമിൽ അവസാനിക്കുന്ന തുരങ്കം കടന്നുപോകുന്നത് ഇതേ ബാങ്കിന്‍റെ എടിഎമ്മിന്‍റെയും ഒരു സെക്യൂരിറ്റി ഏജൻസിയുടെ ഓഫീസിന്‍റെയും രണ്ടു വ്യാപാരസ്ഥാപനങ്ങളുടെയും അടിയിൽ കൂടിയാണ്. ഒന്നരയടി വിസ്തൃതിയുണ്ട് തുരങ്കത്തിന്‍റെ പ്രവേശനദ്വാരങ്ങൾക്ക്. ബാങ്കിലെ ആകെയുള്ള 225 ലോക്കറുകളിൽ മുപ്പതെണ്ണം കവർച്ചസംഘം തകർത്തു. അവയിലുണ്ടായിരുന്ന സ്വർണ്ണ, വജ്രാഭരണങ്ങൾ നഷ്ടമായിട്ടുണ്ട്. ലോക്കർ മുറികളിൽ സിസി ടിവി കാമറകളില്ലാതിരുന്നത് പ്രതികൾക്ക് സഹായകമായി.\nകുറഞ്ഞത് അഞ്ചു മാസത്തെ അധ്വാനം...\nഒന്നോ രണ്ടോ ദിവസം കൊണ്ട് ആർക്കും ഇത്തരത്തിൽ ദൈർഘ്യമേറിയ തുരങ്കം നിർമിക്കാനാവില്ല. കുറഞ്ഞത് അഞ്ചു മാസം കൊണ്ടായിരിക്കും ഈ തുരങ്കം പൂർത്തിയാക്കിയതെന്നാണ് പോലീസിന്‍റെ നിഗമനം. ബാങ്കിന്‍റെ ലോക്കർ മുറികളെയും അകത്തെ സംവിധാനങ്ങളെയും കുറിച്ച് കൃത്യമായ അറിവില്ലാത്തവർക്ക് ഈ തുരങ്കം ഇത്തരത്തിൽ നിർമിക്കാനാവില്ലായെന്നും പോലീസ് ഉദ്യോഗസ്ഥർ കൂട്ടിച്ചേർത്തു. ലോക്കർ റൂം ഈ കവർച്ചസംഘാംഗങ്ങൾ പല തവണ സന്ദർശിച്ചിരിക്കാം. ബാങ്ക് ജീവനക്കാരിൽ ആർക്കെങ്കിലും ഈ കൃത്യത്തിൽ പങ്കുണ്ടോ എന്നും അന്വേഷണസംഘം പരിശോധിക്കുന്നു. ഒട്ടേറെ പേരുടെ ജീവിതസന്പാദ്യമാണ് കവർച്ചക്കാർ അപഹരിച്ചത്. ആഭരണങ്ങളൊന്നും വീട്ടിൽ സൂക്ഷിക്കുന്ന പതിവ് ഈ ബാങ്ക് ഉപഭോക്താക്കളിൽ പലർക്കുമില്ല. ബാങ്കിനെ വിശ്വാസ്യതയിലെടുത്ത് വിലയേറിയ ആഭരണങ്ങളെല്ലാം ഇവിടത്തെ ലോക്കറിൽ സൂക്ഷിച്ചു. സെക്യൂരിറ്റി ജീവനക്കാരെയും സുരക്ഷാ ക്രമീകരണങ്ങളെയുമൊക്കെ കബളിപ്പിച്ച് കവർച്ച സംഘം കൈക്കലാക്കിയത് ഈ അമൂല്യനിധികളാണെന്നത് ഉപഭോക്താക്കളെ കണ്ണീരിലാഴ്ത്തുന്നു.\nസ്ട്രോംഗ് റൂമിലേക്കുള്ള തുരങ്കം ആദ്യത്തേതല്ല...\nബാങ്കിലേക്ക് തുരങ്കം നിർമിച്ച് കോടികൾ കവർച്ച ചെയ്ത സംഭവം രാജ്യത്ത് ആദ്യമല്ല. പഞ്ചാബ് നാഷണൽ ബാങ്കിന്‍റെ ഹരിയാനയിലെ സോനിപാറ്റ് ശാഖയിൽ മൂന്നു വർഷങ്ങൾക്ക് നടന്ന കവർച്ചയും തുരങ്കം നിർമിച്ചായിരുന്നു. 125 അടി നീളവും രണ്ടരയടി വീതിയുമുള്ളതായിരുന്നു തുരങ്കം. വൈദ്യുതിക്കോ ടെലിഫോണ് കേബിളിനോ വാട്ടർ അതോറിറ്റിയുടെ ജലവിതരണ കുഴലുകൾക്കോ കേടുപാടുകൾ പറ്റാതെയാണ് ആ തുരങ്കം നിർമിച്ചതെന്നതും ശ്രദ്ധേയം. ഗാസിയാബാദിനു സമീപം പിഎൻബി യുടെ കപ്ദാ മിൽ ശാഖയിലെ 400 ലോക്കറുകളിൽ മുപ്പതെണ്ണം കവർച്ച ചെയ്തതും ഈ വർഷമാണ്. ഡബിൾ ബാരൽഡ് തോക്ക് അടക്കം നിരവധി അമൂല്യ വസ്തുക്കൾ കവർച്ചക്കാർ അപഹരിച്ചു. ബാങ്ക് പ്രവർത്തനം സംബന്ധിച്ച വ്യക്തമായ ധാരണയുള്ള പ്രഫഷണൽ കവർച്ചക്കാരാണ് ഇതിനു പിന്നിലെന്ന് തുടക്കത്തിലേ പോലീസിന് ഉറപ്പായിരുന്നു. സെൻസറുകൾ പ്രവർത്തിക്കുകയോ അലാറം ശബ്ദം മുഴക്കുകയോ ചെയ്തില്ലായെന്നത് തന്നെ അതിനുദാഹരണം. പിക് ആക്സുകളും കൂറ്റൻ ചുറ്റികകളും ഉപയോഗിച്ച് ചുമര് തുളച്ചാണ് കവർച്ച നടത്തിയത്. അതോടൊപ്പം രണ്ടടി താഴ്ചയിൽ തുരങ്കവും നിർമിച്ചിരുന്നു. ഏറെ വാർത്താപ്രാധാന്യം നേടിയ മലപ്പുറം ജില്ലയിലെ ചേലേന്പ്ര ബാങ്ക് കവർച്ച നടന്നിട്ട് പത്തു വർഷമായി. ബാങ്ക് പ്രവർത്തിച്ചിരുന്ന കെട്ടിടത്തിലെ താഴത്തെ നില ഭക്ഷണശാലയ്ക്കെന്ന വ്യാജേന വാടകയ്ക്കെടുത്ത്, കടയ്ക്കുള്ളിൽ നിന്നും ബാങ്കിന്‍റെ സ്ട്രോംഗ് റൂമിലേയ്ക്ക് വഴിയുണ്ടാക്കിയാണ് കവർച്ച നടത്തിയത്. ചുവരിൽ ദ്വാരം ഉണ്ടാക്കാൻ മോഷ്ടാക്കൾക്ക് പ്രചോദനമേകിയത് ഒരു ഹിന്ദി സിനിമയായിരുന്നുവത്രെ.\nഎടിഎം മെഷീൻ വരെ...\nചില കവർച്ചക്കാരെ സംബന്ധിച്ചിടത്തോളം ബാങ്ക് പോലെ പ്രിയപ്പെട്ടതാണ് എടിഎം മെഷീനുകളും. ജയ്പൂരിലെ ബുന്ദി പോലീസ് സ്റ്റേഷൻ അതിർത്തിയിൽ കഴിഞ്ഞ ദിവസം ഒരു എടിഎം മെഷീൻ ഉപേക്ഷിക്കപ്പെട്ട നിലയിൽ കണ്ടെത്തി. ബുന്ദി ടൗണിൽ നിന്നും ദിവസങ്ങൾക്കു മുന്പ് മോഷ്ടിക്കപ്പെട്ട സെൻട്രൽ ബാങ്കിന്‍റെ എടിഎം ആണ് അത്. എടിഎമ്മിലെ പണം നഷ്ടമായിട്ടുണ്ട്. മെഷീൻ കൊണ്ടുപോകാനുപയോഗിച്ച വാഹനം പോലീസ് കണ്ടെടുത്തു. എന്തായാലും, കുറച്ചു വർഷങ്ങളായി ബാങ്ക് കവർച്ചകളുടെ വർത്തമാനങ്ങൾ പതിവായിരിക്കുന്നു. കഴിഞ്ഞ മൂന്നു സാന്പത്തിക വർഷങ്ങളിലായി 2600 -ലേറെ ബാങ്ക് കവർച്ചകളാണ് നടന്നത്. 180 കോടിയോളം രൂപ ഇത്തരത്തിൽ കവർച്ച ചെയ്യപ്പെട്ടു. ശാഖകളുടെയും എടിഎമ്മുകളുടെയും സുരക്ഷാ സംവിധാനം കൂടുതൽ ശക്തിപ്പെടുത്തണമെന്ന് ആർബിഐ എല്ലാ ബാങ്കുകൾക്കും നിർദേശം നൽകിയിട്ടുണ്ട്.


| ദിലീപിന്റെ കത്തിന് പിന്നില് സി.പി.എം. ഇടപെടല്; പ്രശ്‌നം സി.പി.എം ഹൈജാക്ക് ചെയ്തപ്പോള് അക്കിടിപറ്റിയത് കോണ്‍ഗ്രസിന് | Mangalam\nWednesday, April 17, 2019 Last Updated2Min 21 Sec ago English Edition\nFriday 29 Jun 2018 12.21 PM\nദിലീപിന്റെ കത്തിന് പിന്നില് സി.പി.എം. ഇടപെടല്; പ്രശ്‌നം സി.പി.എം ഹൈജാക്ക് ചെയ്തപ്പോള് അക്കിടിപറ്റിയത് കോണ്‍ഗ്രസിന്\nതിരുവനന്തപുരം: കുറ്റവിമുക്തനാകുന്നതുവരെ താന് അമ്മയിലേക്കില്ലെന്ന ചലച്ചിത്രതാരം ദിലീപിന്റെ നിലപാടിന് പിന്നില് സി.പി.എം. ഇടപെടല്. നടിയെ ആക്രമിച്ച കേസില് പ്രതിക്കൂട്ടില് നില്‍ക്കുന്ന ദിലീപിനെ അമ്മയില് നിന്നും പുറത്താക്കിയ നടപടി പിന്‍വലിച്ച തീരുമാനം കൈവിട്ടകളിയാകുന്നുവെന്ന് ബോദ്ധ്യപ്പെട്ടതിനെത്തുടര്‍ന്നാണ് ഈ നീക്കമുണ്ടായതെന്നാണ് സൂചന.\nദിലീപ് കത്ത് നല്‍കിയതോടെ തീരുമാനം പിന്‍വലിക്കല് അമ്മയ്ക്ക് എളുപ്പമായിട്ടുണ്ട്. വിഷയം തങ്ങള്‍ക്ക് പ്രതികൂലമാകാതിരിക്കാനാണ് ഒരു മുഴം മുമ്പേ നീട്ടി മന്ത്രിമാരും സി.പി.എം നേതാക്കളും രംഗത്ത് എത്തിയത്. എന്നാല് ഇതിന്റെ രാഷ്ട്രീയം മനസിലാക്കാന് കോണ്‍ഗ്രസിന് ബിന്ദുകൃഷ്ണയുടെ ഇടപെടല് വേണ്ടിവരികയും ചെയ്തു.\nഇടതുപക്ഷത്തിന്റെ മൂന്ന് ജനപ്രതിനിധികള് പങ്കെടുത്ത യോഗത്തിലാണ് ഇത്തരമൊരു തീരുമാനമുണ്ടായതെന്നത് മുന്നണിയെ പ്രതിക്കൂട്ടിലാക്കുമെന്ന സ്ഥിതിവന്നതോടെയാണ് രഹസ്യമായി സി.പി.എമ്മിന്റെ ഇടപെടല് ഉണ്ടായത്. തീരുമാനത്തിന്റെ ഭാഗമായിരുന്ന ജനപ്രതിനിധികളെക്കൊണ്ടുതന്നെ സമ്മര്‍ദ്ദം ചെലുത്തിയാണ് ദിലീപിനെക്കൊണ്ട് കത്ത് കൊടുപ്പിച്ചത്. ഇതോടെ വലിയൊരു പ്രതിസന്ധി സര്‍ക്കാരിന് ഒഴിവാകുകയും ചെയ്തു.\nമുകേഷ്, ഗണേഷ്‌കുമാര്, ഇന്നസെന്റ് എന്നീ ഇടതുപക്ഷ പ്രതിനിധികള് കൂടി സംബന്ധിച്ച യോഗം കൈക്കൊണ്ട തീരുമാനം തങ്ങള്‍ക്ക് തിരിച്ചടിയാകുമെന്ന് ആദ്യദിവസത്തെ സൂചനകളില് നിന്ന് സി.പി.എം മനസിലാക്കിയിരുന്നു. ഇത് പ്രതിരോധിക്കാനാണ് ഇന്നലെ സി.പി.എമ്മിന്റെ മന്ത്രിമാരുള്‍പ്പെടെയുള്ളവര് രംഗത്തുവന്നത്. സി.പി.എം കേന്ദ്ര കമ്മിറ്റി അംഗം കൂടിയായ എം.സി. ജോസഫൈന് അമ്മയ്‌ക്കെതിരെ ആഞ്ഞടിക്കുകയും ഇതിന്റെ പേരില് രാജിവച്ച നടിമാര്‍ക്ക് പിന്തുണ പ്രഖ്യാപിക്കുകയും ചെയ്തതോടെ വിഷയത്തിന്റെ തലം മാറി. തൊട്ടുപുറകെ കടുത്തവിമര്‍ശനവുമായി ജി. സുധാകരനും, മേഴ്‌സികുട്ടി അമ്മയും കെ.കെ. ശൈലജയുമൊക്കെ രംഗത്തുവന്നു. ഇതോടെ ഇടതുപ്രതിനിധികള് യോഗത്തില് പങ്കെടുത്തത് ഉണ്ടാക്കാമായിരുന്ന പ്രതിസന്ധി ഇല്ലാതായി. ഇടതുമുന്നണിയുടെ പ്രഖ്യാപിതനയത്തിന് വിരുദ്ധമായിരുന്നു അവരുടെ നിലപാട് എന്ന് വരുത്താനും ഇത് ഇടതുമുന്നണിയുമായി ബന്ധപ്പെട്ട വിഷയമല്ലെന്ന് സ്ഥാപിക്കാനും സി.പി.എമ്മിന് കഴിഞ്ഞു. അതിനുശേഷമാണ് ഈ ഇടതുപക്ഷ ജനപ്രതിനിധികളെക്കൊണ്ടുതന്നെ ദിലീപിനെ വരുതിക്ക് കൊണ്ടുവന്നത്.\nഎന്നാല് ഈ വിഷയത്തിന്റെ ഗൗരവം മനസിലാക്കാന് കോണ്‍ഗ്രസിനും യു.ഡി.എഫിനും കഴിഞ്ഞില്ലെന്നതാണ് വസ്തുത. വിഷയം വലിയ വിവാദമായിട്ടും പ്രതികരിക്കാന് പി.ടി. തോമസ് ഒഴികെ ഒരു നേതാവും പ്രാരംഭഘട്ടത്തില് രംഗത്തുവന്നില്ല. ഈ വിഷയത്തില് ആദ്യം പ്രതികരിച്ചത് പി.ടി. തോമസ് ആയിരുന്നെങ്കിലും അതിന്റെ നേട്ടം അതുകൊണ്ടുതന്നെ കോണ്‍ഗ്രസിന് എടുക്കാനും കഴിഞ്ഞില്ല. പിന്നെ വിഷയത്തിന്റെ രാഷ്ട്രീയനേട്ടം ഇടതുമുന്നണി കൊണ്ടുപോകുന്നത് കണ്ട് മുന് കെ.പി.സി.സി പ്രസിഡന്റ് വി.എം. സുധീരനും ഇന്നലെ പതിനൊന്നുമണിയോടെ രംഗത്തുവന്നിരുന്നു. എന്നിട്ടും നേതൃത്വത്തിന് ഇക്കാര്യം കത്തിയില്ല. ഇന്നലെ നടന്ന കെ.പി.സി.സി ഭാരവാഹിയോഗത്തില് ഇക്കാര്യം ചൂണ്ടിക്കാട്ടികൊണ്ട് കൊല്ലം ഡി.സി.സി പ്രസിഡന്റായ ബിന്ദുകൃഷ്ണ നേതൃത്വത്തെ പ്രതിക്കൂട്ടിലാക്കിയപ്പോഴാണ് അവര്‍ക്ക് കാര്യം ബോദ്ധ്യപ്പെട്ടത്. സ്ത്രീപ്രശ്‌നങ്ങളില് കോണ്‍ഗ്രസ് സ്വീകരിക്കുന്ന നിലപാട് ഒട്ടും ഗുണകരമല്ലെന്ന് ചൂണ്ടിക്കാട്ടി ബിന്ദുകൃഷ്ണ നേതൃത്വത്തെ പ്രതിക്കൂട്ടിലാക്കി. അതിന് ശേഷം പ്രതിപക്ഷനേതാവ് പ്രതികരണവുമായി രംഗത്തുവന്നു. വൈകിട്ട് പത്രസമ്മേളനത്തില് കെ.പി.സി.സി പ്രസിഡന്റ എം.എം. ഹസ്സനും പ്രതികരിച്ചു. എന്നാല് അപ്പോഴേക്കും ഈ പ്രശ്‌നം പൂര്‍ണ്ണമായും സി.പി.എം ഹൈജാക്ക് ചെയ്തിരുന്നു.


അമ്മയുടെ എക്‌സിക്യുട്ടീവില് ഔദ്യോഗിക പാനലിന് വിജയം\nരാജ്യസഭാ സീറ്റുകളിലേക്കുള്ള തിരഞ്ഞെടുപ്പില് തര്‍ക്കം\nMonday 25th June 2012 9:48am\nMonday 25th June 2012 9:46am\nകൊച്ചി: താരസംഘടനയായ അമ്മയുടെ ഭരണ സമിതിയിലേക്ക് നടന്ന തിരഞ്ഞെടുപ്പില് ഔദ്യോഗിക പാനലിലെ 11 സ്ഥാനാര്‍ത്ഥികളും വിജയിച്ചു. പാനലിന് പുറത്തുനിന്ന് നടന് രവീന്ദ്രന് മത്സരിക്കാന് എത്തിയതോടെയാണ് വോട്ടെടുപ്പ് വേണ്ടിവന്നത്. ജൂലൈ ഒന്നിന് പുതിയ ഭരണസമിതി ചുമതലയേല്‍ക്കും.\nനെടുമുടി വേണു, ലാല്, ദേവന്, സുരാജ് വെഞ്ഞാറമ്മൂട്, ലാലു അലക്‌സ്, ഇന്ദ്രജിത്ത്, ജയസൂര്യ, സാദിഖ്, കാവ്യമാധവന്, ലെന, കുക്കു പരമേശ്വരന് എന്നിവരാണ് തിരഞ്ഞെടുക്കപ്പെട്ടത്. ഔദ്യോഗിക പാനലിനു പുറത്തുനിന്ന് മത്സരിച്ച രവീന്ദ്രന് 143 വോട്ടുകള് നേടി. ഔദ്യോഗിക പാനലില് മത്സരിച്ചവരില് ഏറ്റവും കുറവ് വോട്ട് സുരാജ് വെഞ്ഞാറമ്മൂടിനാണ്. ദേവനാണ് ഏറ്റവും കൂടുതല് വോട്ട് ലഭിച്ചത്.\nഅമ്മയുടെ പ്രസിഡന്റായി ഇന്നസെന്റും ജനറല് സെക്രട്ടറിയായി മോഹന്‍ലാലും എതിരില്ലാതെ വീണ്ടും തിരഞ്ഞെടുക്കപ്പെട്ടിരുന്നു. ഇടവേള ബാബു ജോയിന്റ് സെക്രട്ടറി. കെ.ബി ഗണേഷ്‌കുമാര്, ദിലീപ് എന്നിവരാണ് വൈസ് പ്രസിഡന്റുമാര്. കുഞ്ചാക്കോ ബോബനാണ് ട്രഷറര്. ജൂലൈ ഒന്നിന് പുതിയ ഭരണസമിതി ചുമതലയേല്‍ക്കും.\nഅമ്മയുടെ അംഗത്വഫീസ് 25,000 രൂപയില് നിന്ന് 30,000 ആക്കാന് തീരുമാനിച്ചതായി യോഗത്തിനുശേഷം പ്രസിഡന്റ് ഇന്നസെന്റ് മാധ്യമപ്രവര്‍ത്തകരോട് പറഞ്ഞു.


കൊച്ചിയിൽ 14 കാരിയെ കൂട്ടബലാത്സംഗത്തിനിരയാക്കിയ മൂന്നു പേർ അറസ്റ്റിൽ | നേര്‍രേഖ24X7\nകൊച്ചിയിൽ 14 കാരിയെ കൂട്ടബലാത്സംഗത്തിനിരയാക്കിയ മൂന്നു പേർ അറസ്റ്റിൽ\nകൗണ്‍സിലിംഗിനിടെയാണ് പെണ്‍കുട്ടി പീ‍ഡനവിവരം പറയുന്നത്. തുടര്‍ന്ന് പൊലീസ് കേസെടുക്കുകയായിരുന്നു. മറ്റ് മൂന്ന് പ്രതികള് സംസ്ഥാനം വിട്ടതായി സൂചനയെന്ന് പൊലീസ് അറിയിച്ചു. ഇവര്‍ക്ക് വേണ്ടിയുള്ള അന്വേഷണം ഊര്‍ജിതമാക്കിയിട്ടുണ്ട്.മാര്‍ച്ച് മുതല് ഓഗസ്റ്റ് വരെ പെണ്‍കുട്ടി നിരവധി തവണ പീഡനത്തിനിരയായെന്ന് പൊലീസ് പറഞ്ഞു.\nപ്രതികളെ കോടതിയില് ഹാജരാക്കി റിമാന്‍ഡ് ചെയ്തു. കൊച്ചി അസി. പൊലീസ് കമീഷണര് കെ. ലാല്‍ജിയുടെ നേതൃത്വത്തില് നടത്തിയ അന്വേഷണത്തിലാണ്  പ്രതികള് അറസ്റ്റിലാത്.\nനേര്‍രേഖ24X7: കൊച്ചിയിൽ 14 കാരിയെ കൂട്ടബലാത്സംഗത്തിനിരയാക്കിയ മൂന്നു പേർ അറസ്റ്റിൽ


മത്സ്യത്തൊഴിലാളികളെ ആദരിക്കും, അവരാണ് കേരളത്തിന്റെ സൈന്യം: മുഖ്യമന്ത്രി\nരക്ഷാപ്രവർത്തനത്തിൽ പങ്കെടുത്ത മത്സ്യത്തൊഴിലാളികള്‍ക്ക് ഓഗസ്റ്റ് 29ന് തിരുവനന്തപുരത്ത്\nചൊവ്വ, 21 ഓഗസ്റ്റ് 2018 (08:03 IST)\nകേരളം നേരിട്ട പ്രളയദുരിതത്തിൽ രക്ഷാപ്രവർത്തനത്തിനു നേതൃത്വം നൽകിയ മത്സ്യത്തൊഴിലാളികളെ ആദരിക്കുമെന്നു മുഖ്യമന്ത്രി പിണറായി വിജയൻ. രക്ഷാപ്രവർത്തനത്തിൽ പങ്കെടുത്ത മത്സ്യത്തൊഴിലാളികള്‍ക്ക് ഓഗസ്റ്റ് 29ന് തിരുവനന്തപുരത്ത് ആദരം നൽകുമെന്ന് മുഖ്യമന്ത്രി പത്രസമ്മേളനത്തിൽ അറിയിച്ചു.\nരക്ഷാപ്രവർത്തനത്തിൽ യുവജനങ്ങളും വലിയ പങ്ക് വഹിക്കുന്നുണ്ട്. നമ്മുടെ യുവത്വം മനുഷ്യത്വത്തിന്റെ പാതയിലാണെന്നാണ് ഇതു കാണിക്കുന്നത്. മോട്ടോർ വാഹന തൊഴിലാളികളും രക്ഷാപ്രവര്‍ത്തനങ്ങളുമായി സഹകരിച്ചെന്നും മുഖ്യമന്ത്രി വ്യക്തമാക്കി.\nനേരത്തേ, മത്സ്യത്തൊഴിലാളികളാണ് കേരളത്തിന്റെ സൈന്യമെന്ന് മുഖ്യമന്ത്രി വിശേഷിപ്പിച്ചിരുന്നു. മത്സ്യത്തൊഴിലാളികൾക്ക് ഒരാൾക്ക് 3000 രൂപ വീതം നൽകുമെന്നും രക്ഷാപ്രവർത്തനത്തിനിടെ കേടുപാടുകൾ വന്ന അവരുടെ ബോട്ടുകൾ പുതുക്കി പണിയാനുള്ള സംവിധാനങ്ങൾ ചെയ്തു നൽകുമെന്നും മുഖ്യമന്ത്രി അറിയിച്ചു. ഇതിനു പിന്നാലെ മത്സ്യത്തൊഴിലാളികളെ ആദരിക്കുമെന്ന് മുഖ്യമന്ത്രി വ്യക്തമാക്കിയിരിക്കുന്നത്.\nയുദ്ധമൊഴിഞ്ഞ യുദ്ധക്കളമായി ചെങ്ങന്നൂർ; പ്രളയമേഖലയിൽ ഇനിയും 30,000 പേർ\nക്യാമ്പുകളിൽ രാഷ്ട്രീയം അനുവദിക്കില്ല, അവസാനത്തെ ആളേയും രക്ഷപെടുത്തും; ആർഭാടകരമായ ചടങ്ങുകൾ വേണ്ടെന്ന് വെയ്ക്കാമെന്ന് മുഖ്യമന്ത്രി\nജർമനിയിൽ പോയത് അനുമതിയോടെ; താൻ തെറ്റ് ചെയ്തിട്ടില്ലെന്ന് മന്ത്രി കെ രാജു\nസണ്ണി ലിയോണ് കേരളത്തിന്5കോടി നല്‍കിയെന്നു പറയുന്നതില് സത്യമുണ്ടോ ?\nസങ്കടക്കടലായ കേരളത്തിന് കൈത്താങ്ങായി ലാലേട്ടന്\nഅടുത്ത ലേഖനം യുദ്ധമൊഴിഞ്ഞ യുദ്ധക്കളമായി ചെങ്ങന്നൂർ; പ്രളയമേഖലയിൽ ഇനിയും 30,000 പേർ


Emalayalee.com - 24 മണിക്കൂറില് ഒരു കോടി: വീണ്ടും റെക്കോര്‍ഡ് തകര്‍ത്ത് സല്‍മാന്-കത്രീന ജോഡികള്\n24 മണിക്കൂറില് ഒരു കോടി: വീണ്ടും റെക്കോര്‍ഡ് തകര്‍ത്ത് സല്‍മാന്-കത്രീന ജോഡികള്\nബോളിവുഡിലെ സൂപ്പര് ജോഡികളായ സല്‍മാന്-കത്രീന കൂട്ടുകെട്ട് ഒന്നിക്കുന്ന ഭാരത് എന്ന പുതിയ ചിത്രത്തിലെ ഗാനമെത്തി. ഡാന്‍സ് നമ്പരായപുതിയ ഗാനം 24 മണിക്കൂരിനുള്ളില് ഒരു കോടിയിലേറെ പേരാണ് കണ്ടത്. യൂട്യൂബില് റെക്കോര്‍ഡുകള് തകര്‍ത്ത് മുന്നേറുന്ന ഗാനം കാണുമ്പോള് ആരാധകര് ആഗ്രഹിക്കുന്നത് ഇരുവരുടെയും വിവാഹമാണ്.\nവിശാല് ദദ്‌ലാനിയും ശേഖര് രാവിജിയാനിയും ചേര്‍ന്നാണ് ഗാനത്തിന് സംഗീതം ഒരുക്കിയിരിക്കുന്നത്.\nആകാശാ സിങ്ങ്, നീതി മോഹന്, കമാല് ഖാന് എന്നിവര് ചേര്‍ന്നാണ് ആലാപനം. പീച്ച് നിറത്തിലുള്ള സാരി ധരിച്ച് ഗാനരംഗത്ത് പ്രത്യക്ഷപ്പെടുന്ന കത്രീന കൈഫ് അതിസുന്ദരിയായിരിക്കുന്നു എന്നാണ് ആരാധകര് പറയുന്നത്.\n'ഹോട്ട്‌നെസ് ഓവര്‍ലോഡഡ്' എന്നാണ് ഒരാരാധകന്റെ കമന്റ്. ഒന്നിലധികം തവണ കാണാന് പ്രേരിപ്പിക്കുന്നതാണ് ഗാനരംഗമെന്ന് ആരാധകര് വിലയിരുത്തുന്നു. കത്രീനയുടെ നൃത്തച്ചുവടുകളു ഏറെ മികവുറ്റതായി എന്നും പറയുന്നു. ഇരുതാരങ്ങളും ഒരുമിക്കുന്ന സ്‌ളോ മോഷന് ഗാനവും ഹിറ്റ് ചാര്‍ട്ടില് ഇടം നേടിയിരുന്നു.\nഅതേ സമയം ബോളിവുഡിലെ ക്യൂട്ട് ജോഡികള് ആരാണെന്നാണ് ആരാധകരുടെ ചോദ്യം. സല്‍മാന്-കത്രീനയാണോ അതോ രണ്‍ബീര്-ആലിയയാണോ എന്നാണ് ഇപ്പോഴുളള ചോദ്യം. അലി അബ്ബാസ് സംവിധാനം ചെയ്യുന്ന ഭാരത് ജൂണ് അഞ്ചിന് പ്രദര്‍ശനത്തിനെത്തും.


‘നീയെന്നെ തോല്‍പിച്ചു കളഞ്ഞല്ലോ?!!’ ഫൈനല് തോല്‍വിക്കു ശേഷം മെസിയെ ആലിംഗനം ചെയ്ത് എന്താണ് പറഞ്ഞതെന്ന് നെയ്മര്\n‘നീയെന്നെ തോല്‍പിച്ചു കളഞ്ഞല്ലോ?!!’ ഫൈനല് തോല്‍വിക്കു ശേഷം മെസിയെ ആലിംഗനം ചെയ്ത് എന്താണ് പറഞ്ഞതെന്ന് നെയ്മര്\nലോകമൊന്നടങ്കം വീര്‍പ്പടക്കി കണ്ടിരുന്ന മത്സരമാണ് കോപ്പാ അമേരിക്കയിലെ സൂപ്പര് ക്ലാസിക്കോ ഫൈനല്. ലോക ഫുട്‌ബോളിലെ ഏറ്റവും വലിയ വൈരികളായ അര്‍ജന്റീനയും ബ്രസീലും കൊമ്പുകോര്‍ത്തപ്പോള് ലോകം തന്നെ രണ്ടു ചേരിയായി തിരിഞ്ഞു. വീറും വാശിയും കൈയ്യാങ്കളിയും വരെ വാനോളം ഉയര്‍ന്ന മത്സരത്തില് ഏപക്ഷീയമായ ഒരു ഗോളിനു ബ്രസീലിനെ വീഴ്ത്തി അര്‍ജന്റീന കിരീടം നേടുകയും ചെയ്തു. വിജയം അര്‍ജന്റീന് ആരാധകര് ഏറ്റെടുത്തതോടെ വീണ്ടും കളത്തിനു പുറത്ത് വാഗ്വാദങ്ങളും വെല്ലുവിളികളുമൊക്കെയാണ് ഉയര്‍ന്നത്. എന്നാല് അതേസമയം കളത്തിനകത്ത് ഊഷ്മള സൗഹൃദത്തിന്റെ അതിസുന്ദരമായ ചില […]\n12 July 2021 11:45 PM GMT\nലോകമൊന്നടങ്കം വീര്‍പ്പടക്കി കണ്ടിരുന്ന മത്സരമാണ് കോപ്പാ അമേരിക്കയിലെ സൂപ്പര് ക്ലാസിക്കോ ഫൈനല്. ലോക ഫുട്‌ബോളിലെ ഏറ്റവും വലിയ വൈരികളായ അര്‍ജന്റീനയും ബ്രസീലും കൊമ്പുകോര്‍ത്തപ്പോള് ലോകം തന്നെ രണ്ടു ചേരിയായി തിരിഞ്ഞു. വീറും വാശിയും കൈയ്യാങ്കളിയും വരെ വാനോളം ഉയര്‍ന്ന മത്സരത്തില് ഏപക്ഷീയമായ ഒരു ഗോളിനു ബ്രസീലിനെ വീഴ്ത്തി അര്‍ജന്റീന കിരീടം നേടുകയും ചെയ്തു.\nവിജയം അര്‍ജന്റീന് ആരാധകര് ഏറ്റെടുത്തതോടെ വീണ്ടും കളത്തിനു പുറത്ത് വാഗ്വാദങ്ങളും വെല്ലുവിളികളുമൊക്കെയാണ് ഉയര്‍ന്നത്. എന്നാല് അതേസമയം കളത്തിനകത്ത് ഊഷ്മള സൗഹൃദത്തിന്റെ അതിസുന്ദരമായ ചില മുഹൂര്‍ത്തങ്ങള്‍ക്കായിരുന്നു അന്ന് ലോകം കണ്ടുനിന്നത്.\nതോല്‍വിയുടെ വിഷമത്തില് പൊട്ടിക്കരഞ്ഞ ബ്രസീല് നായകന് നെയ്മറിനെ നെഞ്ചോടു ചേര്‍ത്തുനിര്‍ത്തി ആശ്വസിപ്പിക്കുന്ന വിജയിച്ച അര്‍ജന്റീന നായകന് ലയണല് മെസിയുടെ ചിത്രം ഫുട്‌ബോള് ഉള്ള കാലത്തോളം ആരാധകരുടെ ഓര്‍മയില് ഉണ്ടാകും.\nതോല്‍വിയുടെ ആഘാതത്തില് നടുങ്ങി നിന്ന ബ്രസീല് താരങ്ങളുടെ മുന്നിലായിരുന്നു അര്‍ജന്റീന താരങ്ങളുടെ വിജയാഹ്‌ളാദം. സഹതാരങ്ങള്‍ക്കൊപ്പം ആഹ്‌ളാദപ്രകടനം നടത്തുകയായിരുന്ന മെസി പെട്ടെന്നാണ് വിതുമ്പി നീങ്ങുന്ന നെയ്മറിന് അടുത്തേക്ക് ചെന്നത്. ഇരുവരും ഏറെ നേരം ആലിംഗനബദ്ധരായി നില്‍ക്കുന്നതും ഇരുവരും സംസാരിക്കുന്നതും മെസി നെയ്മറിനെ ആശ്വസിപ്പിക്കുന്നതും ദൃശ്യങ്ങളില് കാണാമായിരുന്നു.\nഎന്താണ് നെയ്മര് മെസിയോടു പറഞ്ഞതെന്ന് അന്നുമുതല് ആരാധകര് അറിയാന് ആഗ്രഹിക്കുന്ന ഒന്നായിരുന്നു. ഇപ്പോള് നെയ്മര് തന്നെ അതു തുറന്നു പറഞ്ഞിരിക്കുകയാണ്. മെസി നടന്നടുത്തപ്പോള് ”നീ എന്നെ തോല്‍പിച്ചുകളഞ്ഞല്ലോ” എന്നു പറഞ്ഞാണ് താന് ആലിംഗനം ചെയ്തതെന്നാണ് നെയ്മര് വെളിപ്പെടുത്തിയത്.\n”മെസി ലോകം കണ്ടതില് വച്ചേറ്റവും മികച്ച ഫുട്‌ബോള് താരങ്ങളിലൊരാളാണ്. എന്റെ സുഹൃത്തും സഹോദരനുമാണ് അദ്ദേഹം. തോല്‍വിയില് എനിക്ക് സങ്കടമുണ്ട്. പക്ഷേ മെസിയുടെ കിരീട ജയത്തില് ആഹ്‌ളാദവും. അന്ന് മെസി നടന്നടുത്തു വന്നപ്പോള് നിയെന്നെ തോല്‍പിച്ചു കളഞ്ഞല്ലോ എന്നു തമാസശരൂപേണ പറഞ്ഞാണ് ഞാന് ആലിംഗനം ചെയ്തത്. അപ്പോഴേക്കും ഞാന് വിങ്ങിപ്പൊട്ടിപ്പോയി. അദ്ദേഹം എന്നെ ആശ്വസിപ്പിച്ച് കൂടെ നിന്നു. ഒടുവില് കിരീടജയത്തില് പോയി ആഹ്‌ളാദിക്കു. നിങ്ങളെ ആ മുഹൂര്‍ത്തത്തിനായി ഫുട്‌ബോള് ലോകം കാത്തിരിക്കുകയായിരുന്നു എന്നു പറഞ്ഞാണ് ഞാന് അദ്ദേഹത്തെ വിട്ടയച്ചത്”- നെയ്മര് പറഞ്ഞു.\nഏറെ വര്‍ഷങ്ങളായി അടുത്ത സുഹൃത്തുക്കളാണ് നെയ്മറും മെസിയും. സ്പാനിഷ് ക്ലബ് ബാഴ്‌സലോണയില് ഇവര് ഒന്നിച്ചു കളിച്ച സീസണുകള് ക്ലബ് ഫുട്‌ബോള് ലോകത്ത് ബാഴ്‌സയുടെ തേരോട്ടത്തിനാണ് സാക്ഷ്യം വഹിച്ചത്. മെസിയും നെയ്മറും യുറുഗ്വായ് നായകന് ലൂയിസ് സുവാരസും ചേര്‍ന്ന എം.എസ്.എന്. ത്രയം അന്നത്തെ എണ്ണംപറഞ്ഞ പ്രതിരോധ നിരകളുടെ പേടി സ്വപ്‌നമായിരുന്നു.


കേരളത്തിലെ മൂന്ന് ജില്ലകളിൽ കോവിഡ് രോഗികളുടെ എണ്ണം ഉയരുന്നു;എറണാകുളം ജില്ലയിൽ സ്ഥിതി അതീവ ഗുരുതരം | janakeeyam\nകേരളത്തിൽ മൂന്നു ജില്ലകളില് കൊറോണ നിരക്കുയരുന്നു.,എറണാകുളം വയനാട്, പത്തനംതിട്ട ജില്ലകളില് കോവിഡ് നിരക്കുയരുന്നതായിട്ടാണ് ആരോഗ്യവകുപ്പിന്‍റെ റിപ്പോര്‍ട്ട്. കഴിഞ്ഞ കുറച്ച് ദിവസങ്ങളായി ഉയര്‍ന്ന പ്രതിദിന കോവിഡ് രോഗികളുടെ എണ്ണം റിപ്പോര്‍ട്ട് ചെയ്യപ്പെടുന്ന എറണാകുളത്ത് സ്ഥിതി ഗുരുതരമാണ്.\nകൊറോണ വ്യാപനം കുറഞ്ഞു നിന്ന വയനാട്, പത്തനംതിട്ട ജില്ലകളിലാണ് കഴിഞ്ഞ ആഴ്ചകളിൽ ആശങ്കയുയര്‍ത്തി നിരക്കുയരുന്നത്. വയനാട് ജില്ലയിലാണ് ഇപ്പോള് ഏറ്റവും ഉയര്‍ന്ന ടെസ്റ്റ് പോസിറ്റിവിറ്റി നിരക്ക്. 100 പേരെ പരിശോധിക്കുമ്പോള് 12 അതികം ആളുകൾക്ക് കോവിഡ് പോസിറ്റീവ് ആണ്.\nപത്തനംതിട്ട ജില്ലയിൽ 11.6 ആണ് പോസിറ്റീവ് ആകുന്നവരുടെ നിരക്ക്. കൂടാതെ, ആലപ്പുഴ, കോട്ടയം, തിരുവനന്തപുരം ജില്ലകളിലും രോഗികളുടെ എണ്ണം കൂടി. ടെസ്റ്റ് പൊസിറ്റിവിറ്റി നിരക്കിലും വർധനയുണ്ട്. കോവിഡ് ബാധിച്ചു മരിച്ചവരില് 345 പേര് അമ്പതിനു താഴെ പ്രായമുളളവരെന്നും റിപ്പോര്‍ട്ടിൽ വ്യക്തമാക്കുന്നു.\nമറ്റ് രോഗങ്ങൾ അലട്ടുന്നവരിൽ കോവിഡ് ബാധിച്ചുള്ള മരണ നിരക്കും വർധിച്ചു.ഇത്തരത്തിൽ 2948 പേരാണ് മരിച്ചത്.പോളിയോ തുളളി മരുന്ന് വിതരണം കണ്ടെയിന്‍മെന്റ് സോണുകളില് നീട്ടി വയ്ക്കാനും നിര്‍ദേശം നല്കി.\nകടൽഭിത്തി നിർമാണം: പാറ ലഭ്യമാക്കുന്ന നടപടി വേഗത്തിലാക്കാൻ കളക്ടറുടെ നിർദേശം\nതിരുവനന്തപുരം:ജില്ലയിൽ രൂക്ഷമായ കടലാക്രമണമുണ്ടാകുന്ന പൊഴിയൂർ, വലിയതുറ മേഖലകളിൽ കടൽഭിത്തി നിർമാണത്തിനുള്ള പാറ അടിയന്തരമായി ലഭ്യമാക്കുന്നതിനുള്ള നടപടി സ്വീകരിക്കാൻ ജില്ലാ ജിയോളജിസ്റ്റിന് ജില്ലാ കളക്ടർ നിർദേശം നൽകി. ദുരന്ത നിവാരണ പ്രവർത്തനങ്ങളുടെ ഭാഗമായി ജില്ലയിൽ കടൽക്ഷോഭ മേഖലകളിൽ കടൽഭിത്തി നിർമാണം വേഗത്തിലാക്കാൻ നേരത്തേ തീരുമാനമെടുത്തിരുന്നു. പാറ ലഭ്യമാകുന്നതിനുള്ള കാലതാമസമാണു കടൽഭിത്തി നിർമാണം വൈകുന്നതിനു കാരണമാകുന്നതെന്ന കണ്ടെത്തലിന്റെ അടിസ്ഥാനത്തിലാണു കളക്ടർ ഇന്നലെ ഉദ്യോഗസ്ഥതല യോഗം വിളിച്ചുചേർത്തത്. കടൽഭിത്തി നിർമാണത്തിനുള്ള വേഗത്തിലാക്കാൻ മേജർ ഇറിഗേഷൻ വകുപ്പിനും കളക്ടർ നിർദേശം നൽകി. ജില്ലാ […]


Emalayalee.com - ഹൈന്ദവര് കുറഞ്ഞു വരുന്നുവെന്ന പ്രസ്താവന ആവര്‍ത്തിച്ച് മുന് ഡി.ജി.പി ടി.പി. സെന്‍കുമാര്\nതൃശൂര്: ജനസംഖ്യാനുപാതത്തില് ഹൈന്ദവര് കുറഞ്ഞു വരുന്നുവെന്ന പ്രസ്താവന ആവര്‍ത്തിച്ച് മുന് ഡി.ജി.പി ടി.പി. സെന്‍കുമാര്. ബാലഗോകുലം സംസ്ഥാന സമ്മേളനത്തിന്റെ പൊതുസമ്മേളനം ഉദ്ഘാടനം ചെയ്യുകയായിരുന്നു\n2015-ല് നിന്ന് വീണ്ടും കുറഞ്ഞിരിക്കുകയാണ് ഹിന്ദുക്കളെന്നും ഈ നിലയില് പോയാല് ബാലഗോകുലമടക്കമുള്ള ഹിന്ദുക്കളുടെ പരിപാടികള്‍ക്ക് ഉത്തര്‍പ്രദേശില് നിന്നും മഹാരാഷ്ട്രയില് നിന്നും മറ്റും ആളെ കൊണ്ടുവരേണ്ടി വരുമെന്നും അദ്ദേഹം പറഞ്ഞു. ഇക്കാര്യം പറഞ്ഞതിന് നേരത്തെ തനിക്കെതിരെ കേസെടുത്തിട്ടുണ്ട്, വീണ്ടും എടുക്കുമോയെന്ന് അറിയില്ല. ഭീരുത്വവും, സമുദായ നേതാക്കളുടെ വ്യക്തിപരമായ സ്വാര്‍ഥതയുമാണ് ഹൈന്ദവ സമൂഹം നേരിടുന്നത്. സ്വയം കരുത്ത് നേടുകയാണ് വേണ്ടത്. ഭീരുത്വം വെടിയണം. ആരെടായെന്ന് ചോദിച്ചാല് എന്തെടാ എന്ന് തിരിച്ചു ചോദിച്ചാല് ഈ തീവ്രവാദത്തെയൊക്കെ ഒതുക്കാനാവുമെന്നും സെന്‍കുമാര് പറഞ്ഞു.\nപൂങ്കുന്നം വിവേകാനന്ദ സേവാസമിതി സംഘടിപ്പിച്ച വിദ്യാഭ്യാസ അവാര്‍ഡ് വിതരണവും കുടുംബ സംഗമവുംഉദ്ഘാടനം ചെയ്ത സെന് കുമാര്‍വെടിക്കെട്ടിനെ വിമര്‍ശിച്ചു.വെടിമരുന്ന് കണ്ടുപിടിച്ചിട്ട് 500 വര്‍ഷത്തില് താഴെ മാത്രമേ ആയിട്ടുള്ളൂവെന്നും അത്എങ്ങനെയാണ് ഹൈന്ദവാചാരമാകുക എന്നും അദ്ദേഹം ചോദിച്ചു. തൃശൂരില് വന്ന് വെടിക്കെട്ടിനെ കുറിച്ച് പറയാന് ഭയമുണ്ടെന്ന്് പറഞ്ഞായിരുന്നു തുടക്കം.\nഹിന്ദുമതത്തിലെ ആചാരങ്ങള്‍ക്ക് എണ്ണായിരം വര്‍ഷത്തോളം പഴക്കമുണ്ട്. വെടിക്കെട്ടൊക്കെ എവിടെ നിന്നോ കയറിവന്നതും പിന്നെ വാണിജ്യ താല്‍പര്യം മുന്‍നിര്‍ത്തി കൊണ്ടുനടന്നതുമാണ്. താന് ഡി.ജി.പി ആയിരിക്കെ,പുറ്റിങ്ങല് വെടിക്കെട്ട് ദുരന്തത്തിനുശേഷമാണ് തൃശൂര് പൂരമെത്തിയത്. ഹൈകോടതി നിര്‍ദേശപ്രകാരം വെടിക്കെട്ടിന് നിയന്ത്രണമേര്‍പ്പെടുത്തിയിരുന്നു. പൊലീസ് ഇളവിനായി അന്ന് തൃശൂരില് നിന്ന് ആവശ്യമുയര്‍ന്നു. ഇന്നത്തെ മന്ത്രിയും അക്കാര്യം പറഞ്ഞ് വിളിച്ചു. പക്ഷേ, സമ്മതിക്കില്ലെന്നായിരുന്നു തന്റെ നിലപാടെന്ന് സെന്‍കുമാര് പറഞ്ഞു.\nചാരക്കേസില് വിജയിച്ച നമ്പിനാരായണനെ പിന്തുണച്ചെഴുതിയ കുറിപ്പിന്റെ പേരില്, വേദിയിലുണ്ടായിരുന്ന മേജര് രവിയെയും സെന്‍കുമാര് വിമര്‍ശിച്ചു. ചാരക്കേസുമായി ബന്ധപ്പെട്ട് താന് എഴുതിയ പുസ്തകം വായിക്കണമെന്നും അറിയാത്ത കാര്യങ്ങളില് അഭിപ്രായം പറയരുതെന്നും അദ്ദേഹം പറഞ്ഞു. തുടര്‍ന്ന് സംസാരിച്ച മേജര് രവി, താന് അന്നെടുത്ത നിലപാടില് തന്നെയാണെന്നും പുസ്തകം വായിക്കാമെന്നും തെറ്റുപറ്റിയെങ്കില് പരസ്യമായി പൊതുമാപ്പ് പറയുമെന്നും അറിയിച്ചു


Web Desk Jun 1, 2018, 02:15 pm IST\nന്യൂഡൽഹി : അമേരിക്കയുടെ എതിർപ്പിനെ മറികടന്ന് ആകാശ പ്രതിരോധ സംവിധാനമായ എസ്.400 റഷ്യയിൽ നിന്ന് വാങ്ങാനുള്ള തീരുമാനവുമായി ഇന്ത്യ മുന്നോട്ടു തന്നെയെന്ന് റിപ്പോർട്ട്. ക്യാബിനറ്റ് കമ്മിറ്റി ഓൺ സെക്യൂരിറ്റിയെ ഉടൻ തന്നെ പ്രതിരോധ മന്ത്രാലയം സമീപിക്കും.അഞ്ച് റഷ്യൻ എസ്-400 സിസ്റ്റമാണ് ഇന്ത്യ വാങ്ങാൻ ഉദ്ദേശിക്കുന്നത്. അഞ്ചര ബില്യൺ ഡോളറിന്റെ കരാറാണിത്. അമേരിക്ക എതിർത്തെങ്കിലും കരാറുമായി മുന്നോട്ടു പോകാനാണ് മന്ത്രാലയത്തിന്റെ തീരുമാനം. പ്രധാനമന്ത്രി അദ്ധ്യക്ഷനായ പ്രതിരോധ സമിതി ഉടൻ തന്നെ ഇതിൽ തീരുമാനമെടുക്കുമെന്നാണ് റിപ്പോർട്ട്.\nഇന്ത്യൻ വ്യോമസേന താവളങ്ങൾ സംരക്ഷിക്കാൻ ആകാശ പ്രതിരോധ സംവിധാനം അത്യന്താപേക്ഷിതമാണെന്നാണ് ഇന്ത്യയുടെ നിലപാട്. ഇത് ഇന്ത്യൻ വിദേശ കാര്യമന്ത്രി സുഷമ സ്വരാജ് , പ്രതിരോധമന്ത്രി നിർമ്മല സീതാരാമൻ എന്നിവർ അമേരിക്കൻ പ്രതിനിധികളുമായി നടന്ന ചർച്ചയിൽ അറിയിച്ചിരുന്നു.അതേസമയം ഇന്ത്യ വലിയ രാജ്യമാണെന്നും അതിന്റേതായ നിലപാട് ഉണ്ടെന്നും പ്രതിരോധ രംഗത്ത് എന്തു വാങ്ങണമെന്നുള്ളത് രാജ്യതാത്പര്യത്തിനനുസരിച്ച് തീരുമാനിക്കുമെന്നും സുരക്ഷ ഉപദേഷ്ടാവ് അജിത് ഡോവൽ വഴി ഇരു രാജ്യങ്ങളെയും അറിയിച്ചിരുന്നു.\nഫൈറ്റർ വിമാനങ്ങളും മിസൈലുകളും ഡ്രോണുകളുമെല്ലാം പേടിക്കുന്ന ഏറ്റവും ശക്തിയുള്ള വ്യോമപ്രതിരോധ സംവിധാനമാണ് എസ്-400 ട്രയംഫ്. ശരിക്കും കടുവയെ പിടിക്കുന്ന കിടുവ.400 കിലോമീറ്റർ പരിധിയിൽ വ്യോമമാർഗ്ഗമെത്തുന്ന ഏത് ആയുധവും നിമിഷങ്ങൾക്കുള്ളിൽ ഭസ്മമാക്കാൻ കഴിയുന്ന പ്രതിരോധ സംവിധാനമാണ് എസ് 400 .ഒന്നര ട്രില്യൺ ഡോളർ ചെലവാക്കി അമേരിക്ക കണ്ടുപിടിച്ച എഫ് -35 ഫൈറ്റർ ജെറ്റ് പോലും എസ് -400 നു മുന്നിൽ മുട്ടുമടക്കും .600 കിലോമീറ്റർ പരിധിയിലെത്തുമ്പോൾ തന്നെ ശത്രു വിമാനങ്ങളുടെ സാന്നിദ്ധ്യം എസ് -400 മനസ്സിലാക്കും . മൂന്ന് വ്യത്യസ്ത മിസൈലുകളാണ് ശത്രുവിനെതിരെ തൊടുക്കാൻ തയ്യാറായി നിൽക്കുക . ദീർഘദൂര മിസൈലായ 40 എൻ6, മദ്ധ്യദീർഘ ദൂര മിസൈലായ 48 എൻ6, മദ്ധ്യദൂര മിസൈലായ 9എം96 എന്നിവയാണവ.\nഎട്ട് ലോഞ്ചറുകളും ഒരു നിയന്ത്രണ കേന്ദ്രവും ശക്തിയേറിയ റഡാറും 16 മിസൈലുകളുമാണ് എസ് -400 ഇൽ ഉള്ളത്. മണിക്കൂറിൽ 17,000 കിലോമീറ്റർ സ്പീഡിൽ വരുന്ന വ്യോമാക്രമണ സംവിധാനത്തെപ്പോലും തകർക്കാൻ ഇതിനു കഴിയും..


Bhupendra Patel Made New cm of gujarat ഭൂപേന്ദ്ര പട്ടേല് ഗുജറാത്ത് മുഖ്യമന്ത്രിയാകും\nഭൂപേന്ദ്ര പട്ടേല് ഗുജറാത്ത് മുഖ്യമന്ത്രിയാകും\nഭൂപേന്ദ്ര പട്ടേല് ഗുജറാത്തിന്റെ പുതിയ മുഖ്യമന്ത്രിയാകും. ഇന്ന് ഗാന്ധിനഗറില് ചേര്‍ന്ന ബിജെപി നിയമസഭാകക്ഷിയോഗത്തിലാണ് ഇത് സംബന്ധിച്ച തീരുമാനം. ഗഡ്‌ലോദിയ മണ്ഡലത്തിലെ എംഎല്‍എയായ ഭൂപേന്ദ്ര പട്ടേല് മുന് മുഖ്യമന്ത്രി ആന്ദി ബെന് പട്ടേലിന്റെ വിശ്വസ്തനാണ്.\nവിജയ് രൂപാണിക്ക് പകരക്കാരന് ആരെന്ന ചോദ്യം കേന്ദ്രനേതൃത്വം ഇന്നലെ തന്നെ എം.എല്.എ മാര്‍ക്ക് മുന്നില് വച്ചിരുന്നു. സന്ദേശങ്ങള് സംസ്ഥാനത്തിന്റെ ചുമതലയുള്ള കേന്ദ്രമന്ത്രി ഭൂപേന്ദര് യാദവിനെ നേരിട്ട് അറിയിക്കാനാണ് നിര്‍ദേശിച്ചിരുന്നത്. ഭൂരിഭാഗം പേരും ഭൂപേന്ദ്ര പട്ടേലിന്റെ പേര് നിര്‍ദേശിച്ചതായാണ് വിവരം. ഇതിന്റെ കൂടി അടിസ്ഥാനത്തിലാണ് ഭൂപേന്ദ്ര പട്ടേല് മുഖ്യമന്ത്രി സ്ഥാനത്തേക്ക് എത്തിയതെന്നാണ് സൂചന.\nഇന്നലെയായിരുന്നു വിജയ് രൂപാണിയുടെ അപ്രതീക്ഷിത രാജിപ്രഖ്യാപനം. വരാനിരിക്കുന്ന നിയമസഭാ തെരഞ്ഞെടുപ്പ് മുന്നില്‍കണ്ടാണ് രാജിയെന്നായിരുന്നു ആരോപണം. പ്രധാനമന്ത്രി നരേന്ദ്രമോദിയുടെ കര്‍ശന നിലപാടിനെ തുടര്‍ന്നാണ് വിജയ് രൂപാണി രാജിവച്ചതെന്നും വാര്‍ത്തകള് ഉണ്ടായിരുന്നു.\nStory Highlight: Bhupendra Patel Made New cm of gujarat\nRead more on: chief minister | Gujarat\nഗുജറാത്തിൽ രാത്രികാല കർഫ്യൂ നീട്ടി\nഭൂപേന്ദ്ര പട്ടേൽ ഗുജറാത്ത് മുഖ്യമന്ത്രി; സത്യപ്രതിജ്ഞ ചെയ്തു\nഗുജറാത്തിൽ സെപ്തംബർ മുതൽ സ്കൂളുകൾ തുറക്കും\nഗുജറാത്തിൽ ‘ലവ് ജിഹാദ്’ നിയമം പൂർണമായി നടപ്പാക്കാനാവില്ല: ഹൈക്കോടതി\nഗുജറാത്തിലെ അംറേലിയില് ലോറി പാഞ്ഞുകയറി എട്ടുമരണം


മാപ്പിളപ്പാട്ട് ഗാനരചയിതാവ് കുന്നത്ത് അഷ്‌റഫ് വാഹനാപകടത്തില് മരിച്ചു - MALABAR FLASH മാപ്പിളപ്പാട്ട് ഗാനരചയിതാവ് കുന്നത്ത് അഷ്‌റഫ് വാഹനാപകടത്തില് മരിച്ചു - MALABAR FLASH\nHome > കേരള വാര്‍ത്ത > മാപ്പിളപ്പാട്ട് ഗാനരചയിതാവ് കുന്നത്ത് അഷ്‌റഫ് വാഹനാപകടത്തില് മരിച്ചു\nAccident Kasaragod News Obituary Poochakkad കാസര്‍കോട് കേരളം കേരള വാര്‍ത്ത\nമാപ്പിളപ്പാട്ട് ഗാനരചയിതാവ് കുന്നത്ത് അഷ്‌റഫ് വാഹനാപകടത്തില് മരിച്ചു\nബേക്കല്: മാപ്പിളപ്പാട് ഗാനരചയിതാവും ചെറുവത്തൂര് കൈതക്കാട് സ്വദേശിയുമായ കുന്നത്ത് അഷ്‌റഫ് (49) വാഹനാപകടത്തില് മരിച്ചു. ചൊവ്വാഴ്ച വൈകിട്ട് 4.30 മണിയോടെ പളളിക്കര പൂച്ചക്കാട് വെച്ചാണ് അപകടം. [www.malabarflash.com]\nസ്‌കൂട്ടറില് സഞ്ചരിക്കുകയായിരുന്നു അഷ്‌റഫ്, പൂച്ചക്കാട്ട് അപകടം തടയുന്നതിനായി സ്ഥാപിച്ച സ്പീഡ് ബ്രേക്കര് കടക്കുന്നതിനിടെ മറ്റൊരു ബൈക്കുമായി കൂട്ടിയിടിക്കുകയായിരുന്നു. ഗുരുതരമായി പരിക്കേററ അഷ്‌റഫിനെ ഉടന് തന്നെ കാഞ്ഞങ്ങാട് മന്‍സൂര് ആശുപത്രിയിലെത്തിച്ചെങ്കിലും ജീവന് രക്ഷിക്കാനായില്ല.\nകാസര്‍കോട്ട് നടന്ന ഉബൈദ് അനുസ്മരണത്തോടും വൈദ്യര് മഹോത്സവത്തോടും ഭാഗമായി വൈകിട്ട് കവിയരങ്ങ് സംഘടിപ്പിച്ചിരുന്നു. ഇതില് പങ്കെടുക്കേണ്ട അഷ്‌റഫ് സഹോദരിയുടെ മകള്‍ക്ക് അസുഖം കൂടുതലാണെന്ന വിവരമറിഞ്ഞ് കവിയരങ്ങ് തുടങ്ങുന്നതിനു മുമ്പെ അഷ്‌റഫ് തന്റെ സ്‌കൂട്ടറില് ചെറുവത്തൂരിലേക്ക് പോവുകയായിരുന്നു.\nഅഷ്‌റഫിന്റെ വിയോഗ വാര്‍ത്തയറിഞ്ഞ് കാസര്‍കോട് ടൗണ് ഹാളില് നടക്കേണ്ടിയിരുന്ന ഗാനമേളയും മറ്റു പരിപാടികളും റദ്ദ് ചെയ്തു. രണ്ട് മിനിറ്റ് മൗനം ആചരിച്ച് പരിപാടി നിര്‍ത്തിവെക്കുകയായിരുന്നു.\nItem Reviewed: മാപ്പിളപ്പാട്ട് ഗാനരചയിതാവ് കുന്നത്ത് അഷ്‌റഫ് വാഹനാപകടത്തില് മരിച്ചു Rating:5Reviewed By: editordesk Malabarflash


എട്ട് വയസ്സുകാരിയായ പെൺകുട്ടിയെ പീഡിപ്പിച്ച് കൊലപ്പെടുത്തി; 19-കാരനായ ബന്ധു അറസ്റ്റില് - ഇ വാർത്ത | evartha man-arrested-for-raping-and-killing-8-year-old-child\nനോയിഡ: ഉത്തർപ്രദേശിൽ എട്ട് വയസുകാരിയെ പീഡിപ്പിച്ച് കൊലപ്പെടുത്തി. ഗൗതം ബുദ്ധ് നഗറിലെ സലാർപൂരിലാണ് സംഭവം. സംഭവത്തിൽ ബന്ധുവായ 19 വയസ്സുകാരനെ പോലീസ് അറസ്റ്റ് ചെയ്തു. ചോദ്യം ചെയ്യലിൽ യുവാവ് പെൺകുട്ടിയെ പീഡിപ്പിച്ചെന്ന് സമ്മതിച്ചു.ബിഹാർ സ്വദേശിയും നോയിഡ സലർപുരിൽ താമസക്കാരനുമായ ജീത്തു എന്ന യുവാവിനെയാണ് നോയിഡ പോലീസ് ഞായറാഴ്ച പിടികൂടിയത്.\nകൊല്ലപ്പെട്ട പെൺകുട്ടിയുടെ പിതൃസഹോദരിയുടെ മകനാണ് പ്രതിയെന്ന് നോയിഡ പോലീസ് പറഞ്ഞു.\nകഴിഞ്ഞ ദിവസം രാത്രിയാണ് എട്ട് വയസുകാരിയെ ഗുരുതരാവസ്ഥയിൽ സലർപൂരിൽ കണ്ടെത്തിയത്. തുടർന്ന് ആശുപത്രിയിൽ പ്രവേശിപ്പിച്ച പെൺകുട്ടി ചികിത്സയ്ക്കിടെയാണ് മരിച്ചതെന്ന് ഡെപ്യൂട്ടി പോലീസ് കമ്മീഷണർ സങ്കൽപ് ശർമ പറഞ്ഞു.\nപീഡനത്തെ തുടർന്ന് ഗുരുതരാവസ്ഥയിലായ പെൺകുട്ടി പിജിഐ ആശുപത്രിയിൽ ചികിത്സയിലിരിക്കെയാണ് മരിച്ചത്. കൊല്ലപ്പെട്ട പെൺകുട്ടിയുടെ കുടുംബവും പ്രതിയും തൊട്ടടുത്ത വീടുകളിലാണ് താമസിച്ചിരുന്നതെന്നും ഇതിനിടെയാണ് ക്രൂരമായ പീഡനം നടത്തിയതെന്നും നോയിഡ പോലീസ് അറിയിച്ചു. കൊലപാതക കുറ്റത്തിന് പുറമെ ബലാത്സംഗത്തിനും പോക്സോ നിയമപ്രകാരവും പ്രതിക്കെതിരെ കേസെടുത്തിട്ടുണ്ട്.\nഅടുത്തിടെ ഉത്തർപ്രദേശിലെ മുസാഫർനഗറിലും പീഡനം നടന്നിരുന്നു. 15 വയസുകാരിയെയാണ് യുവാവ് ബലാത്സംഗം ചെയ്തത്. സംഭവത്തെ തുടര്‍ന്ന് ഒളിവില് പോയ പ്രതിക്കായി അന്വേഷണം ആരംഭിച്ചിരിക്കുകയാണെന്നും പൊലീസ് പറഞ്ഞു.\nTopics: arrested Child Rape Relative arrested


എഴുത്തോല: July 2012\nകഥയല്ലിതു്, പച്ചയായ ജീവിതം…….\nഒരുപാട് വര്‍ഷങ്ങള്‍ക്കു ശേഷമാണ് ഞാന് മുകുന്ദനെ കാണുന്നതു്.\nവര്‍ഷങ്ങള്‍ക്കു മുന്‍പ് വീട്ടിലെ സ്ഥിരം ആളായിരുന്നു മുകുന്ദന്. കറന്റ് ചാറ്ജ് അടക്കാന്, മോട്ടര് കേടുവരുമ്പോള് നന്നാക്കാന് ആളെക്കൊണ്ടുവരുവാന്, തേങ്ങ ഇടീക്കാന്, ഇതിനൊക്കെ പുറമേ ഞാന് ബാങ്കില് നിന്നു  നേരം വൈകി വരുന്ന ദിവസങ്ങളില് അഛനു കൂട്ടിരിക്കാന് എല്ലാം മുകുന്ദനുണ്ടായിരുന്നു.\nകുറേ വൈകിയാണ് മുകുന്ദന്റെ കല്യാണം കഴിഞ്ഞതു്. രണ്ട് കുട്ടികള്. ഒരു മകനും ഒരു മകളും. വീട്ടിലെ ഭാഗം കഴിഞ്ഞപ്പോള് ഭാഗത്തില് കിട്ടിയ നെല്ലായിലെ സ്ഥലം വിറ്റിട്ട് ഉള്ളിലേക്കു മാറി കുറച്ചു സ്ഥലം വാങ്ങി ഒരു കൊച്ചു വീടും വച്ചു. പിന്നെ ഈ ഭാഗത്തേക്കധികം വരാതായി. വീടിനടുത്തു തന്നെയുള്ള കാളന് ലോനപ്പേട്ടന്റെ വലിയ പറമ്പിന്റെ കാര്യസ്ഥനായി കൂടി. വല്ലപ്പോഴും ഒന്നു കാണാറുണ്ട്. അത്ര തന്നെ. മോള്‍ടെ കല്യാണമായപ്പോള് ക്ഷണിച്ചു. ഞാന് പോയിരുന്നു. എന്നേക്കൊണ്ടാവുന്ന ചെറിയ സഹായവും ചെയ്തു. അതു കഴിഞ്ഞു ആറേഴു വര്‍ഷങ്ങള് കഴിഞ്ഞു.\nകുറച്ചു നാളുകളായി ഞാനും പലായനത്തിലായിരുന്നല്ലോ. വിവരമൊന്നും അറിയാറില്ല. ഇതിനിടയില് എപ്പഴോ ഞാനറിഞ്ഞിരുന്നു, മകളുടെ കല്യാണത്തില് എന്തോ പ്രശ്നമാണെന്നും ഡൈവോഴ്സിനുള്ള കാര്യങ്ങള് നടന്നു കൊണ്ടിരിക്കയാണെന്നും. വളരെ നേരത്തേ കല്യാണം കഴിഞ്ഞു. \nഒരു മാസം മുന്‍പ് ഞാന് മുകുന്ദന്റെ വീട്ടില് പോയിരുന്നു. മുകുന്ദനെ കണ്ടിട്ട് തിരിച്ചറിയാന് കഴിഞ്ഞില്ല.ഒരു ഭ്രാന്തനേപ്പോലെ. എന്നോടൊന്നും മിണ്ടിയില്ല, പരിചയം പോലും കാണിച്ചില്ല. ഭാര്യ, രാധ വന്നു,  എന്നോട് ചോദിച്ചു, ഒന്നും അറിഞ്ഞില്ലേ എന്ന്. പുതിയ വിവരങ്ങള് ഒന്നും എനിക്കറിയില്ലായിരുന്നു.\nഞങ്ങളുടെ സുധി പോയെന്നു പറഞ്ഞുകരഞ്ഞപ്പോഴും എനിക്കു മുഴുവന് പിടികിട്ടിയില്ല. മകന് സുധി, ഒരു വര്‍ഷം മുന്‍പ് വെള്ളത്തില് പോയി മരിച്ചു. ഇരുപത്തഞ്ചില് താഴെയേ വരൂ പ്രായം. കൂടുതലൊന്നും ഞാന് ചോദിച്ചില്ല. എന്തു ചെയ്യണം, എന്തു പറയണം എന്നറിയാത്ത ഒരവസ്ഥയിലായി ഞാന്.\nആ മൌനത്തില്‍നിന്നു്, ആ അന്തരീക്ഷത്തില് നിന്നു ഒന്നു പുറത്ത് കടക്കുന്നതെങ്ങനെ എന്നറിയാതെ പകച്ചുനില്‍ക്കുമ്പോള്, മുറ്റത്തു കളിക്കുന്നു മിടുക്കിയായ അഞ്ചാറുവയന്സ്സുള്ള ഒരു പെണ്‍കുട്ടി. അവളോടെന്തെങ്കിലും പറഞ്ഞ് അന്തരീക്ഷത്തിന്റെ കനമൊന്നു കുറക്കാം എന്നു കരുതി പേരെന്താ മോളേ എന്നു ചോദിച്ച എനിക്കു കിട്ടിയതു് അടുത്ത ഇടിത്തീ. ഉത്തരം പറഞ്ഞതു് മോളല്ല, അമ്മയാണ്, അവള്‍ക്കു മിണ്ടാന് പറ്റില്ല എന്നു്.\nഎന്തു പറഞ്ഞാണ് ഞാന് അവിടെ നിന്നിറങ്ങിയതെന്നെനിക്കു തന്നെ അറിയില്ല.\nപത്തിരുപത്തഞ്ചു വയസ്സ്കുമ്പോഴേക്കും ഒരു കുട്ടിയുമായി ഡൈവോഴ്സു ചെയ്ത മകള് വീട്ടില്. ശരിക്കു പറഞ്ഞാല് ഇപ്പോള് കല്യാണപ്രായം ആകുന്നതേയുള്ളൂ അവള്‍ക്കു്. അവളുടെ മകള്‍ക്കിപ്പോള് അഞ്ചാറു വയസ്സുണ്ട്. കൂടുതല് പഠിച്ചിട്ടുമില്ല. അതുകൊണ്ട് വലിയ ജോലിയൊന്നും പ്രതീക്ഷിക്കണ്ട. ആ കൊച്ചുകുട്ടിക്കാണെങ്കിലോ മിണ്ടാനും കഴിയില്ല. ഇപ്പോളിതാ ഒരേ ഒരു മകനും മരിച്ചു.\nഇതിനെയെന്താ വിളിക്കേണ്ടതു്, വിധിയുടെ ക്രൂരതയെന്നോ മുജ്ജന്മപാപമെന്നോ…. അറിയില്ല.\nPosted by Typist | എഴുത്തുകാരി at 12:40 PM 34 മറുമൊഴികള്


Emalayalee.com - ഗള്‍ഫുകാരന്റെ ഭാര്യയ്‌ക്ക്3കാമുകന്മാര്; മകന്റെ സഹായത്തോടെ പിടികൂടി\nഗള്‍ഫുകാരന്റെ ഭാര്യയ്‌ക്ക്3കാമുകന്മാര്; മകന്റെ സഹായത്തോടെ പിടികൂടി\nഅടൂര്: ഗള്‍ഫുകാരനായ യുവാവിന്റെ3കാമുകന്‍മാരെ മകന്റെ സഹായത്തോടെ പിടികൂടി. പത്തനംതിട്ട ജില്ലയില് അടൂര് താലൂക്കില്‍പ്പെട്ട ഏറത്ത് പഞ്ചായത്തിലാണ് സംഭവം. ഗള്‍ഫുകാരനായ ഭര്‍ത്താവ് രണ്ടാംക്ലാസുകാരനായ മകന്റെ സഹായത്തോടെയാണ് കാമുകന്‍മാരെ പിടികൂടിയത്. സംഭവത്തെ തുടര്‍ന്ന് ഭാര്യ സ്വന്തം വീട്ടിലേക്ക് പോയി. ഭര്‍ത്താവ് വിദേശത്തുപോയ സമയത്ത് വീട്ടിലെ സ്ഥിരം സന്ദര്‍ശകരായ മൂന്ന് യുവാക്കളെ രണ്ടാംക്ലാസുകാരന് മൊബൈലില് പകര്‍ത്തി അച്ഛന് കാണിച്ചുകൊടുത്തത്. അച്ഛന് നാട്ടിലെത്തിയപ്പോള് വീട്ടിലെ സന്ദര്‍ശകരായ മാമന്‍മാരുടെ ചിത്രങ്ങളും വീഡിയോയും മകന് അച്ഛനെ കാണിച്ചപ്പോഴാണ് കള്ളിവെളിച്ചത്തായത്. വിവാഹമോചനം നേടനുള്ള ശ്രമത്തിലാണ് ഗള്‍ഫുകാരനയ ഭര്‍ത്താവ്.


ഗവർണർ ക്ഷണിച്ചു; യെദിയൂരപ്പയുടെ സത്യപ്രതിജ്ഞ നാളെ; ഭൂരിപക്ഷം തെളി...\nഗവർണർ ക്ഷണിച്ചു; യെദിയൂരപ്പയുടെ സത്യപ്രതിജ്ഞ നാളെ; ഭൂരിപക്ഷം തെളിയിക്കാൻ 15 ദിവസം\nMuhammed Salavudheen | Wednesday, May 16, 2018 10:59 PM IST\nകർണാട‌കയിൽ ബി.എസ്.യെദിയൂരപ്പയുടെ നേതൃത്വത്തിൽ ബിജെപി സർക്കാർ വ്യാഴാഴ്ച രാവിലെ ഒൻപതിനു സത്യപ്രതിജ്ഞ ചെയ്യും. സർക്കാർ രൂപീകരിക്കാൻ ബിജെപിക്കു ഗവർണറുടെ ഔദ്യോഗിക ക്ഷണം ലഭിച്ചതിനു പിന്നാലെയാണു തീരുമാനം. ബിജെപി നിയമസഭാകക്ഷി നേതാവ് ബി.എസ്.യെദിയൂരപ്പയ്ക്കാണു ഗവർണർ കത്ത് നൽകിയത്. മുഖ്യമന്ത്രിയായി സത്യപ്രതിജ്ഞ ചെയ്യുന്ന തീയതിയും സമയവും അറിയിക്കാനും 15 ദിവസത്തിനകം സഭയിൽ ഭൂരിപക്ഷം തെളിയിക്കാനും ഗവർണർ ആവശ്യപ്പെട്ടു. മുൻ അറ്റോർണി ജനറൽ മുകുൾ റോഹ്ത്തഗിയുമായി നിയമവശങ്ങൾ ചർച്ച ചെയ്ത ശേഷമാണു ഗവർണർ ബിജെപിയെ ക്ഷയെ ക്ഷണിച്ചത്. കോണ്‍ഗ്രസും ബിജെപിയും സര്‍ക്കാര് രൂപീകരിക്കാന് അവകാശമുന്നയിച്ചു സമീപിച്ചതോടെയാണു ഗവര്‍ണര് നിയമോപദേശം തേടിയത്.\nകോണ്‍ഗ്രസ്–ജെഡിഎസ് സഖ്യത്തിനു ഭൂരിപക്ഷമുണ്ടായിട്ടും സര്‍ക്കാരുണ്ടാക്കാന് ബിജെപിയെ ക്ഷണിച്ച കര്‍ണാട ഗവര്‍ണറുടെ നടപടി ദുരൂഹവും അസ്വാഭാവികവുമാണെന്നു കോൺഗ്രസ് നേതാവ് പി.ചിദംബരം പറഞ്ഞു. സുപ്രീംകോടതി വിധികളുടെ ലംഘനമാണു ഗവര്‍ണര് നടത്തിയത്. രാഷ്ട്രീയ ലക്ഷ്യങ്ങള്‍ക്കു വേണ്ടിയുള്ള ഭരണഘടനാ ലംഘനമാണിതെന്നും ചിദംബരം പറഞ്ഞു.


Realme Narzo 50A Prime Review: A Stylish Basic Smartphone | റിയൽമി നാർസോ 50എ പ്രൈം റിവ്യൂ: സ്റ്റൈലിഷായ ബേസിക്ക് സ്‌മാർട്ട്‌ഫോൺ - Malayalam Gizbot\n| Updated: Thursday, April 28, 2022, 10:11 [IST]\nബജറ്റ് വിഭാഗത്തിൽ എല്ലാ ആവശ്യങ്ങളും നിറവേറ്റുന്ന നിരവധി ഡിവൈസുകൾ റിയൽമി ഇന്ത്യൻ വിപണിയിൽ അവതരിപ്പിച്ചിട്ടുണ്ട്. പ്രീമിയം സവിശേഷതകളുള്ള വില കുറഞ്ഞ സ്മാർട്ട്‌ഫോണുകൾ നൽകുന്ന റിയൽമി നാർസോ സീരീസ് ഇതിന് ഒരു ഉദാഹരണമാണ്. ട്രിപ്പിൾ ക്യാമറ സെറ്റപ്പ്, സ്റ്റൈലിഷ് ഡിസൈൻ എന്നിവയടക്കമുള്ള മികച്ച ഫീച്ചറുകളുമായി കുറച്ച് ദിവസങ്ങൾക്ക് മുമ്പ് റിയൽമി നാർസോ 50എ പ്രൈം ഇന്ത്യയിലെത്തി. ഈ ഡിവൈസിന്റെ വിശദമായ റിവ്യൂ നോക്കാം.\n• 50 എംപി ട്രിപ്പിൾ ക്യാമറ സെറ്റപ്പ്\n• അൾട്രാ ലൈറ്റ്വെയ്റ്റ് ഡിസൈൻ\n• ബോക്സിൽ ചാർജർ നൽകുന്നില്ല\n• ആൻഡ്രോയിഡ് 11 ഔട്ട്-ഓഫ്-ദി ബോക്‌സിൽ പ്രവർത്തിക്കുന്നു\nറിയൽമി നാർസോ 50എ പ്രൈം ഡിസൈൻ: സ്റ്റൈലിഷ് എൻട്രി ലെവൽ ഫോൺ\nറിയൽമി നാർസോ 50എ പ്രൈം ഡിസൈനിന്റെ കാര്യത്തിൽ മികച്ചതാണ്. 192.5 ഗ്രാം ഭാരവും 8.1 എംഎം കനവും ഉള്ള സെഗ്‌മെന്റിലെ ഏറ്റവും ഭാരം കുറഞ്ഞതും വളരെ നേർത്തതുമായ സ്മാർട്ട്‌ഫോണുകളിൽ ഒന്നാണിത്. ഗിസ്ബോട്ട് ടീം റിവ്യൂ ചെയ്ത യൂണിറ്റ് ഫ്ലാഷ് ബ്ലൂ കളർ വേരിയന്റാണ്. ഇതിൽ സവിശേഷമായ ഡൈനാമിക് ഗ്ലോയിംഗ് ഡിസൈനും കമ്പനി നൽകിയിട്ടുണ്ട്. വലിയ ഡിസ്പ്ലേയാണെങ്കിലും റിയൽമി നാർസോ 50എ പ്രൈം ഒറ്റ കൈയ്യിൽ ഉപയോഗിക്കാനും മികച്ചതാണ്. ചെറിയ ബമ്പ് ഉണ്ടെങ്കിലും പിൻ പാനലിലെ ക്യാമറ ഡിസൈനും മികച്ചതാണ്. ഈ ഡിവൈസിന്റെ അൾട്രാ-ലൈറ്റ് ആൻഡ് സ്ലീക്ക് ഡിസൈൻ ആകർഷകമാണ്.\nറിയൽമി നാർസോ 50എ പ്രൈം: ഡിസ്പ്ലേ\nറിയൽമി നാർസോ 50എ പ്രൈം എഫ്എച്ച്ഡി റെസല്യൂഷനോടുകൂടിയ 6.6 ഇഞ്ച് ഐപിഎസ് പാനൽ നൽകുന്നു. നേർത്ത ബെസലുകളും 90.7 ശതമാനം സ്‌ക്രീൻ റേഷിയോവും മികച്ച കാഴ്ചാനുഭവം ഉപയോക്താക്കൾക്ക് നൽകും. വീഡിയോ സ്ട്രീമിങ് ഉൾപ്പെടെയുള്ള കാര്യങ്ങൾക്കായി ഈ ഡിവൈസ് ഗിസ്ബോട്ട് ടീം ഉപയോഗിച്ചിട്ടുണ്ട്. റിയൽമി നാർസോ 50എ പ്രൈം ഫോണിന്റെ മൊത്തത്തിലുള്ള ഡിസ്പ്ലെ അനുഭവം വളരെ മികച്ചതാണ്.\nറിയൽമി നാർസോ 50എ പ്രൈം ക്യാമറ: ബേസിക്കും എന്നാൽ മികച്ചതുമായ യൂണിറ്റ്\nറിയൽമി നാർസോ 50എ പ്രൈം സ്മാർട്ട്ഫോണിന് പിന്നിൽ 50 എംപി എഐ പ്രൈമറി ലെൻസുള്ള ട്രിപ്പിൾ ക്യാമറ സെറ്റപ്പാണ് ഉള്ളത്. ഒരു മാക്രോ ലെൻസും ബ്ലാക്ക് ആന്റ് വൈറ്റ് ക്യാമറയും ഈ സെറ്റപ്പിൽ ഉൾപ്പെടുന്നു. മുൻവശത്ത് 8 എംപി സെൽഫി ക്യാമറയാണുള്ളത്. പിന്നിലെ 50 എംപി ക്യാമറയ്ക്ക് നല്ല വെളിച്ചമുള്ള ചുറ്റുപാടുകളിൽ മികച്ച ചിത്രങ്ങൾ എടുക്കാൻ കഴിയും. ഓട്ടോഫോക്കസ് അത്ര നല്ലതല്ലെന്നാണ് ഗിസ്ബോട്ട് ടീമിന്റെ റിവ്യൂവിൽ നിന്നും മനസിലായത്. ഈ ക്യാമറ റിയൽമി ജിടി 2ന് സമാനമാണ്. എങ്കിലും അനുഭവം സമാനമല്ല! മാക്രോ ഷോട്ടുകൾ, പോർട്രെയിറ്റ് ഷോട്ടുകൾ, വീഡിയോ എന്നിവ പോലുള്ള മറ്റ് ഫീച്ചറുകൾ വളരെ മികച്ചതാണ്. സെൽഫി ക്യാമറ ഉപയോഗിച്ച് പോർട്രെയിറ്റ് ഷോട്ടുകൾ എടുക്കാൻ കഴിഞ്ഞിട്ടില്ല.\nറിയൽമി നാർസോ 50എ പ്രൈം പെർഫോമൻസ്\n4 ജിബി റാമും 128 ജിബി സ്റ്റോറേജുമുള്ള റിയൽമി നാർസോ 50എ പ്രൈം സ്മാർട്ട്ഫോണിന് കരുത്ത് നൽകുന്നത് യൂണിസോക്ക് ടി612 ഒക്ടാ കോർ പ്രോസസറാണ്. ഇതൊരു എൻട്രി ലെവൽ സ്‌മാർട്ട്‌ഫോൺ എന്ന നിലവിൽ എങ്ങനെ പ്രവർത്തിക്കുന്നു എന്നറിയാൻ രണ്ട് ബെഞ്ച്മാർക്ക് സ്‌കോറുകൾ നോക്കിയിട്ടുണ്ട്. ഗീക്ക്ബെഞ്ച് ടെസ്റ്റിലെ സിംഗിൾ-കോർ ടെസ്റ്റിൽ ഡിവൈസ് 344 പോയിന്റും മൾട്ടി-കോർ ടെസ്റ്റിൽ 1340 പോയിന്റും സ്കോർ ചെയ്തു. 3ഡി മാർക്ക് ടെസ്റ്റിൽ 412 സ്‌കോർ നേടി. വലിയ ഗ്രാഫിക്സ് ഉള്ള ഗെയിമുകൾ പ്രവർത്തിപ്പിക്കാൻ സാധിക്കില്ലെങ്കിലും കാൻഡിക്രഷ് പോലുള്ളവ ഈ ഡിവൈസിൽ കളിക്കാം.\nറിയൽമി നാർസോ 50എ പ്രൈം: റിയൽ ലൈഫ് പെർഫോമൻസിൽ ചില പ്രശ്നങ്ങൾ\nനിരവധി തരത്തിലുള്ള പ്രവർത്തനങ്ങൾക്കായി ഗിസ്ബോട്ട് ടീം റിയൽമി നാർസോ 50എ പ്രൈം ഉപയോഗിച്ചു. ആപ്പുകളിൽ ഭൂരിഭാഗവും ഒരു തടസ്സവുമില്ലാതെ കൈകാര്യം ചെയ്യാൻ ഡിവൈസിന് കഴിയും. ഉദാഹരണത്തിന് വീഡിയോ സ്ട്രീമിംഗ്, ബ്രൗസിംഗ്, കാഷ്വൽ ഗെയിമിങ്, വീഡിയോ കോളിംഗ് എന്നിവയ്ക്കായി ഈ ഡിവൈസ് ഉപയോഗിച്ചു. ഇതിൽ ഭൂരിഭാഗം കാര്യങ്ങളും കുഴപ്പമില്ലാതെ നടന്നു. എന്നാൽ ചിലപ്പോഴൊക്കെ പ്രശ്നങ്ങൾ അനുഭവപ്പെട്ടിട്ടുണ്ട്. റസ്പോൺസ് ടൈമിൽ ചില പ്രശ്നങ്ങൾ അനുഭവപ്പെട്ടു. ആൻഡ്രോയിഡ് 11 ഔട്ട്-ഓഫ്-ദി-ബോക്‌സിൽ പ്രവർത്തിക്കുന്ന ഡിവൈസിൽ ഏറ്റവും പുതിയ റിയൽമി യുഐ ഉണ്ട്. എന്നാൽ ഇത് ആൻഡ്രോയിഡ് 12 ഉപയോഗിച്ച് വരുന്നതായിരുന്നു നല്ലത്.\nറിയൽമി നാർസോ 50എ പ്രൈം: മികച്ച ബാറ്ററി ബാക്ക് അപ്പ്\nറിയൽമി നാർസോ 50എ പ്രൈമിൽ വലിയ ബാറ്ററിയാണ് നൽകിയിട്ടുള്ളത്. 18W ഫാസ്റ്റ് ചാർജിങ് സപ്പോർട്ടുള്ള ഈ ഡിവൈസിൽ 5,000 mAh ബാറ്ററിയുണ്ട്. ബോക്സിൽ ഒരു ചാർജർ ന.കിയിട്ടില്ല എന്നത് പോരായ്മ തന്നെയാണ്. മൊത്തത്തിലുള്ള ബാറ്ററി പെർഫോമൻസ് വളരെ മികച്ചതാണ്, ദീർഘനേരം ചാർജ് ചെയ്യുമ്പോൾ പ്ലാസ്റ്റിക് ബോഡി അൽപ്പം ചൂടാകുന്നു. എന്നാൽ ഇത് മിക്കവാറും എല്ലാ സ്മാർട്ട്ഫോണുകൾക്കും ഉണ്ടാകാറുള്ള കാര്യമാണ്.\nറിയൽമി നാർസോ 50എ പ്രൈം: മാന്യമായ എൻട്രി-ലെവൽ ഫോൺ\nറിയൽമി നാർസോ 50എ പ്രൈം അടിസ്ഥാന സവിശേഷതകൾ നൽകുന്ന ഡിവൈസ് ആണെങ്കിലും ഈ സെഗ്‌മെന്റിൽ മികച്ച ഡിവൈസ് തന്നെയാണ്. ക്യാമറകൾ തന്നെയാണ് ഈ ഡിവൈസിനെ മികച്ച ചോയിസാക്കി മാറ്റുന്നത്. ആൻഡ്രോയിഡ് ഒഎസിന്റെ പഴയ പതിപ്പുള്ള 4ജി മാത്രമുള്ള ഡിവൈസ് ആണെങ്കിലും റിയൽമി നാർസോ 50എ പ്രൈം മികച്ചൊരു ചോയിസ് തന്നെയാണ്.\nRealme Narzo 50A Prime arrived in Indiaafew days ago with great features including triple camera setup and stylish design. Let's seeadetailed review of this smartphone.


ബെംഗളൂരുവിൽ ഒരു കോവിഡ് രോഗി കൂടി ജീവനൊടുക്കി - News Bengaluru\nബെംഗളൂരുവിൽ ഒരു കോവിഡ് രോഗി കൂടി ജീവനൊടുക്കി\nBy news desk\t Last updated Jul 13, 2020 0\nബെംഗളൂരു : ബെംഗളൂരുവിൽ കോവിഡ് ചികിത്സയിലിരിക്കെ ഒരാൾ കൂടി ജീവനൊടുക്കി. വിക്ടോറിയ ആശുപത്രിയിൽ ചികിത്സയിലായിരുന്ന 60 വയസ്സുകാരനാണ് ഇന്നലെ ആത്മഹത്യ ചെയ്തത്. രാവിലെ ടോയ് ലെറ്റിലേക്ക് പോയ ഇയാൾ തിരിച്ചെത്താത്തതിനെ തുടർന്ന് അന്വേഷിച്ചു ചെന്നപ്പോഴാണ് ആത്മഹത്യ ചെയ്ത നിലയിൽ കണ്ടത്. നേരത്തെ ജയദേവ ആശുപത്രിയിൽ ചികിത്സയിലായിരുന്ന ഇയാളെ കഴിഞ്ഞ ദിവസമാണ് വിക്ടോറിയയിലേക്ക് പ്രവേശിപ്പിച്ചത്. ശ്വാസതടസ്സം ഉണ്ടായിരുന്നെങ്കിലും ഇയാളുടെ ആരോഗ്യസ്ഥിതി മെച്ചപ്പെട്ടു വരികയായിരുന്നു.\nകേരളത്തില് തീരദേശ തീവ്ര കണ്‍ടെയിന്‍മെന്റ് സോണുകളില് ട്രിപ്പിള് ലോക് ഡൗണ്\nബെംഗളൂരുവിലെ കോവിഡ് രോഗികളുടെ എണ്ണം ഒരു മാസത്തിനുള്ളില് ഇരട്ടിയാകുമെന്ന് ആരോഗ്യ മന്ത്രി


Pakistan vs Australia 2nd Test Highlights: Pakistan beat Australia by 373 runs, win series 1-0 - പാക്കിസ്ഥാന് മുന്നിൽ നാണംകെട്ട് ഓസ്ട്രേലിയ; 373 റൺസിന്റെ കൂറ്റൻ വിജയവുമായി പാക്കിസ്ഥാൻ\nPakistan Vs Australia 2nd Test Highlights Pakistan Beat Australia By 373 Runs Win Series 1\nപാക്കിസ്ഥാന് മുന്നിൽ നാണംകെട്ട് ഓസ്ട്രേലിയ; 373 റൺസിന്റെ കൂറ്റൻ പരാജയം\nരണ്ട് ഇന്നിങ്സുകളിൽ നിന്നുമായി പത്ത് വിക്കറ്റുകൾ വീഴ്ത്തിയ പാക്കിസ്ഥാൻ താരം മുഹമ്മദ് അബ്ബാസിന്റെ പ്രകടനമാണ് ഓസ്ട്രേലിയയെ തകർത്തത്\nOctober 19, 2018 05:05:06 pm\nപാക്കിസ്ഥാനെതിരായ രണ്ടാം ടെസ്റ്റ് മത്സരത്തിൽ ഓസ്ട്രേലിയയ്‍ക്ക് നാണംകെട്ട തോൽവി. 373 റൺസിനാണ് പാക്കിസ്ഥാൻ ഓസ്ട്രേലിയ പരാജയപ്പെടുത്തിയത്. പാക്കിസ്ഥാൻ ഉയർത്തിയ 538 റൺസിന്റെ വിജയലക്ഷ്യം പിന്തുടർന്ന ഓസ്ട്രേലിയ രണ്ടാം ഇന്നിങ്സിൽ 164 റൺസിന് പുറത്താകുകയായിരുന്നു. ആദ്യ ഇന്നിങ്സിലും കാര്യമായ പ്രകടനം പുറത്തെടുക്കാൻ ഓസ്ട്രേലിയൻ താരങ്ങൾക്കായിരുന്നില്ല.\nരണ്ട് ഇന്നിങ്സുകളിൽ നിന്നുമായി പത്ത് വിക്കറ്റുകൾ വീഴ്ത്തിയ പാക്കിസ്ഥാൻ താരം മുഹമ്മദ് അബ്ബാസിന്റെ പ്രകടനമാണ് ഓസ്ട്രേലിയയെ തകർത്തത്. അബ്ബാസിന്റെ ആദ്യ പത്ത് വിക്കറ്റ് നേട്ടമാണിത്. ആദ്യ ഇന്നിങ്സിൽ ഓപ്പണർ ഫഖാർ സമന്റെയും ക്യാപ്റ്റൻ സർഫ്രാസ് അഹമ്മദിന്റെയും അർദ്ധസെഞ്ചുറി മികവിൽ 282 റൺസ് നേടി പുറത്താകുകയായിരുന്നു. 94 റൺസ് വീതം നേടിയാണ് സെഞ്ചുറിക്കരികിൽ ഇരുവരും പുറത്തായത്.\nഎന്നാൽ മറുപടി ബാറ്റിങ് ആരംഭിച്ച ഓസ്ട്രേലിയൻ ഇന്നിങ്സ് വേഗം തന്നെ അവസാനിച്ചു. ടീം സ്കോർ 145 ൽ എത്തിയപ്പോഴേക്കും ഓസ്ട്രേലിയൻ താരങ്ങളെല്ലാം മടങ്ങി. 138 റൺസിന്റെ ലീഡുമായി രണ്ടാം ഇന്നിങ്സ് ആരംഭിച്ച പാക്കിസ്ഥാൻ 400 റൺസിന് ഡിക്ലയർ ചെയ്തു. ഇത്തവണ ഓപ്പണർ ഫഖാർ സമനും ക്യാപ്റ്റൻ സർഫ്രാസ് അഹമ്മദിനും പുറമെ ബാബർ അസമും, അസർ അലിയും പാക്കിസ്ഥാനായി അർദ്ധസെഞ്ചുറി തികച്ചു, 99 റൺസെടുത്ത് നിൽക്കവെയാണ് ബാബർ അസം പുറത്തായത്.\n538 റൺസിന്റെ വിജയലക്ഷ്യം പിന്തുടർന്ന ഓസ്ട്രേലിയൻ നിരയിൽ മർനൂസ് ലാബുസ്ചഗ്‍നെക്ക് മാത്രമാണ് ഭേദപ്പെട്ട പ്രകടനം പുറത്തെടുക്കാനായത്. നാല് താരങ്ങൾക്ക് മാത്രമാണ് രണ്ടക്കം കടക്കാനായുള്ളൂ. ആദ്യ ഇന്നിങ്സിൽ അഞ്ച് വിക്കറ്റ് നേടിയ മുഹമ്മദ് അബ്ബാസ് രണ്ടാം ഇന്നിങ്സിലും അഞ്ച് വിക്കറ്റ് നേട്ടം സ്വന്തമാക്കി.\nവിജയത്തോടെ രണ്ട് മത്സരങ്ങളുള്ള പരമ്പര പാക്കിസ്ഥാൻ 1-0ന് സ്വന്തമാക്കി. നേരത്തെ ആദ്യ മത്സരം സമനിലയിൽ അവസാനിച്ചിരുന്നു. മൂന്ന് മത്സരങ്ങൾ അടങ്ങുന്ന ടി20 പരമ്പര കൂടി ഓസ്ട്രേലിയ പാക്കിസ്ഥാനെതിരെ യൂഎഇയിൽ കളിക്കും.


ഈ റഷ്യൻ സുന്ദരിയെ ഇന്റർനെറ്റിൽ തിരഞ്ഞവർ അറിയാൻ, ഫുട്ബോൾ ഗ്രൗണ്ടിൽ അവർ നഗ്നതാ പ്രദർശനം നടത്തിയതിനു പിന്നിൽ ഒരു കാരണമുണ്ട് - മലയാളം ഇ മാഗസിൻ.കോം\nഈ റഷ്യൻ സുന്ദരിയെ ഇന്റർനെറ്റിൽ തിരഞ്ഞവർ അറിയാൻ, ഫുട്ബോൾ ഗ്രൗണ്ടിൽ അവർ നഗ്നതാ പ്രദർശനം നടത്തിയതിനു പിന്നിൽ ഒരു കാരണമുണ്ട്\nഇപ്പോൾ ഇന്റർനെറ്റിലെ ചൂടൻ താരം ഇവരാണ്. ക്ലബ് ഫുട്‌ബോള് ലോകത്തെ ഏറ്റവും പ്രധാനപ്പെട്ട ഫൈനലുകളിലൊന്നായ സ്‌പെയ്‌നിലെ മാഡ്രിഡില് കഴിഞ്ഞ ദിവസം പതിനായിരങ്ങളെ സാക്ഷിയാക്കി ലിവര്‍പൂള് ടോട്ടന്‍ഹാമിനെ എതിരില്ലാത്ത രണ്ട് ഗോളുകള്‍ക്ക് തോല്‍പ്പിച്ച് കിരീടം ചൂടുകയും ചെയ്തു.\nഅതേസമയം ഫുട്‌ബോള് മാത്രമല്ല, ഫൈനല് മത്സരത്തിനിടെ സ്വിമിംഗ് സ്യൂട്ടില് മൈതാനം കീഴടക്കിയ സുന്ദരിയും ഇന്റര്‍നെറ്റ് ലോകത്തെ പ്രധാന ചര്‍ച്ചയായിരിക്കുകയാണ്.\nഇവരുടെ പേരാണ് കിന്‍സി വോളന്‍സ്കി. ഇവരുടെ സ്വിമിംഗ് സ്യൂട്ടിന്‍റെ നെഞ്ചില് തന്നെ പിച്ച് കീഴടക്കാനുള്ള കാരണവും ഉണ്ട്. റഷ്യയില് നിന്നുള്ള എക്സ്-റൈറ്റഡ് യൂട്യൂബ് ചാനല് വിറ്റാലി അണ്‍സെന്‍സേര്‍ഡിലെ പ്രവര്‍ത്തകയാണ് ഇവര്. മാന്‍ഡ്രിഡിലെ ഫുട്ബോള് കളത്തില് ഇവര് നടത്തിയത് ഒരു പ്രാങ്ക് ആയിരുന്നു. റഷ്യന് പ്രങ്ക് വീഡിയോ മേക്കര് വിറ്റാലി ഡോറോവെട്സ്കിയുടെ ഗേള് ഫ്രണ്ടാണ് ഇവര്.\nസ്വിമിംഗ് സ്യൂട്ടിലെ താരത്തെ അന്വേഷിച്ച് ഇന്റര്‍നെറ്റ് ലോകത്തിന് അത്ര ബുദ്ധിമുട്ടേണ്ടി വന്നില്ലെന്നതാണ് പ്രധാന കാര്യം. റഷ്യയില് നിന്നുള്ള എക്‌സ്-റൈറ്റഡ് യൂട്യൂബ് ചാനല് വിറ്റാലി അണ്‍സെന്‍സേര്‍ഡിലെ പ്രവര്‍ത്തിക്കുന്ന കിന്‍സി വോളന്‍സ്‌കിയായിരുന്നു മാഡ്രിഡിലെ മൈതാനം കീഴടക്കിയ സുന്ദരി. യൂടൂബര് എന്ന നിലവിയില് കിന്‍സി വോളന്‍സ്‌കിക്ക് വലിയ മൈലേജ് ഉണ്ടാക്കിയിരിക്കുകയാണ് ഇന്നലെത്തെ സംഭവം. മാഡ്രിഡ് ഫൈനലിന് ശേഷം കിന്‍സി വോളന്‍സ്കി താരമായിരിക്കുകയാണ്. പുതിയ സംഭവത്തിന് ശേഷം3ലക്ഷം ഫോളോവേര്‍സ് ഉണ്ടായിരുന്നത് ഇപ്പോള് 12 ലക്ഷമായി ഇവര്‍ക്ക് ഇന്‍സ്റ്റഗ്രാമില് കൂടിയെന്നാണ് റിപ്പോര്‍ട്ട്.\nതങ്ങളുടെ വീഡിയോകളുടെ പ്രചാരണത്തിന് വേണ്ടിയാണ് ഇത്തരം ഒരു സാഹസം ഇവര് എടുത്തത് എന്നാണ് സൂചന. എന്നാല് ഇത് ഇപ്പോള് മാത്രമല്ല വിറ്റാലി അണ്‍സെന്‍സേര്‍ഡ് ഇത്തരം ഒരു പ്രകടനം നടത്തുന്നത്. 2018 ഫുട്ബോള് ലോകകപ്പ് ഫൈനലില് മോസ്കോയില് വിറ്റാലി സ്ഥാപകന് വിറ്റാലി ഡോറോവെട്സ്കി തന്നെ കളത്തില് ഇറങ്ങിയിരുന്നു. അതിന് ശേഷം ഇദ്ദേഹത്തിന് ലോകത്തിലെ പ്രമുഖ കായികവേദികളില് എല്ലാം വിലക്ക് നിലവിലുണ്ട്.\nInternet Viral Sensational\nനിന്റെ തുടയിലിട്ടടിക്കണോ, കൂടെക്കിടക്കാമോ, നിന്റെ അമ്മയെക്കൂടി എനിക്ക് വേണം: അറപ്പുളവാക്കുന്ന ആവശ്യവുമായി വിനായകൻ, മൃദുലയുടെയും ദിനുവിന്റെയും വെളിപ്പെടുത്തലിൽ വിനായകൻ കുടുങ്ങി\nആ ദാമ്പത്യത്തിലെ നാടകങ്ങൾ അവർക്കിടയിൽ പരസ്യമായ രഹസ്യമാണ്: ബാലഭാസ്കറെയും ഭാര്യ ലക്ഷ്മിയെയും കുറിച്ച് ഞെട്ടിപ്പിക്കുന്ന വെളിപ്പെടുത്തലുമായി ബന്ധു